
JNIår en bog for første gang her i Norden for- 
søger at give en fremstilling af Avestareligionen, må 
den tage adskilligt med, som i en større litteratur 
kunde forudsættes bekendt fra andre bøger. Navn- 
lig har en litteraturhistorisk oversigt måttet fore- 
bygge, at de orientalske skrifter og moderne bøger, 
der kommer på tale, bliver andet end tomme navne, 
og bogen har derved antaget et omfang, som gjorde 
dens deling i to bind nødvendig. Først det følgende 
vil bringe selve Zarathustras teologi og den parsiske 
kirkes liv og lære. 

Mod trykfejl og andet ondt har dr. S. Søren- 
sen hjulpet mig ved korrekturlæsningen. Jeg skyl- 
der ham tak for denne vennetjeneste, og endmere 
for de mange gode vink, som den erfarne Indolog 
har givet mig under bogens udarbejdelse. 

Det egentlige fundament for hvad jeg her har 
bygget op, er dog lagt af mine to lærere på det 
iraniske område: professor K. Geldner i Berlin 
og gehejmeråd F. Justi i Marburg. Den utrætte- 

lige velvilje, hvormed disse tyske lærde år efter år 

tog sig af deres elev, har ikke blot lettet ham vejen 

igennem de gamle texter, men også givet ham så 

faste udgangspunkter for sin betragtning, at han 

har turdet vove sig ud på disse farlige vande med 

en tillidsfuld følelse af dog til syvende og sidst at 

være vel fortøjet. 

Edv. L. 



Digitized by LjOOQ IC 



INDHOLD 



I. AVESTA. Side. 

Fund og forskning 1 

Indhold og karakter 15 

Skrifternes alder 24 

Farsernes overlevering 32 

Græske beretninger 42 

II. PERSERNE. 

Ydre og karakter , 49 

Politik og regering 55 

Folkets oprindelse 64 

Medere og Persere 66 

Avestatroens hjemstavn 69 

III. IRANISK HEDENSKAB. 

Sjæle og særguder 75 

Dyredyrkelse 85 

Jordguder 93 

Jorden 106 

Vand- og regnguder 109 

Dragekampe 117 

Ilddyrkelse 122 

Dever og Asurer 138 

Indisk og Iranisk 162 



Digitized by LjOOQ IC 



RETTELSER. 

s. 38 1. 14 og s. 39 1. 11 Digkan læs Dihkan. 
s. 136 1.11 chåzan læs chåzin. 



Digitized by LjOOQ IC 



AVESTA. 

FUND OG FORSKNING. 

INDHOLD OG KARAKTER. 

SKRIFTERNES ALDER. 

FARSERNES OVERLEVERING. 

GRÆSKE BERETNINGER. 



Digitized byCjOOQlC 



r Digitized by LjOOQ IC 



Uen dag i høsten 1754, da studenten Anque- 
til Duperron lod sig hverve til fransk-ostindisk 
soldat, begyndte den europæiske videnskabs kamp 
for at erobre Farsernes gamle bibelbog. Nogle blade 
med uforståelig skrift, udsendte fra biblioteket i Ox- 
ford for at æske de lærdes tydning, havde sat nyk- 
ker i den unge mand. De var kopierede efter en 
stump manuskript af Zend Avesta, som i 1723 var 
bragt fra Indien til England; men ingen kunde råde 
disse runer. Nu så Anquetil dem, og fra denne dag 
var hans beslutning tagen: han vilde til Indien, ned 
til de parsiske præster, lære hos dem og vende hjem 
til Frankrig med Zend Avesta og dens tydning. For- 
mående mænd fik sans for hans forsæt og tilsagde 
ham deres støtte; men stipendiernes vej er lang at 
træde for en fattig yngling under et Louis-quinze- 
regimente, og hans tålmodighed slog ikke til. Så gik 
han til hververstuen og lod sig indskrive for ihvert- 
fald på denne vis at komme til Indien. 

Hans soldaterstand blev dog kun kort. Før re- 
gimentet var nået til Lorient, hvor det skulde ind- 
skibes, var rygtet om den mærkelige soldat fløjet til 
Paris; stipendiet blev bevilget, Anquetil frigivet og 
forsynet med breve til guvernører og konsuler. 

4 Anquetil Duperron. 

Ti år efter vendte han tilbage, og dagen efter 
sin ankomst deponerede han en samHng manuskrip- 
ter af Avesta med kommentarer og orientalske over- 
sættelser på biblioteket i Paris. 

Om den usigelige møje, han havde måttet udstå, 
før han nåede så vidt, fortæller hans rejsebog udfør- 
ligt^). Men at han fik sin krig igennem og virkelig 
bragte Avesta og dens første forståelse til Europa, 
det skyldes ikke blot hans kækhed og udholdenhed 
og gode natur, men også hans livlige sprogtalent og 
den skarpe kløgt, hvormed han kunde tumle disse 
Parsipræster, når de vilde snyde ham med falske af- 
skrifter og gale forklaringer^). 

Anquetil var kun 30 år, da han kom hjem, og 
levede fra nu af alene for at indhøste sin rejses frug- 
ter. Nøjsom indtil askese, i den dybeste granskende 
ro ; en uforstyrrelig brahman midt i det revolutionære 
Europas allarm. Den indiske filosofi var blevet hans, 
og han gjorde, hvad han med sine dårlige, persiske 
hjælpemidler kunde, for at forplante den til os. Scho- 
penhauer skal være blevet opmærksom på den gen- 
nem hans »Oupnekhat«'^), 

Hans hovedværk blev dog den store, kommen- 
terede Avestaoversættelse, hvori han også har nedlagt 
sine rejseoplevelser: »Zend-Avesta, ouvrage de Zoro- 
astre<i<, I — ///. Paris 1771. Den bragte — hvad vi 
nu kender bedre ad anden vej — den parsiske tra- 
ditions forståelse af Avestas text, men tillige en række 
oplysninger om den daværende Parsimenigheds kul- 
tus og liv, som vilde være gået tabt uden ham. Selve 
oversættelsen er nutildags forlængst antikveret, men 
Anquetils opfattelse af Avestas grundtanker er i det 
hele rigtig og god. 

For alt sit heltemod og for sin ærlige flid hø- 
stede Anquetil Duperron i begyndelsen kun mistro 
og utak i den lærde verden. De var så kloge, disse 

Modstand mod Anquetil. 5 

rationalistiske herrer, og vidste alting bedre end han. 
Hør et raisonnement, som selve William Jones, 
den senere så navnkundige indolog, mødte op med 
i et fransk lille skrift, som Franskmændene roser for 
dets Voltaire'ske elegance, men som Rasmus Rask 
kaldte »et nidskrift, fuldt af gift og galde« ^). »Jones' 
hovedargument var, at bøger, der var fulde af så 
tåbelige historier, af så absurde love og så groteske 
guder og dæmoner, kunde umuligt stamme fra en 
vismand som Zoroaster eller være bibel for en tro, 
der var berømmet for sin simpelhed, visdom og ren- 
hed; og han sluttede derfor, at Anquetils Avesta var 
et makværk af en eller anden moderne Parsi«. »Det 
eneste — tilføjer Darmesteter^) — som Jones beviste 
til fuldkommenhed med dette flyveskrift, var, at de 
gamle Persere ikke var af samme surdejg som det 
18de århundredes lumiéres, og at Avestas forfattere 
ikke havde læst Encyclopædien«. — En anden engelsk 
sprogmand, Richardson, vilde mene, at Zendspro- 
get og kommentarernes Pehlevi var fuldt af arabiske 
ord og altså måtte være senere end den mohamme- 
danske invasion i Persien, og Tyskeren Meiners 
faldt i kritisk forundring over, at denne Avesta inde- 
holdt så meget, som Grækerne havde været ganske 
uvidende om, og som altså måtte være senere op- 
findelse. 

Mod alle disse angreb stod Anquetil i grunden 
våbenløs. Han var slet ikke videnskabsmand i den 
forstand; Græsk kunde han kun lidt af. Sanskrit al- 
deles ikke^), han havde aldrig haft lejlighed til at 
drive historisk kritik, og sprogvidenskab i moderne 
forstand existerede dengang slet ikke. Han var strax 
begyndt med sine »Wanderjahre« og havde ikke givet 
sig stunder til at stå i lære. 

Så måtte han stole på den undsætning, han 
kunde få fra andre, og den udeblev heller ikke. 

6 Anquetil anerkendes. 

Man havde iforvejen solide bøger fra gammel tid, 
hvori de græske og latinske beretninger om Persernes 
religion med flid var samlet. Franskmanden Bris- 
son' s lærde værk fra 1590, »De regio Persar um prin- 
cipatu«, var en meget læst bog, der udkom i mange 
oplag og flere oversættelser. Fra år 1700 stammede 
Oxforderprofessoren Thomas Hyde's foliant »/f/- 
storia Religionis veterum Persarum<!^, der ikke var min- 
dre spækket med klassisk lærdom. På grundlag af 
disse bøger og egne undersøgelser udsendte Joh. Fr. 
Kleuker fra det Qærne Riga to store og meget sam- 
vittighedsfulde værker: »Zend-Avesta, Zoroasters le- 
bendige Worh (1776) og »Anhang zum Zend-Avesta« 
(1781), der påviste den ønskeligste overensstemmelse 
mellem de Gamles vidnesbyrd og Anquetils Avesta, 
— bøger som ved deres grundighed på dette punkt 
endnu har værdi for forskningen. Tillige kom Kleu- 
ker Anquetil sproghistorisk tilhjælp ved at vise, at 
de semitiske ord i Pehlevisproget ikke — som Richard- 
son havde ment — var Arabisk, men Aramaisk, et 
sprog, der havde været benyttet i persiske distrikter 
allerede i oldtiden. Til samme resultater kom mønt- 
forskeren Tychsen i Gøttingen i sin »Commentatio 
prior«. Det var i 1791, — tyve år var gået hen efter 
Anquetils publikation, før man kunde komme såvidt. 
Samtidig begyndte det at lysne over Zendspro- 
gets undersøgelse. I 1793 tydede Sylvestre de 
Sacy, støttet på Anquetils glossarium — hvis gyl- 
dighed han altså derved godtgjorde — , de sasanidi- 
ske indskrifter, og endelig indrømmede William Jones, 
der imidlertid havde lært Sanskrit, at Zend var et 
virkeligt sprog; men han bestemte det fejlagtigt som 
en dialekt af Sanskrit, — en opfattelse, der snart blev 
anset for den klassiske, og det til skade for Avestas 
ægthed, idet man nu mente at have sprogligt bevis 
for, at bogen var et produkt fra Parsernes indiske 

Rasmus Rask. 7 

tid. — Med disse formodninger sank interessen for 
Avesta så fuldstændig hen, at man i det nye århun- 
dredes første snes år ikke hører anden tale om dette 
skrift end tomme efterklange af de tidligere stridig- 
heder. 

Der måtte ske en ny begyndelse, og den blev 
gjort med samme eventyrlige mod som det, der havde 
drevet Anquetil til værket, kun under adskilligt lyk- 
keligere betingelser. Da RasmusRask på sin lang- 
fart gennem sprogenes lande i året 1821 nåede til 
Parsimenighederne i Indien, var der ikke blot siden 
Anquetils rejse forløbet to menneskealdre, i hvilke 
sprogvidenskaben var vågnet og modnet til bedrifter, 
men den unge Dansker var ved sine naturgaver og 
ved sin altbeherskende sprogkundskab ganske ander- 
ledes rustet til et sådant togt. Tilmed forstod han 
nok så godt at rejse som Anquetil, der havde flakket 
årevis om i Indien, før han kunde komme til sagen. 
På sit korte besøg i Bombay vandt han allerede i 
retning af håndskrifter — for hvilke han besad en 
sjælden sporsans — en langt bedre høst end hans 
forgænger, idet han for en stor del fik fat i origina- 
lerne til de manuskripter, Anquetil kun fik kopier 
af^). Det er disse håndskrifter, som har gjort uni- 
versitetsbiblioteket i København til en slags hellig- 
dom for de moderne Parsi og til et nødvendigt valfarts- 
sted for alle lærde, der vil arbejde med Avestas text. 

Men Rask lod det ikke blive ved håndskrifterne. 
Midt i rejsens travlhed og Indiens hede, under sit 
ophold i Madras i oktober 1821 forfattede han på 
Engelsk en afhandling — fem år senere offentliggjort 
på Dansk under titelen: »Om Zendsprogets ælde og 
ægthed«^) — , der med sine 40 sider omstyrtede alt, 
hvad William Jones og efter ham alverden havde 
påstået om Zendsproget og Zendavesta, og angav 
principerne for al senere forskning af dette sprog. 

8 Rasks afhandling. 

Sin særlige foranledning fandt denne afhand- 
ling i en artikel af William Erskine, der vilde 
mene, at Zend var en til religiøst brug kunstigt til- 
vejebragt dialekt af Sanskrit, som aldrig var bleven 
talt i selve Persien ; men Rasks gendrivelse af denne 
påstand spænder over hele det indogermanske sprog- 
område og får just sin betydning ved at anvise Ave- 
stasproget dets plads indenfor dette. 

Den blotte lighed — mener Rask — gør ikke 
Zend til nogen dialekt af Sanskrit; det Qærne Lithau- 
isk ligner Sanskrit meget mere. Tilmed står Zend 
Græsk og Latin langt nærmere, især i formlæren, og 
adskiller sig i lydlæren, ja allerede i bogstavrækken, 
så føleligt fra Sanskrit, at der ikke kan være tale 
om en afledning. Slægtskabet med Sanskrit må altså 
være forhistorisk; de to sprog har fælles rod, og 
er begge voxet selvstændigt, men meget nær ved 
hinanden, op fra denne. 

Også fra Nypersisk står A vestasproget i nogen 
afstand. Den hellige bog er egentlig ikke forfattet 
på Persisk, men på Medisk, et sprog, der formo- 
dentlig først ved Alexandertogets tid er gået tilgrunde 
som talt præstesprog; Nypersisk har snarere udviklet 
sig af den med det Mediske parallele kileskriftsdia- 
lekt; men denne, såvelsom Ossetisk og selv Armenisk, 
bevidner, at Zend har været et levende folkesprog i 
Mediens oldtid. 

Rasks artikel indvarslede zendologien som viden- 
skab^); men videre end til den sproghistoriske bestem- 
melse nåede han aldrig. Den reale forståelse af Ave- 
stas indhold, som døren nu var åbnet for, blev det en 
anden forbeholdt at give. Med den store »Commen- 
taire sur le Yagna«, som Anquetils landsmand. En- 
gene Burnouf, fremlagde i året 1833, og som i 
sin hele lydlære arbejder med Rasks afhandling, 
blev grundstenen lagt til den Avestaforskning, der 

Biirnouf. 9 

nu i de to menneskealdre er voxet så rigeligt op 
om Burnoufs kommentar, at den næsten helt har 
skjult den anselige bog og gjort den overflødig. 

Burnouf kom til Avesta fra Sanskritsiden, og 
hans indiske kundskab rustede ham dobbelt til at 
trænge ind i dens indhold. Dels kunde han nemlig 
benytte Parsipræsten Neriosengh*s Sanskritoversæt- 
telse af Avesta, som Anquetil havde hjembragt, men 
ikke kunde læse; dels kunde han ved hjælp af sin 
Sanskrit frigiSre sig fra traditionen, hvor den ikke 
tilfredsstillede ham, og gå komparativt tilværks ved 
tydningen af Avestaordene. Så svært bevæbnet løber 
man ikke hurtigt; han kom med bogens 1000 sider 
kun den første Avestahymne igennem, men grundig- 
heden og metodens sikkerhed kan vel opveje for- 
fatterskabets tyngde. 

De to principer, Burnouf viselig havde forenet 
i sin arbejdsmåde, hensynet til traditionen og den 
selvstændige filologiske undersøgelse, spaltede sig 
hos den følgende generation til to retninger, der 
snart bekæmpede hinanden med al den iver og avind, 
der synes at være et nødvendigt krydderi i lærdom- 
mens husholdning, og som unægtelig også her gav 
en vis fart i forskningen. 

Først måtte dog studiets materiel være i orden : 
Grammatiken sørgede Bopp for ved i sin »Verglei- 
chende Grammatik« at indrømme Zendsproget en 
rigelig plads. Om udgivelsen af texten kappedes 
mange: Olshausen (1829), Burnouf (1829—43), 
Brockhaus (1850) nåede kun at udgive en del af 
Avesta (Vendidad-Sadeh). Først N. L.Westergaard, 
der som københavnsk professor havde bekvem ad- 
gang til Rasks håndskriftsamling, lykkedes det (1852) 
at bringe en text på fode, der ikke blot omfattede 
den hele Avesta, men som også blev så grundigt be- 
handlet, at der ikke var blevet stort andet at gøre 

10 Avestas udgivere. 

for hans efterfølgere, end at aftrykke Westergaards 
udgave, hvis ikke nye håndskrifter fra Orienten havde 
forøget hjælpekilderne. Således har ihvertfald den 
mand dømt, hvem vi skylder den nuværende stan- 
dard-udgave af Avesta, Karl Geldner, som (fra 
1886 — 95) besørgede dette arbejde på Wiener-Akade- 
miets bekostnings^). Fr. Spiegels udgave (1858) fik 
ved siden af Westergaards kun betydning ved tillige 
at indeholde Pehlevikommentaren. I allersidste tid 
er det princip: at ledsage textudgaven med kommen- 
tarudgaver, i stor stil blevet fulgt af Mills i hans 
edition af Gathahymnerne i Avesta s^). 

Det var Westergaards hensigt ikke at lade det 
blive ved textudgaven. Hans værk var anlagt på 
også at give lexikon, grammatik, oversættelse og ind- 
holdsbehandling af Avesta s^). Havde han nået det, 
var vi nu et stykke videre, end vi er: hans musku- 
løse sprogbegavelse vilde have løftet mangen byrde, 
som andre har forslæbt sig på. Af lexikon'et er der 
kun en lidet brugelig seddelsamling, af realbehand- 
lingen enkelte små afhandlinger s^). Personlige sor- 
ger havde lammet den store arbejders kraft, just da 
han havde den mest behov til sin plans gennem- 
førelse. 

På grundlag af disse texter kunde nu arbejdet 
udfolde sig i de stridende skoler. 

Hvad Westergaard ikke nåede at bringe for da- 
gen, udførtes med mageløs iver af tyske lærde. Fr. 
Spiegel leverede i ustandselig produktion både 
grammatik, kommentar, oversættelse, litteraturhisto- 
rie og en tre bind stærk iranisk arkæologi foruden 
mange specialafhandlinger s^). Han er en ivrig til- 
hænger af traditionen og har størst betydning ved i 
vid udstrækning at have gjort den tilgængelig. God 
at rådspørge, men ikke sikker nok i metoden til ret 
at tage lære af. Ferd. Ju&ti, der sørgede for Zend- 

Den traditionelle skole. 11 

lexikon'et, stod i begyndelsen Spiegel nær og lod så 
ofte sin afgørelse bero med traditionens, at man nu 
må bruge dette lærde og nyttige værk — det eneste 
lexikon, vi til dato besidder -- med en del kritik. 
Den menneskealder, der er forløbet siden hint værk, 
har Justi imidlertid benyttet til en gennemgransk- 
ning af hele det iraniske område, der ikke blot har 
givet hans viden en overlegen sikkerhed, men også 
hans standpunkt en friskhed og en energi, der tyde- 
ligt skinner igennem hans alderdoms arbejder i^). 
Nærmere ved den Spiegelske forskning står Geiger, 
hvis flid nærmest er kommet realvidenskaben: kul- 
turhistorien og geografien tilgode ^^). I den fransk- 
talende videnskab blev Lowenerprofessoren de Har- 
lez, hvis vidtstrakte asiatiske viden bestandig har 
givet hans forskning megen vægt, en ivrig Pehlevi- 
dyrker, der lod Parsikommentarerne vederfares al 
retfærdighed i sine studier i^). 

Mod disse traditionens mænd fnøs Martin 
Haug i artikler, hvis titler er nok til at betegne 
hans vrede, men som for alvor rejste fortolknings- 
problemet. Som velfunderet Sanskritist følte Haug sig 
stærk nok til at magte Avestas vanskeligheder ved 
den blotte sproglige behandling, og han fandt — skønt 
meget Pehlevikyndig — kun ringe støtte i kommen- 
tarerne (der også er særlig svage på de områder, 
hvor han især arbejdede). Frugterne af hans studier 
har dog ikke bekræftet hans standpunkt: hans over- 
sættelser af A^nskeligere Avestadele er vel rige på 
lærdom og skarpsindige gisninger; men det er ikke 
godt at få en ærlig mening ud af dem. Hans »Es- 
says« derimod er en bog af fundamental betydning 
især i Wests bearbejdelse; den giver en mængde reale 
oplysninger og langt flere bidrag til Pehleviforsknin- 
gen, end man efter hans oprindelige standpunkt turde 
vente ^^). — En langt bøjeligere natur end Haug var 

Fr. Windischmann; han optager i vid udstræk- 
ning såvel de græsk-latinske beretninger som den 
persiske overlevering i sin synskres, men lader hver- 
ken tradition eller filologi komme uprøvet til orde. 
Hans forskning afbrødes altfor tidlig, men førte alle- 
rede til meget frugtbare resultater, dog mere i den 
saglige undersøgelse end i selve Avestatydningen ^^). 

Der hører til at overisætte Avesta en vis ævne 
til at anskue denne teologi i dens helhed og gøre 
sig dens logik begribelig. Denne ævne har gjort 
Roth — den store Vedaforsker — til en så udmær- 
ket fortolker af Avesta. Hans oversættelser — de er 
desværre kun få — er prægede af hans plastiske 
ånd. Der ser man da, at der er både tankegang og 
hjærtelag i Avestas gamle hymner, og fornemmer, 
at de har en stil. Og vi får et vidnesbyrd om, hvor- 
langt man kan klare sig i Avesta uden synderligt 
hensyn til traditionen. Fra Roths kateder er mange 
af dem, der nu driver Avestastudier i Tyskland, ud- 
gåede. Den betydeligste af dem er Geldner, Ave- 
stas sidste udgiver. Hans skarpe realsans, hans trang 
til at få mening i tingene og hans gennemlevelse af 
Avestatexterne har gjort ham til en stor lærer i Ave- 
sta, og skønt hans produktion ingenlunde har været 
sparsom, hører han dog til de kritiske folk, som 
man oplever bedst ved deres kateder. De andre 
tyske iranologer nutildags: Hubschmann, Bar- 
tholomå, Fr. Muller o. fl., kan have givet mange 
— mest grammatiske — bidrag til forskningen 2^); — 
det bliver dog kun enkeltheder: disse mænd står 
ikke, som Geldner, midt i Avestas virkelighed og 
behersker, som han, dens tankegang til alle sider. 

Så rigt den tyske videnskabs bidrag end er, har 
Frankrig dog æren af i denne såvelsom i de to 
forrige generationer at have frembragt den største 
Avestaforsker. James Darmesteter blev Burnoufs 



Digitized by LjOOQ IC 



Darmesteter og West. 13 

egentlige arvetager, — både som sprogmand og hi- 
storiker en mand, der omspændte det hele iraniske 
område med det fortroligste kendskab og bestandig 
gjorde friske fund, hvor han satte spaden i jorden. 
Som mytolog er han konstruktiv, lidt svag for hypo- 
teser, men altid vækkende og belærende, selv hvor 
man må ende med at protestere mod ham. Hans 
store periferi gør ham — navnlig i senere arbejder 

— mindre stringent i enkelthederne. Hans sidste, 
franske oversættelse er storstilet og flydende, men 
ikke forsigtig i tvivlstilfælde og da altfor hurtigt 
havnende i traditionen. Men om denne giver han 
da også så mangfoldig besked, at det svære trebinds- 
værk længe vil være en uudtømmelig fundgrube for 
Avestaforskeren ^^). 

England har foruden den grundige oversætter 
og udgiver Mills — nu professor i Oxford — frem- 
bragt en mand, til hvem alle Avestastuderende står 
i den dybeste gæld. Det er Pehleviforskeren West, 
hvis oversættelser af den traditionelle litteratur bun- 
der i en lærdom og en skarpsindighed, som kun 
den, der har erfaret Pehlevisprogets fortvivlede van- 
skeligheder, kan gøre sig noget begreb om ^^). — En 
fortjenstfuld grammatiker har Amerika skænket os 
i Geldners discipel Jackson — nylig også forfatter 
til en stor Zarathustrabiografl. 

Såvidt er forskningen dog nået, at iranologerne 
har anset det for betimeligt at give en samlet over- 
sigt over dens resultater. Det store værk, der nu 
udkommer: »Grundriss der iranischen Phi- 
lologie«, udgivet afGeiger og Kuhn, bliver også 
for Avestas vedkommende den bedste bog, man kan 
ty til for at få alsidig og pålidelig oplysning, og vil 

— så ypperlig betjent, som den er — sikkert længe 
have stor autoritet ^3). 

Til disse sprogmændenes og særforskernes vær- 

ker er den, der vil søge besked om Avesta, endnu 
fornemmelig henvist. Gennem historikernes 
hænder er stoffet kun sparsomt gået; det har ikke 
været færdigt dertil. Dunckers fremstilling i 4de 
bind af hans »Geschichte des Alterthums« var for- 
trinlig for sin tid og kan endnu læses med udbytte; 
men han savnede førstehåndsstudiets nødvendige 
støtte. Selv Ed. Meyer, i hvis universelle viden 
Zendstudierne også er indgåede, kommer ikke langt 
nok ind på sagen; hans korte klare billede (i »Ge- 
schichte des Alterthums«) har kun liden plads til 
detailler, og hans distingverede meningsytring er 
ikke oplagt til megen drøftelse. Såmeget taknem- 
ligere må man være Hollænderen Tie le, at han, 
den i så mange religioner forfarne mand, gang efter 
gang har rettet sit blik på Avesta, og nu i sin alder- 
dom påny skriver Avestareligionens historie 2^). Han 
drager med sikker hånd udviklingens grundlinier 
og tegner et klart og omfattende billede af religio- 
nen; hans metodiske vink er altid frugtbare og på 
mange punkter har han givet den historiske bestem- 
melse. 

Også Danmark havde fået en religionshistoriker 
på dette felt, hvis præsten Johannes Fibiger 
havde kunnet samle sin dybtskuende Avestalærdom 
til en fremstilling i sluttet form. Nu ligger der kun 
et uhandleligt manuskript om Mazdatroen blandt 
hans efterladenskaber 2^), en kilde til grundig oplys- 
ning, end rigere dog på den åndrige mands betragt- 
ninger over denne gudsdyrkelses religiøse værdier. 
En gavnlig støtte og en kær pietetspligt har det været 
mig ofte at ty til det gamle manuskript og hjælpe 
dets tanker fra at synke i forglemmelse. 

vJg hvad er da denne Avesta, som har voldet 
så megen strid og møje? 

Skal man tro rygter, så var det engang 12000 
kalveskind med gylden skrifte), eller, som Plinius 
siger, to millioner vers, forfattede af Zoroaster. Skal 
vi se på den virkelighed, vi har i hænde, så er det 
nogle liturgiske stykker, som flygtende Parsipræster 
har reddet af deres gamle bibel. 

To gange er den gået til grunde og to gange 
har man måttet samle stumperne sammen. Den nat, 
da den sejrsdrukne Grækerkonge og hans elsker- 
inder stak ild på Persiens gamle kongestad 2), gik 
efter sagnet^) den ene fuldstændige afskrift af den 
gamle Avesta tilgrunde, den anden spredtes mellem 
soldaternes hænder. 

Om dette er andet end sagn, véd vi naturligvis 
ikke, men at der har været en achæmenidisk 
Avesta, det er, efter alt hvad vi kan skønne, god 
historisk virkelighed. Ed. Meyer gjorde sig på en 
vis måde fortjent ved i sin »Geschichte des Alter- 
thums« (I, 504) at nægte dette og kalde denne Ur- 
avesta »ren mytisk«; den skarpe replik har nem- 
lig ansporet forskningen til at se sagen nærmere 
efter; og det har vist sig, at det ikke var så 



Digitized by LjOOQ IC 



16 Den ældste Avesta og dens forfald. 

galt fat med den gamle Avesta, som Ed. Meyer 
mente. 

Ti for det første lader den persiske traditions 
samstemmende vidnesbyrd om, at der har været en så- 
dan Avesta, sig ikke på forhånd kassere, selv om man 
også må skænke den dens udmalende enkeltheder; 
for det andet har Grækerne adskilligt om denne bog 
at berette, der ikke umiddelbart beror på den per- 
siske overlevering. Således har Strabo (XV, 733) og 
Pausanias (V, 27, 3) selv set, hvorledes Magerne ved 
deres timelange liturgier læste deres bønner op af 
en bog, og Philo fra Byblus (c. 100 e. K.) citerer et 
sted af »Persernes hellige skrifter«, hvori Guds væsen 
er skildret. Man har da ret til at mene, at Grækerne 
ikke taler helt i blinde, når de som Nikolaus af Da- 
mask og Dio Chrysostomus taler om »Zoroasters ord«, 
Xoyia^ som Perserne regnede for hellige, eller når 
allerede Hermippus (c. 300 f. K.) siges at have op- 
tegnet de hellige bøgers hovedindhold*). 

Og endelig kan vi bruge vore egne øjne og se, 
at der i den ruin af Avesta, som vi har tilbage, er 
kendelige spor af en ældre og meget gammel byg- 
ning. 

Om tidspunktet for denne bygnings forfald kan 
man ihvertfald sige, at det må have set værst ud 
med den i Grækertiden; thi næppe begynder — halv- 
hundrede år efter Kristi fødsel — den græske ånds- 
vælde at fortage sig i Persien og den persiske kraft 
at fornye sig, før tanken om at samle de spredte 
og svindende hellige skrifter til en kodex synes at 
røre sig. Allerede Arsac id erne, det parthiske dy- 
nasti, der herskede omkring vor tidsregnings begyn- 
delse, blev bærere af den persiske renaissance, der 
senere udfoldede sig så mægtigt under deres efter- 
følgere, Sasaniderne. De genfødte folkets natio- 
nale liv og skabte en middelalder-kultur, der ikke 

står tilbage for Achæmenidernes klassiske. I denne 
fornyelse står kirkeforbedringen, oprettelsen af en 
rigsortodoxi, som et såre vigtigt led, og hermed blev 
det uafviselig nødvendigt at bringe en bibel tilveje. 
Vi véd, at en Vologeses (den 1ste eller den 3die) tog 
fat derpå, og at den egentlige redaktion fandt sted 
under de første Sasanider: Ardashir Papakan og 
Shapur I, så at den store Shapur II (309—380) kunde 
se værket afsluttet og erklære bogen for kanonisk*). 

Hvorledes denne sasanidiske Avesta har set ud, 
véd vi så nogenlunde, om det kan være til nogen 
trøst at se fortegnelsen over det, der for størstedelen 
er gået redningsløst tabt. Den står i Pehleviskriftet 
Dinkart (8de og 9de bog) og fortæller os om 21 Nask 
eller bøger, der indeholdt ikke blot troslære og sæde- 
lære, hymner, ritual og renselsesforskrifter, men også 
alle videnskaber: astronomi og spådomskunst, medi- 
cin og historie, retslære og politik. 

Kun en eneste har vi fuldstændig tilbage af disse 
Nasks: Vendidad eller renhedsbogen ; af hymnebøgerne 
større brudstykker, og hist og her en lap af nogle 
af de andre eller kortere citater i den senere litte- 
ratur, der viser os, at disse bøger har været kendte 
og læste langt op i middelalderen. 

Hvor meget eller hvor lidt af den rigtige gamle 
Avesta vi har i den sasanidiske, derom er der strid 
blandt de lærde ; men alle nulevende forskere er enige 
om, at redaktionen kun har været en bearbejdelse, 
ikke noget egentligt forfatterskab ; ja West, som vel 
i dette spørgsmål er den største autoritet, mener ^), 
at de sasanidiske redaktører af rent sproglige grunde 
vil have været lovligt hindrede i at optræde som »for- 
fattere« i ordets fulde forstand. 

Ti på den tid, da denne Avesta blev samlet, 
talte Perserne et andet og yngere sprog end det, vi 
møder i Avesta. Det græsselige hulter-til-bulter af 

2 

18 Pehlevi. 

Aramaisk og Gam melpersisk, som kaldes Pehlevi (o: 
Parthisk), var allerede blevet skriftsprog og — hvor 
Aramaisken ikke herskede aldeles — omgangssprog 
i Arsacidernes tid. Dengang man rystede Græsken 
af sig, var det — som vi skridt for skridt kan følge 
det på mønterne — Pehlevi, som kom i højsædet, 
og ikke Avestasproget. Af gode grunde: man kunde 
dog ikke i disse østlige lande pludselig give sig til 
at tale Medisk, og allermindst et Medisk, der i år- 
hundreder havde været dødt og borte. 

Men præsterne var nødt til at kunne det nogen- 
lunde; det var deres hellige bogsprog, deres kirke- 
latin ; og såmeget har de sikkert kunnet deraf, at de 
med en vis tillært, nøjagtighed kunde sammenføje 
og overarbejde de hellige texter, som de nu skulde 
kodificere. At de har kunnet udtale sproget rigtigt, 
derom vidner skrifttegnene, som de dannede til 
denne redaktion, og som er en til større fuldstæn- 
dighed ja til en vis finhed drevet udvidelse af Peh- 
levialfabetets plumpe stenografi, ved hvilket Avestas 
lydkarakter er truffet såre vel. Men ét er lydene, 
et andet meningen, og at denne ikke altid har været 
de præstelige herrer klar, derom vidner for det første 
textoverleveringens jammerlige tilstand og dernæst 
den tidlige optræden af misvisende parafraser og 
kommentarer. 

Ti sikkert har Pehlevipennen allerede i redak- 
tionstiden ^) løbet mellem Avestalinierne for at føje 
det levende sprogs bemærkninger til det dødes text, 
og altsom tiden led og Avestasproget gled ud af for- 
ståelse, blev noterne nødvendigere, og hele Pehlevi- 
oversættelser måtte følge Avestaafskrifterne, hvis præ- 
sternes flertal skulde forstå deres indhold. Således 
opstod det, som alene med rette kan kaldes Zend, 
nemlig den traditionelle Pehlevikommentar til Avesta. 
Pehleviordet zand (Av.: åzainti)^) betyder netop »for- 

tolkning« og stilles i modsætning til Avesta (aviståk), 
der vel betyder »Grundtext« ^). Zend-Avesta (aviståk 
ua zand) betyder altså »Grundtexten med fortolk- 
ning«, medens man tidligere ganske urigtigt har ud- 
lagt det som »Avesta på Zendsproget«, — ovenpå 
hvilken oplysning vi nu vil lade det sidstnævnte ord 
forsvinde af denne bog og simpelthen kalde sproget, 
som Parsipræsterne også gør det, »Avestasproget« 
eller »Avesta«. 

Pehlevitraditionens værdi er givet med denne 
dens oprindelse. Dens største betydning er den, at 
den utvivlsomt i oversættelse har bevaret os vigtige 
stykker af de gamle Nasks, som er gået tabt på 
grundsproget. Om selve kommentarernes betyd- 
ning kan et afgørende ord først siges, når man lærer 
at forstå dem nøjagtigt; men at de er af højst for- 
skelligt værd og navnlig lader os i stikken ved de 
vanskelige Gathaer, det er foreløbig en kendsger- 
ning. Selv de bedre oversættelser af Vendidad og 
Yashts byder os, ved siden af en ofte træffende para- 
frase, en mængde præstesnak i noter og tilføjelser, 
der minder om de allerdårligste munkeforklaringer 
af Gamle og Nye Testamente. Nogen filologisk, 
navnlig grammatisk videnskabelighed må man ikke 
vente af kommentarerne: de giver en stor mængde 
gloser og enkeltforklaringer, uden hvilke vi vilde 
være ilde stedte; men en brugelig mening bringer 
de kun, forsåvidt exegeterne har siddet inde med 
kirkens overleverede forståelse af Avesta. At 
denne sidste er os højst værdifuld, behøver ikke at 
siges; men også den må bruges med kritik, nu, da 
vi filologisk er langt bedre stillede overfor Avesta- 
sproget end nogen Parsipræst i middelalderen har 
været. 

Med dette svøb af kommentarer om sig må den 
sasanidiske Avesta i tidernes løb være svulmet op 

2* 

til en ret anselig litteratur; især i det 6te til 9de år- 
hundrede har væxten været frodig, ja helt op i det 
Ilte lægges der på endnu. Men dengang sad Ara- 
berne forlængst i landet, og de var ikke Parsipræ^ 
sterne eller deres bibler gode; de hårde skæbner, 
som den mohammedanske fanatisme efterhånden 
beredte »Geberne«, gik naturligvis også ud over den 
bog, som Koranen gjorde overflødig. Avesta svandt 
ynkeligen ind under denne forfølgelse, der ved sin 
langvarighed virkede ganske anderledes ruinerende 
end Grækernes pludselige voldsdåd, og da de for- 
fulgte søgte den sidste redning i udvandringen til 
Indien, var det kun de for en liturgi allernødtørftig- 
ste Avestastykker, de kunde få med på vejen. Disse 
er ikke blevet væsentlig forøgede, selv om deres tex- 
ter vel er blevet forbedrede, ved forbindelsen med 
moderlandets lille restmenighed, og hverken i Per- 
sien eller Indien findes der nu andet tilbage af Ave- 
sta end det, vi også har her i Europa, hvilket er 
omtrent 83 000 ord, eller efter Wests gisning ^^) om- 
trent en fjerdedel af den sasanidiske Avestas grund- 
text. 

Denne fattigdom er studiet til ubodelig skade. 
Ikke blot er manuskripterne så stærkt i familie med 
hinanden (o: nedstammer så ofte fra det samme 
håndskrift), at dårlige læsemåder har liden udsigt til 
at forbedres ved sammenligning, men selve sproget 
er os bevaret i så ringe omfang, at vi bestandig i 
den ældre Avesta støder paa ensagte ord, med hvilke 
vi tidt står ganske rådvilde. Derfor er alle oversæt- 
telser af disse dele fulde af gætteri, og den dygtigste 
Avestaoversætter er ofte den, der kan gætte bedst 
o : kan bygge en plausibel Avestatanke op på textens 
støttepunkter; med grammatik alene kommer man 
kun dårligt afsted. 

I nogen stor forlegenhed med Avestas teolo- 

giske grundtanker kommer vi imidlertid ikke. 
Ti disse er så få og simple og gentager sig så ofte, 
at vi må mene at have væsentlig klarhed over dem. 
Ulykken er snarere den, at vi kun har teologi, og 
at alt, hvad der tilhører de øvrige sider af menneske- 
livet, for størstedelen er gået tabt, navnlig da det 
episke stof, som må have været rigeligt tilstede (især 
hvis vi skal dømme efter den 13de Yashts talløse 
navne på sagnhelte, om hvilke vi intet vide). Endel 
af dette stof er os nu bevaret af en langt senere 
digtning, nemlig Firdusis; men at vi kun har så få 
brudstykker tilbage af det oprindelige epos, er ikke 
blot af historiske grunde beklageligt, men også af 
æstetiske. Ti disse fragmenter er virkelig læsevær- 
dige ; der er liv og kraft, også ofte skønhed og folke- 
lig humor i dem, medens Avesta ellers litterært set 
(når undtages Gathaerne og de bestandigt fremskin- 
nende rester af ældre forfatterskab) er så remseagtig, 
tør og skematisk, med sin trættende katekismusform 
og sine evindelige gentagelser, at den som regel er 
en overmåde øde læsning for den, der ikke er viden- 
skabeligt interesseret i dens indhold ^^). 

Nu, det er jo også kun en liturgi, og havde det 
ikke været det, så havde vi formodentlig slet ikke 
haft noget tilbage af den. Et overblik over vor Ave- 
stas hovedindhold vil vise os, at alt, hvad den inde- 
holder, indgår i gudstjenesten eller kirkelivet; — 
dersom vi vilde give os tid til en detailleret indholds- 
fortegnelse, kunde det ses, hvorledes hvert enkelt 
lille stykke har sin nøjagtige plads i den liturgiske 
og kalendariske ordning. 

Den bestående Avestas hovedstykke og vigtigste 
afsnit, Yasna (yasna — »offer«), er gudstjenestens høj- 
messetext og følger skridt for skridt Yasna- eller 
Izeshne-messen, der væsentlig består af et Soma- 
eller Haomaoffer til guderne (haoma — det indiske 

soma, Asklepiasplantens saft, der blandet med mælk 
er ofiferdrik). Derfor indbydes først alle guderne til 
ofiFeret (kap. 1—2), og hostien (myazda) indvies som 
en foreløbig ofiferspise til dem. Med det 9de kap. 
begynder da selve lovprisningen af Haoma, et ud- 
mærket stykke, der fortsætter sig til kap. 11 og føl- 
ges, når præsten på sakramental vis har nydt Haoma- 
saften, af menighedens trosbekendelse. 

Fra kap. 14 begynder selve ofiFerhymnerne, Sta- 
ota yesnya, som efter nogle anråbelser af dagenes 
og årstidernes genier og af ilden, forklaring af bøn- 
nerne, samt en fornyet Haomaberedelse (22 — 27), 
nå'r deres højdepunkt i fremsigelsen af de gamle 
sange, Gatha'erne (gathå == sange) (kap. 28—54), 
der betragtes som særlig hellige. Dernæst går man 
med anråbelsen af engelen Srosh (56 — 58), der bl. a. 
er fører på sjælenes paradisvej, over til forbønnen 
for de døde eller ihvertfald til den bøn, der skal 
bedes på dommens dag; dernæst til velsignelsen af 
de fromme og deres hus (kap. 60) med dertil hørende 
bortmaning af det onde og hyldest af den djævle- 
fordrivende ild (61 — 62); ligeledes af det rensende 
vievand, ved hvilken lejlighed vandenes gudinde 
Anahita anråbes (65), inden selve det hellige vand 
bæres frem (66—68). De fire sidste sange er afslut- 
tende formler. 

Således afrunder Yasnaens indholdsfortegnelse 
sig til et kultisk billede ^^). Den hele Yasjiabog er 
i kritisk folioudgave kun lidt over 200 halvsider 
stor; det er ikke mere, end hvad en øvet messepræst 
kan besørge på nogle timer. 

Ved særlige højtider (f. ex. ved årstidsfesterne) 
forøges Yasnaceremonien med tillæg af den lille 
bønnebog Vispered (visp^ ratavo = »alle Herrer«), der 
danner et selvstændigt Avestaafsnit, skønt den kun 
bestaar af uselvstændige formler. 

Som Yasna og Vispered er afpasset efter guds- 
tjenestens forløb, således er Yasht-samlingen indrettet 
efter årets forløb og giver os et begreb om den 
parsiske kalender. Dens enkelte kapitler henven- 
der sig nemlig til månedsdagenes genier, idet guderne 
ligesom de katolske helgene havde deres bestemte 
plads i kalenderen. Ya$ht (Av.: geshti) betyder anrå- 
belse, offer, ligesom yasna; men medens Yasnabogen 
giver os gudstjenestens fæ 11 es anråbe Ise afguderne, 
bringer Yasht'erne os anråbelsen af den enkelte 
guddom, således som Srosh-yasht viste os det inden- 
for Yasna'ernes række. Disse Yasht'er, der er brede 
og konventionelle i deres form, er i det hele taget 
yngre af affattelse og henvender sig mest til senere 
guddomme. Men i fortællingen om guderne kan der 
findes kraftige skildringer eller gode episke stykker, 
og den omhyggelige udfoldelse af hver enkelt gud- 
doms egenskaber giver dem stor religionshistorisk 
værdi. 

Til Yashferne slutter sig et lille lægmandsbre- 
viarium bestående af bønner ved forskellige tider og 
lejligheder (Nyaish, Gah, Siroze og Afringan), og man 
kalder da den hele Yashtsamling Khorda-Avesta (den 
korte Avesta); dog bruger man med større ret dette 
navn om lægmandsbønnerne alene, idet disse i kort 
format omspænder det hele stof, som kirkeritualet 
udfolder vidtløftigt. 

Renselsesbogen Vendidad {vidaévodåtem = »givet 
mod djævlene«) udgør en stor del af Avesta og er, 
som omtalt, den eneste fuldt bevarede Nask. I sin 
foreliggende form gør denne bog indtryk af at være 
stærkt arrangeret; således ser man den oprindelig 
vistnok ganske saglige sakrallov indledet med en 
geografisk oversigt, en skabelsesberetning og et opkog 
af urhistorien, der bærer præg af at være påsat i 
Arsacidetiden. Selve lovbogen har trods sin tørre 

Og usammenhængende form stor arkæologisk inter- 
esse, idet den i pønitensebøgemes stil giver en mang- 
foldighed af sakrale forskrifter for livets førelse. 
Enkelte stykker som kap. 18 om den ideale præst 
røber os dog Avestareligionens moralske kraft, og i 
Vend. 19 har vi den vigtige legende om Zarathustras 
fristelse, om end i en sen og dårlig form. Vendidad 
er ikke ordnet rituelt — uden forsåvidt dens kapit- 
ler svare til Yasth'ernes kalendertal — , men da den 
blev oplæst in toto på visse særlige højtider, har den 
altså også sin plads i ritualet og er derved blevet 
bevaret for verden. 

Endelig indeholder vor Avesta enkelte Frag- 
menter, af hvilke et, om sjælens første skæbner 
efter døden (Westergaard: Yasht 22), har stor betyd- 
ning. 

Vigtigere end denne rituelle ordning af Avesta 
er imidlertid den litteraturhistoriske, hvor 
man med sikkerhed kan skælne mellem et ældre 
og et yngre lag af de hellige skrifter; det første, der 
desværre er os sparsomt beskåret, er de Gathaer, 
der som omtalt udgør en del afYasna, ni. kap. 28 — 
53 (54). 

At Gathaerne er meget ældre end den øvrige 
Avesta, kan man allerede erkende af rent ydre 
grunde. De er skrevne i en dialekt eller ihvertfald 
i en sprogform for sig, hvis lydkarakter, med de 
brede vokaler og slæbende endelser, gør et primi- 
tivere indtryk end det lettere og mere tilslebne Ave- 
stasprog. Ligeledes er Gathaerne forfattede i gammel- 
ariske versemål, der kun ved imitation indfinder sig 
i den øvrige Avesta. Også som digtninge bærer 
de helt igennem et andet præg end den øvrige Avesta. 
Der er noget oprindeligt og førstehånds over dem, 
der vidner om, at de er digtede i levende tider; de 
er, i modsætning til den yngre Avestas skematiske 

vidtløftighed, knappe og knudrede i deres form, men 
rige på grundlæggende og levedygtige tanker, hvis 
udtryk ofte har en stærkt personlig, på tidsforhol- 
dene sigtende karakter. Endelig er hele Avesta et 
vidnesbyrd om, at man i kirken har anset disse 
sange for troens gamle klenodie. De reciteres ved 
højmessens kulmination, de omgives med lovpris- 
ninger, ja tilbedes som en slags rituelle guddomme; 
de imiteres med kendelig anstrængthed, når man vil 
give en ny sang et helligt eller værdigt udseende, og 
anføres så ofte i den øvrige Avesta som en slags 
bibelsteder, som man uden videre henholder sig til 
og giver sin tale vægt eller bevislighed ved, at der 
ikke kan være tvivl om, hvad Perserne selv har 
ment om den ting. 

Det må sikkert betragtes som Darmesteters dri- 
stigste skridt, at han i sin sidste bog vilde omstyrte 
den af alle disse klare forhold påbudte opfattelse af 
Gathaernes litteraturhistoriske stilling. Det er heller 
ikke lykkedes ham. I tredie bind af »Le Zend-Ave- 
sta^ opstillede han en hypotese, ifølge hvilken Ga- 
thaerne måtte blive et teologisk produkt, komponeret 
på fri hånd engang i det første århundrede efter Kri- 
stus^*). Hvorvidt der har existeret en achæmenidisk 
Avesta — siger Darmesteter her — kan vi ikke vide, 
ihvertfald er alt gået tabt ved Alexandertiden, og den 
Avesta, der er skrevet i Arsacide- og Sasanidetiden, 
er en ganske ny litteratur, opstået ved sammenarbej- 
deise af gammelpersisk trosoverlevering og plato- 
niske idéer, hvilke sidste vi især fornemmer i 
Gathaernes englelære, der på vigtige punkter skulde 
svare til Platonikernes, navnlig Jøden Phil o' s idé- 
lære. 

Dette sidste: den philoniske indflydelse på Ga- 
thaerne er den hele hypoteses udgangspunkt; til 
ære for den kasseres al hævdvunden og godtgjort 

lære om disse gamle hymner, og deres sprog erklæ- 
res for den provinsdialekt, hvori »Gathaernes for- 
fatter« bevægede sig, måske Arachosisk. Men påvirk- 
ningen fra Philo har ikke den fjærneste bevislighed 
for sig. Tværtimod kan vi tilfulde godtgøre, at de 
idéer, der her betragtes som Jante fra Græsken, har 
existeret i Persien længe før Philo og forud for den 
tid, Darmesteter vil betragte som Avestas affattelsestid. 
Om ærkeengelen Vohu mano, der skulde være 
en afifødning af Philo's »logos«, fortæller Strabo, 50 
år før den alexandrinske platonikers fødsel, at »Oma- 
nos'« billede blev båret om i processioner: altså har 
dyrkelsen af denne abstrakte guddom allerede den- 
gang fortættet sig til ligefremt idolatri. En anden 
af disse engleånder: Xathra vairya ser vi nævnt 
på Pehlevimønter med en allerede stærkt degenereret 
betegnelse (Shaoréoar) på den tid, da åndens navn 
just lige skulde være dannet. Endelig er det påfal- 
dende, at denne »sent komponerede teologi« kalder 
den højeste gud med et navn (Ahura Mazda), der 
må være langt tidligere end kileskrifternes Aur- 
mazd, hvilket nødvendigvis må være dannet ved 
sammentrækning af »Ahura Mazda«. 

At denne komposition kan være sket i et den- 
gang allerede dødt sprog — som Darmesteter vil — 
er i og for sig ikke umuligt, men mærkeligt er det 
da, at Pehlevioversættelsen kort efter affattelsestiden 
er fuldstændig i vildrede netop med disse sanges 
indhold; og endelig er det påfaldende, at et præste- 
skab, der står i fuld kraft med sin liturgi og dens 
sange, uden nogen rimelig grund og uden mindste 
protest eller skisma skulde lade sig pådutte en ny- 
lavet, fremmedartet, teologisk digtning og betragte 
den som sit helligste eje. Hvad der endelig kan 
anføres som historisk efterretning om Tansar's og 
andre Avestaredaktørers platoniserende tilbøjelig- 

heder, er så svagt og hårtrukkent, at det ingenting 
beviser. 

Og hvad er det så for ligheder, den hele teori 
er bygget på? To mennesker kan dog tale om sand- 
hed og retfærdighed, om et gudsrige og en guddom- 
melig fornuft uden at have lært det af hinanden! 
Og desuden: i Avesta er disse idéer det faste tøm- 
merværk, over hvilket ikke blot den teologiske lære- 
bygning men kirkens hele liv er bygget, medens 
Philos lære er »et løst væv fuldt af modsigelser«. 
Skal derfor nogen være den lånende, så må det være 
Philo, — han har lånt så mange andre steder ^^). 

Men protesterer man mod dette lån fra Philo, 
så er der ingen grund til at holde på de øvrige an- 
tagelser, hvormed Darmesteter vil støtte sin hypotese, 
ti de er alle opstillede ad hoc og har ingen bevis- 
kraft i og for sig; ja for at hævde de få omtvistelige 
antydninger af en efteralexandrinsk tid i Gathaerne, 
overses disse digtninges hele virkelige tidspræg og 
personlige oprindelsesmærke, som man mindst i en 
sådan platoniserende komposition vilde falde på at 
fingere. 

Det er derfor intet under, at Darmesteters teori 
strax ved sin fremkomst blev enstemmigt forkastet 
af alle, der skænkede den omtale, hvad man kan se 
af Wests, Geldners og Tieles direkte indlæg 
imod den, og af det ringe indtryk, som den har gjort 
på senere Gathabearbejdere som f. ex. Jus ti ^^). 

Vi har da frie hænder til at bestemme Gatha- 
ernes tid efter det indtryk, de rent umiddelbart gør 
på os ved deres afspejling af tider og tilstande. Den 
stilling, Zarathustras person og religionens hele til- 
blivelseskamp indtager i sangene, bliver her det af- 
gørende og fører os ned til en tid, der ikke kan 
ligge altfor Qernt fra de begivenheder, de omtaler, 
ialtfald til en tid, da traditionen herom kan have 

været levende. At vi — som Haug mente — skulde 
have selve profetens ord i disse hymner, tør vi vel 
ikke påstå, itien urimeligt er det dog ikke, at det 
hist og her kan være tilfældet, og såmeget indrøm- 
mede Geldner også mundtligt, selv om han udtaler 
sig noget forsigtigere på tryk. 

Imidlertid er det kun et ringe antal Gathaer, på 
hvis høje ælde vi er sikre. Af virkelige Gathaer er 
der kun 17, nemlig Gatha Ahunavaiti (Yasna28. 
—34), Ushtavaiti (43—46), Spentamainyush (47 
—50), Vohuxathra (51), Vahishtoishtis (53) og 
dertil de 3 hellige bønner (Yasna 27,13; 27,14; 
54, 1). De mellemliggende stykker regnes dog for 
sprogets skyld ofte med til Gathalitteraturen, skønt 
de indeholder prosa og undertiden er tilsatte med 
den yngre Avestas sprog. 

Hvilket åremål der ligger mellem Gathadigtnin- 
gen og den yngre Avesta, vil ingen kunne sige med 
bestemthed ; men betragter man de historiske stadier, 
gennem hvilke religionen er skredet, vil man kunne 
påvise tre tidspunkter som den naturlige tilknyt- 
ning for de lag af Avesta, vi kan udskille. 

1. Den profetiske tid. Zarathustralærens dan- 
nelse og første forkyndelse må ihvertfald ligge forud 
for året 522 f. K., da Darius tilrev sig den persiske 
trone; ti indskrifterne bevidne, at Ahuramazdalæren 
var rigsreligion i hans regeringstid. Nu kan Gatha- 
erne efter hele deres karakter umuligt hidrøre fra 
en tid, hvor deres lære nyder officiel anerkendelse, 
da det netop er denne sidste, de bestandig stiler 
efter. De røber sig som afifødninger af en profetisk 
tid, i hvilken en bestemt religionsform forkyndes 
som noget nyt. Der opstilles en udpræget mono- 
teistisk bekendelse, og denne hævder sig med 
skarp polemik mod de afgudsdyrkere, der ikke 

vil hylde den. Godtgørelsen af den nye læres rig- 
tighed synes i det hele taget at være dens frem- 
bærere et dybt personligt anliggende, og digtningen 
får derved et stærkt subjektivt præg. Vil man 
bestemme tidspunktet for denne religionens vorden 
nærmere, da må det falde under den i Gathaeme 
bestandig omtalte kong Vishtaspa (Hystaspes), hvis 
samvirken med Zarathustra af traditionen og af vor 
tids kronologiske gisninger sættes med variation fra 
c. 620 til c. 560. 

2. Den klassiske tid. Som rigsreligion har 
Ormuzddyrkelsen — såvidt man kan skønne af ind- 
skrifterne — bevaret sin monoteistiske karakter un- 
der de første Achæmenider. Men omtrent fra år 
400 giver de kongelige mindesmærker plads for et 
flerguderi, idet der dannes et panteon af ikke-zara- 
thustriske, tildels fremmede guder, om hvilke det 
udtrykkeligt siges, at ældre templer (fra Darius-tiden) 
indrettes til deres brug. Således indskrifterne fra 
Artaxerxes II Mnemon og Ochus. 

Ved denne tid er det da rimeligt at antage, at 
hymnerne til disse nye guddommes ære er digtede, 
især da de indeholder vendinger, der antyder guder- 
nes indførte karakter. Overhovedet vil Achæme- 
nidernes klassiske æra, rigets og religionens sejrstid, 
have været det naturlige tidspunkt for dannelsen af 
en objektiv og kirkelig digtning bestående dels 
af rigere kultushymner, dels af en national episk 
poesi. Sådanne digtninge finder vi i Yasna'ens 
yngere dele og i Yasth'erne, der just er polyte- 
istiske, kultiske og episke af karakter. Vi tør 
derfor formode, at de gode metriske stykker i disse 
Avestadele hidrører fra denne achæmenidiske stor- 
hedstid. At guderne i denne digtning mister det 
abstrakte præg, som Ormuzd og hans engle bærer i 

de præstelige Gathaer, og optræder i prægtig legem- 
lighed som vældige vognkæmpere, som skønne kvin- 
deskikkelser osv., synes også at tyde på, at de — 
ligesom de homeriske og vediske guder, der har 
samme karakter — stammer fra en glimrende fyrste- 
eller ridderperiode. 

Også Ve n d i d a d s grundstamme kan tidligst være 
udformet i dette tidsrum, dels fordi den forudsætter 
et fæstnet og lovordnet kirkeliv, dels fordi dens an- 
greb retter sig, ikke — som Gathaernes for største- 
delen — mod afgudsdyrkende naboer, men mod en 
konkret og tildels dogmatisk arrangeret djævle ver- 
den, der ofte synes udviklet af de i Gathaerne om- 
talte afguder. 

3. Renaissancetiden. Senere end til den achæ- 
menidiske tid er det ikke rådeligt at sætte den yngere 
Avestas grundstamme, ti dens metriske og kærnefulde 
stykker adskiller sig kendeligt som noget ældre og 
forefundet fra den skematiske og trivielle prosabear- 
bejdelse, i hvilken de er optaget. Denne diaskeuase, 
der ikke blot kan efterspores i hele bøgers, somVen- 
didads, anlæg, men også i de enkelte kapitler, hvor 
det gamle metrum og den gamle kraft skinner igen- 
nem den præstelige text, kan kun hidrøre fra re- 
daktionstiderne ved Perserrigets renaissance, hvad 
enten det nu er arsacidisk eller sasanidisk bearbej- 
delse. I dette døde hylster er den hele Avesta over- 
leveret os, og kun Gathaerne har ved deres faste 
metriske form og høje ærværdighed undgået redak- 
tionens forfladning. 

Indenfor disse rammer må Avestadigtningen i 
almindelighed tænkes at ligge; den nøjagtigere til- 
pasning vil ikke lykkes, før der engang opstår en 
iranologisk Wellhausen og ordner det hele stof. Dar- 
mesteter blev det ikke. På"fenkelte punkter kan vi 

datere forfatterskabet, efter geografiske og politiske 
antydninger, efter forholdet til andre religiøse ret- 
ninger som f. ex. Manikæerne; men det er kun 
sjældne vink, der endda aldrig kan hjælpe os til at 
bestemme hele det textstykke, de berører, men kun 
den bearbejdelse, som stykket til en eller anden given 
tid har været underlagt. 

Uen fortsættelse og den forklaring, som den par- 
thiske litteratur giver Avestaskrifterne, er et vær- 
difuldt, om end besværligt og svigefuldt hjælpemiddel 
for den, der ad alle veje vil bane sig en videnskabe- 
lig forståelse af Avestas teologi. Til andre end så- 
danne særforskere har Pehleviteologien intet ærinde. 
Udtværede parafraser og støvede noter, vidtløftige 
anhang og lærde udenomsbekvemmeligheder til Ave- 
stas myter, sagn og dogmer, skrevne i et sprog, som 
vi knapt kan forstå, og med bogstaver, som kun 
3 — 4 nulevende Europæere kan aflæse med sikker- 
hed — det er den frugt af de sasanidiske og mid- 
delalderlige Parsipræsters anstrængelser, som udgør 
Pehlevilitteraturens hovedindhold. 

Dog findes der enkelte skrifter i denne vidtløf- 
tige bogverden, som bringer et virkeligt plus til Ave- 
sta og som tillige nogenlunde lader sig læse. Bun- 
dehesh er med rette det bekendteste af disse. Stort 
er det anlagt, dette værk; det vil intet mindre end 
give en tilværelsens historie fra dens første grund- 
læggelse og til dens sidste fuldendelse. »Grundska- 
belsen« — som ordet bun-dahishn må tydes — bun- 
der i en forhistorisk kamp mellem de to Ånder, og 
denne tvedragt, som gav verden liv, udfolder sig 

nu gennem hele verdensløbet, led for led gennem 
alle elementers og alle væseners skabelse og livs- 
historie. Vi får herved en hel verdensbeskrivelse med 
astronomi og geografi, zoologi og botanik, en lære 
om ånder og dæmoner, om mennesket og menneske- 
slægtens sidste skæbner, og endelig en verdenshisto- 
rie, det vil sige en Irans historie, og atter: de ira- 
niske heroers og kongers historie. 

Så mægtig denne bygning er anlagt, så tarveligt 
er den gennemgående udført; det allermeste af Bun- 
dehesh er det rene remseri, som kun en fagmand 
kan holde ud at pløje sig igennem. Selv hvor det 
blot er en myte, der skal fortælles, f. ex. den om 
stjærnen Tishtrya, der også er fortalt i Avesta, for- 
nemmer vi, just ved sammenstillingen af de to 
versioner, hvormeget ringere Bundehesh's forfatter- 
skab er. I Avestas Tir-yasht er der dog et sidste 
skær af episk skønhed, i Bundehesh VII er dette 
allerede slukket. De gode stykker i Bundehesh er 
begyndelsen om Åndernes urkamp og de eskatologi- 
ske kapitler i slutningen. Det er ikke for dristigt 
formodet, at vi — navnlig i de sidste — har lev- 
ninger af tabte Nask's, af den sasanidiske Avestas 
kapitler. Hvad der fortælles om død og dom og 
opstandelse stemmer ihvertfald meget godt med Ave- 
stas lære, og vi vinder især i Bundehesh XXIX — XXX 
en højst værdifuld, samlet fremstilling af den beva- 
rede Avestas få og spredte ord om denne store ting. 
Den dualistiske grundlære, som danner bogens be- 
gyndelse, kunde vi forsåvidt bedre have undværet, 
som vi er. ganske vel underrettede om denne af 
Avesta selv; men vi kan netop derved påvise, at 
Bundehesh her repræsenterer en videre fremskreden 
spekulation end Avesta og navnlig Gathaerne. Hvad 
disse sidste fremstiller som simple og store sand- 
heder, det er i Bundehesh en skarpsindigt gennem- 

tænkt og drastisk udformet begivenhedsrække, som 
ikke er uden virkning, men som heller ikke er fri 
for en vis udspekuleret dogmatisme^). 

Bundehesh er Pehleviteologiens eneste egentlig 
systematiske værk; de fleste andre skrifter er lærde 
katener: lange rækker af tilfældigt sammenføjede op- 
lysninger snart om litterære, snart om dogmatiske 
og moralske æmner, stundom ligefrem brevlige be- 
svarelser af spørgsmål, som den ene menighed har 
sendt til den andens autoriteter, og som nu besvares 
punkt for punkt i samme orden, som de var stillede. 
Således ser de tre værker ud. som der særlig er 
grund til at nævne næst efter Bundehesh, nemlig 
Dinkart, Dadistan og Minokherd. 

Det første af disse, hvis navn (dén-kart) betyder 
»fromhedsgerninger«, er et stort og betydningsfuldt 
værk, som vi tillige er så heldige at kunne datere, 
nemlig til begyndelsen af det 9de årh. e. K., da 
ypperstepræsten Farukhzat's søn, Atur-Farnbag, be- 
gyndte at kompilere det (»forfatte« kan man næppe 
sige). Det er allerede antydet, at vi skylder Dinkart 
vor registerviden om den sasanidiske Avestas ind- 
hold. Som Aristarch og Photius har siddet med 
den græske litteratur for sig, som vore filologer nu 
forgæves sukker efter, således har Atur-Farnbag og 
de andre Dinkart-mænd haft det hele bogstof for 
deres øjne, som uigenkaldelig er gået tabt for Irano- 
logen. 

Det er dog ikke blot registre, de giver os. Den 
5te og 7de bog af Dinkart bringer f. ex. en samlet 
fremstilling af Zarathustrasagnene, og da disse ikke 
blot omspænder profetens levned, men varsler hans 
genkomst i tidens fylde og opruller de store tide- 
hverv, i hvilke de profetiske kræfter skal røre sig 
og verdensløbet bringes sin fuldkommeise nær, så 
bliver denne sagnrække i virkeligheden en »hellig 

historie«, der priseligt supplerer Bundehesh's univer- 
salhistoriske overblik. — Et enkelt led af denne 
hellige historie, nemlig de store trængsler og kampe 
i de sidste tider, giver den lille Bahman Yasht 
bedre end noget andet skrift, om det end er farvet 
af en sen tids (de tyrkiske kriges) begivenheder^). 

Vil man have et passende begreb om Pehlevi- 
skrifternes pulterkammerorden, da læse man Din- 
karts 3die bog. Vi finder her i flæng : kendetegnene 
på retfærdighed og slethed; djævlenes overfald på 
menneskeslægten og kongYimas frelserdåd; de fem 
onder og deres modgift; oprindelsen til skønhed og 
hæslighed; om velsignelse og forbandelse; om reli- 
gionens fremskridt; om tidsperioder; omVishtaspas 
7 glorværdigheder; om det foranderlige og det ufor- 
anderlige osv. osv. — en dynge af betragtninger, hvori 
det kun synes at bringe en vis orden, at den evige 
tvedragt og dobbelthed gennemtrænger alt og for- 
syner hvert element med dets to poler ^). 

Ligeså broget er indholdet i Dadistan (dåti- 
stån-l dénig — »Troskendelser«), der giver ypperste- 
præsten Manushtshihars svar på 92 forespørgsler 
om religiøse æmner: om fortjenester og synder, om 
sjælens ansvar og skæbner, om kampen mellem de 
to Ånder, om sæder og skikke, om præsterettigheder, 
om naturfænomener og gamle sagn. Her må man 
nyde, som man nemmer, og lede, før man finder^). 
Shayast la-shayast er et ligeså vel ordnet moralsk 
vademecum, der viser os, at dilemma' et: »man skal 
og man skal ikke« (dette betyder titelen omtrent) er 
en gammel vise, der ganske særligt har ligget for de 
dualistisk tænkende Persere^). 

End ikke i Minokherd (dlnå-i mainog-i khirat 
— »Den vise Ånds meninger«) finder vi nogen her- 
skende sammenhæng, skønt denne bog har et talende 
subjekt, af hvem man dog turde vente artikulerede 

ytringer. Her optræder nemlig en skikkelse, »den 
vise Ånd«, der synes at være en affødning af gno- 
stisk spekulation, en persisk 2o(pla. En stump af 
et kongespejl, en gartnerkatalog over gode frugter 
og kornsorter, lidt spekulation om den himmelske 
visdom, og endelig, som den eneste tiltalende passus, 
en beretning om sjælens første skæbner efter døden ; 
men dette stykke er kun en ringere gengivelse af 
det smukke Yasht-fragment (22) i Avesta, og træder 
i skygge for dette ^). 

Der er vel kun et eneste Pehleviskrift, som man 
med tryghed kunde give et medmenneske i hænde. 
Det er præsten Arda-i Virafs lille digtning, hvori 
det kommende livs straffe og herligheder åbenbares 
ham. Når man har kaldt Arda Viraf for den per- 
siske Dante, så er dette dog en utidig smiger, der 
udspringer af den påfaldende lighed i de to digteres 
opstilling af deres æmne. Arda Viraf føres virkelig 
omkring både i himmel og helvede for at skue de 
saliges og de fordømtes lod, og skønne ord kan der 
falde mellem ham og engelen Srosh derom; men 
det hele er dog kun en dogmatisk redegørelse i 
syners form, aldeles blottet for den historiske farve 
og den subjektive baggrund, som særpræger Dantes 
digtning. Og Arda Viraf, som af det præstelige laug 
var udkåret til den lykke at gæste himlen i syv 
dage og nætter, kunde sikkert have sparet sig disse 
døgns narkotiske dvale; ti der kom ikke meget an- 
det ud af den åbenbaring, han benådedes med, end 
hvad han iforvejen må have læst i sin Avesta eller 
andre skrifter; det evige Yasht-fragment får han da 
åbenbaret ganske som i Westergaard 22, og de 
smukke salighedsskildringer såvelsom de fæle hel- 
vedstraffe har sikkert existeret i den præstelige tra- 
dition, længe før Arda Viraf f6r til himmels. Men 
vi bør være ham taknemlig for, hvad han udstod. 

Og hvad han skrev; ti hans åbenbaring giver os et 
samlet syn over regioner, som det ikke er let at 
trænge ind i med vor nærværende, defekte Avesta^). 



De teologiske Pehleviskrifters antal er meget 
stort. Vi har nu hørt om de vigtigste af dem. Deres 
alder kan vi kun hist og her bestemme. Om Dadi- 
stan véd vi, at den stammer fra året 881 e. K. ; i 
Bundehesh er der gjort tilføjelser endnu i det Ilte 
årh., men bogen selv må være nogle århundreder 
ældr^. BahmanYasht er, som vi sagde, senere end 
Tyrkernes invasion. Håndskrifterne til denne littera- 
tur befinder sig — ligesom Avestamanuskripterne — 
for størstedelen på vort Universitetsbibliotek. Wester- 
gaard bragte en hel del hjem fra sin rejse i 1843 
og forøgede dermed den Rask'ske samling. Han ud- 
gav en kopi af Bundehesh-håndskriftet; hans discipel 
dr. Andreas besørgede et facsimile af Minokherd i 
1882. Der er meget endnu, som ikke er udgivet, og 
Pehlevioversættelserne af Avesta, som dog er så vig- 
tige for studiet, foreligger kun i Spiegels provisoriske 
udgave. Der er nok at tage fat i for danske sprog- 
mænd, at vore skatte ikke alle skal udmøntes af 
fremmede. Men det er ingen spas ; syv år må man 
trælle for Lea og syv for Rachel, om man skal magte 
dette dobbeltsprogs vanskeligheder. 

Endnu længe efter at Pehlevisproget gik af brug, 
og da Mellempersisk og Nypersisk blev det herskende 
sprog, fortsatte det teologiske forfatterskab sig. Der 
findes en del lærde brevvexlinger eller Rivayat's 
på disse dialekter, og en ret fuldstændig samling af 
Zarathustralegender, der hedder Zerdusht-nameh 
eller Zarathustrabogen. Men disse skrifter kommer 
langtfra op imod Pehlevilitteraturen hverken i antal 
eller betydning^). 

Nu vilde man gøre Pehlevisproget stor uret ved 
blot at omtale den teologi, der er affattet på dette 
mål. For Partheren har det sikkert først og frem- 
mest været et »ærens og heltenes sprog«, såsandt 
som ordet pehlevån, efter hvilket det er opkaldt, i 
hans mund betyder »en helt« ; og han har ikke ladet 
sig nøje med blot at bruge det til skolastik. Et 
mægtigt helteepos har været lagt på den parthiske 
tunge; vi har fordærvede stumper tilbage deraf i 
bøgerne om Zarer og Ardaschir^); de røber os, at 
det er kendte ting, der tales om, og som kun føjes 
i nye rim. Der sad en gammelparthisk adel u(fc på 
landet og holdt på traditionen som de islandske 
storbønder på sagaerne. Digkan'erne kaldtes de. 
Af deres slægter skød Firdusi frem, »den paradisi- 
ske«, som navnet betyder; borgerligt hed han Abul 
Qasim. Hans uforgængelige Shahnameh (»Konge- 
bogen«)^®) er mindst af alt grebet ud af hans egen 
fantasi; det er et forelagt historisk stof, der med en 
vis laugsmæssig færdighed, der er ukendt for den 
moderne verdens digtere, blev sat på vers for gode 
ord og betaling. Da digterknøsen vandrede ud i 
verden, var det, som man siger, for ved sin kunst 
at tjene penge til at få et godt dige sat op mod 
floden hjemme på hans fædrenegård i Tus; og ligesom 
Shakespeare hyggede han sig ved tanken om engang 
at blive en velfunderet grundejer i sin hjembygd. 

Og det var ikke skillingsvers, han kom til at 
skrive, ti sultan Mahmud lovede ham ikke mindre end 
et guldstykke for strofen. At majestæten snød ham^ 
da digtet blev færdigt og forvandlede guldet til søhv 
er en højst sandsynlig tradition; men vel er det en 
sagnagtig udpyntning, at digteren, som just var i 
bad, da summen blev ham tilsendt, blev så forbitret 
over bedraget, at han skænkede badeslaven den ene 
liediedel af pengene, gav pengebudet den anden og 

de fattige den sidste portion. End højere opspændt 
er sagnet, at sultanen tilsidst fortrød sin adfærd og 
endelig sendte de guldbelæssede kameler afsted, men 
at de først nåede til den landflygtige digters dør i 
den time, da han lukkede sine øjne. 

Nu: sikkert er det kun, at det var et stort be- 
stillingsarbejde, og at det var et ofte mislykket for- 
søg, Firdusi tog op på kejserlig befaling, da han 
støbte den persiske kongesaga i sine vidunderlige 
vers. Pehleviepos'et har han haft for sig; han næv- 
ner strax i første strofe »den gamle Digkanc som 
sin kilde. En forgænger, der kommer ham nær i 
det persiske sprogs behandling, men som ingenlunde 
nå'r ham i fortællingens høje mesterskab, og af hvis 
værk han optog de 1000 vers om Zoroasters komme, 
havde Firdusi i Daqiqi, Samanidernes navnkun- 
dige skjald. Denne dræbtes endnu i sin ungdom 
(997) af en tyrkisk dreng, til hvem han nærede el- 
skov; men dette dolkestød banede vejen for hans 
store efterfølgers bedrift. Firdusi blev en virkelig 
persisk Ariost, hvor ArdaViraf kun er en forloren 
Dante. »Das glanzvolle Erzåhlen«, som Burkhardt 
priser Ariost for, er just Firdusis kendemærke. Roligt 
skrider heltedigtet frem i slebne og afmålte, lette og 
rimrige vers; men med et liv af handling og en 
pragt af skildring, en storstil i bygningen og en vir- 
tuositet i detaillen, som vækker fornyet beundring 
for denne gamle digter og denne gamle vis at digte 
på, hvergang man giver sig hen i læsningen af hans 
værk ^^). 

Shahnamehs sti*ængt sagnhistoriske karakter og 
store udførlighed i stoffet gør denne digtning til et 
såre vigtigt supplement til Avesta. Der er gamle 
frasagn i nymodens klæder, ja virkelige myter, som 
blot er gjort ukendelige ved at rationaliseres til 
historie eller forvildes til eventyr. Vi finder den 

gammelpersiske udviklingstanke og dens rene hu- 
manitetsbegreb endnu som digtets åndelige rygrad. 
Begejstret for Irans oldtid og gamle Ormuzdtro, dig- 
ter Firdusi om disse ting som Oehlenschlåger om 
hedenold og Asatro; men han står sit stof langt 
nærmere end denne, idet det jo endnu trivedes side 
om side med den Mohammedanisme, hvortil Firdusi 
udvortes bekendte sig. Han kender og elsker den 
iraniske tænkemåde og de idealer, den har afsat, og 
han har mod til at skildre dette åndelige arvegods 
som det fortrinlige, som det lyse og hellige, mod 
hvilket det arabiske væsen står som dualismens 
mørke side. Derfor er det endnu et ubeskåret stykke 
Iran, vi oplever under denne stolte form; men vi 
erfarer tillige, at Iran er ikke længer Avesta, og at 
de teologiske former, hvori denne folkestammes ide- 
aler havde klædt sig, nu, da de var sprængte af 
religionsskiftet, sporløst forsvandt selv for den, der 
digterisk kunde begejstres for deres etiske kærne. 

Personligt, for Firdusi selv, var endogså denne 
tabt. Når han lægger digterpennen tilside og lader 
manden Abul Qasim tale, fornemmer man vel en 
renhed og retfærdighed i hans tankegang, der vidner 
om en gennem slægtled grundfæstet sjælsadel, men 
også en tung mistrøstighed over livets hårde virke- 
lighed, over skæbnens og dødens grumme spil med 
mennesker og menneskelykke. Der er han ikke 
længer Perseren med den store tro på verdenskam- 
pen og verdens opgave. Han har langt mere af den 
græske lyrikers sind: han bøjer klagende sit hoved 
under det Uundgåelige og laver sin jævne etik af 
den retfærdighed, den ære og den lykke, som nu 
engang er nødvendig for at leve livet og være sig 
selv bekendt ^2j 

Således ræsonnerer en ætling af gammel slægt, 
når hans sag er tabt og han selv er fordrevet, hvad 

enten han hedder Theognis og er styrtet af et græsk 
demokrati, eller han bærer et persisk navn og har 
mistet magt og tro ved fenders vold. Sådan ender 
den persiske folkeånd, hvor den har sluppet sit na- 
tionale og kirkelige holdepunkt: den åndelige dyg- 
tighed står endnu, men ytrer sig fortrinsvis æsthetisk ; 
det moralske helbred skranter, og religiøsiteten glider 
ud i abstrakte almindeligheder eller i den bevægede 
mystik, som allerede hist og her røber sig hos Fir- 
dusi, men som aldeles behersker de fintfølende sjæle, 
\i kender som Sufismens digtere. På intet folk har 
Islam gjort større skade end på Perserne; ti få har 
som de haft deres religion behov for at bevare deres 
karakter; det ser vi af de Persere, som måtte for- 
nægte Ormuzd, og af de få, som beholdt ham. 

Jyl edens de parsiske præster fordybede sig i 
deres religions teologiske krinkelkroge, og heltesagaen 
bredte sig over Perserfolkets indenrigske anliggender, 
færdedes Grækerne blandt disse mennesker som til- 
skuere, der kun fik sagens yderside at se, ja for hvem 
det hele religiøse skuespil tidt blev en pantomime, da 
de kun yderst sjældent forstod det sprog, der taltes 
af de opførende. Derfor er de græske kilder svage, 
hvor det gælder den persiske religions idéer, men 
til gengæld fortæller de desbedre om, hvad der kan 
ses og skildres, hvad der frembyder sig for øjet. 
De har her meddelt os ting, som det aldrig var faldet 
Perserne ind at optegne, fordi det var for dagligdags 
og for selvfølgeligt dertil, og fordi den, der er inde 
i huset, overhovedet ikke ser det samme som den, 
der betragter huset udenfra. Vi vilde uden Græker- 
nes hjælp være i den mærkelige kasus at kende den 
persiske gudstjenestes detailler — ofte endog med 
minutiøs nøjagtighed — uden at have en virkelig 
forestilling om, hvorledes det hele egentlig gik til. 
Men dette har Grækerne set så godt og fortalt så 
tydeligt, at de har hjulpet os væsentligt til det bil- 
lede af persisk kultus, som vi den dag idag besidder. 
Og tillige har de, som Persernes samtidige, været de 

første, der så på dette orientalske folk med euro- 
pæisk øje, og fik det umiddelbare indtryk af, hvad 
der her måtte være en vestbo påfaldende. 

Hvad Grækeren så og ikke så hos Perserne, får 
vi bedst at vide ved at betragte Herodots beret- 
ning om dem. I første bog 131 — 140 har han givet 
sin udførligste skildring. Der fortæller han om, 
hvorledes Perserne ofrede uden templer og gude- 
billeder, ofrede til »Zeus«, til sol og måne, jord, ild, 
vand og vind; om gudinden Anahitas kultus; han 
beskriver offeret, ved hvilket en Mager står hos og 
synger teogonien ; han nævner offerdyrene : tyre, heste, 
kameler, æsler og får. Herodot fortæller desuden om 
den vægt, der lagdes på børneopdragelsen, på sand- 
druhed og gældfrihed ; om flodernes hellighed og for- 
budet mod at lade sit vand i disse eller foran et men- 
neske; om forbud mod ligbrænding (HI, 16), om 
søsterægteskabet (HI, 31), om forpligtelsen til at ud- 
sætte ligene for hunde og fugle, om iveren for at 
udrydde alskens kryb, medens hundemord er strængt 
forbudt^). Denne skildring kan indeholde unøjagtig- 
heder, som når Mithra kaldes en gudinde, eller på- 
faldende mangler, som når Zarathustra end ikke 
nævnes ved navn; men som helhed giver den dog 
et rundt og anskueligt billede af det persiske tros- 
liv, således som det kunde frembyde sig for en 
fremmed. 

Strabo har i sin skildring af Persernes sæder 
og religion (XV) optaget og berigtiget Herodots. Han 
går i det hele taget frem på lignende måde som 
denne, betragter den synlige overflade og fortæller, 
hvad han véd om den. Kun tager han fat med 
mere kritik og er skarpere interesseret i at få mange 
enkeltheder med. Dette giver hans beretning, der 
da også er meget udførligere end Herodots, større 
arkæologisk værdi, og vi kan ved sammenligning 

med Avesta se, at han har været en nøjagtig mand. 
Ved Strabos hjælp kan vi samle os et billede af per- 
sisk kultus ; han beskriver os^ ildaltret og dets be- 
tjening, oflFret ved vandene og giver os højst vigtige 
oplysninger om Persernes ligfærd og dennes for- 
historie — altsammen ting, som vi ikke vilde have 
ordentlig klarhed på uden ham. 

Omvendt føler vi os som de langt overlegne, 
når en mere filosofisk natur, som Plutarch, vil 
fortælle os om Parsismens idéer. Hans ofte berøm- 
mede kap. 45 af »Isis og Osiris«, hvori han frem- 
stiller dualismen, englelæren, eskatologien og andre 
grundtræk af Mazdaismen, har været guld værd, ind- 
til man fandt Avesta, men er rigtignok sammenlignet 
med det, vi nu véd, og det, en Græker kunde have 
fået at vide om disse ting, en temmelig tynd for- 
klaring. Ret heldigt har han truffet græske udtryk 
for de persiske idéer, der udtales gennem englenav- 
nene, men på andre punkter løber han aldeles med 
limstangen, som når han beretter, at Perserne ofrede 
til Ahriman. 

En tredie type af græsk beretning om Persernes 
religion finder vi f. ex. hos Dio Chrysostomus. 
Han er hverken arkæolog eller historiker, men en 
taler, som i sine udviklinger bruger, hvad han har 
hørt. Og når han nu i sin borystheniske tale for- 
taber sig i en lang fremstilling af Magernes monote- 
isme og deres lære om verden som den himmelske 
vognstyrers vogn — så er der i dette en blanding 
af gammelt og nyt, af rigtigt og galt, som man ikke 
kan tillægge nogen kildeværdi. Det meste af, hvad 
han siger, gælder sikkert de lilleasiatiske Mithra- 
mysterier, som just i kejsertiden havde kurs i Rom, 
og Dio repræsenterer i det hele taget den løse og 
overdrevne tale om Magernes mystiske visdom og 
hemmelige ceremonier, som ofte høres fra den senere 

oldtid Og som efterhånden bevirkede, at den persiske 
præstestand måtte give navn til al den trolddom og 
besværgelse, som vi nu indbefatter under navnet 
magi. Disse brogede forestillinger har sikkert haft 
deres forberedelse i det romanskriveri om Perserne, 
som allerede Xenophon havde indført ved sin 
Kyropaidi, eller i de krøniker, som selv en med 
PerserhoflFet så velkendt mand som Ktesias havde 
sat i omløb, og hvormed han for sin part forplum- 
rede den gode viden om persiske tilstande, som He- 
rodot og andre troværdige Grækere havde søgt at 
bibringe deres landsmænd. 

Ved alle disse betragtninger må det nu imidler- 
tid erindres, at vi kun véd ufuldstændig besked om, 
hvad Grækerne virkelig vidste om Persernes åndsliv; 
ti de egentlige græske bøger om dette æmne, de, der 
særligt og udelukkende gav sig af med at skildre 
Perserne og deres filosofi, er gået tabt for os. 

Lyderen Xanthus, Herodots ældre samtidige 
og ofte hans kilde, er den ældste af disse. Han skal 
i sin bog om Lyderne have omtalt den persiske tro 
indgående, og den udførlige beretning om Krøsus' 
bålfærd og dens religiøse anstødelighed, som Niko- 
laus fra Damask har bevaret, skal stamme fra dette 
skrift. Men desuden tillægger man ham en forsvun- 
den bog, Maycxdj der efter titelen at dømme særligt 
må have behandlet Magernes tro. 

Dino, der levede noget før Alexanders tid, er 
bleven benyttet både af Plutarch og Corn. Nepos, 
og vi har gennem citater et og andet tilbage af, hvad 
han har fortalt. Dette indgyder os tillid til hans 
forfatterskab, der må have udbredt sig betydeligt 
over persiske forhold, ti han havde skrevet en særlig 
behandling af Mederne og en af Perserne. 

Ligesom det sagdes om PI at o, at han havde 
haft til hensigt at rejse til Persien og studere Mager- 

nes lære, således hed det sig, at Aristoteles havde 
vundet et sådant kendskab, og at han havde nedlagt 
dette i et særligt værk Maycxog. Dette sidste er nu 
vistnok en apokryf, men at systemets grundtanker 
ikke har været den store filosof ubekendt, ser vi 
dels af en forbigående replik i hans metafysik, dels 
af et citat hos Diogenes fra Laérte, hvor han taler 
om Persernes to principer. 

Det bedste græske værk om Magerne har dog 
sikkert været den ottende bog af Theopompus' 
ødiTtTtixd. Det er den, Plutarch fortrinsvis benytter, 
og man kan af den brug, der er gjort af værket, se, 
dels, at det har nydt stor autoritet, dels, at det har 
behandlet sit æmne meget indgående og navnlig givet 
en del om den avestiske opstandelseslære, som f. ex. 
Herodot kun nævner rent i forbigående. 

Endelig Hermippus, der levede ved slutningen 
af det 3die årh., og som synes at være gået grun- 
digst tilværks af alle, idet han har kendt de zara- 
thustriske skrifter og skal have taget udskrift af dem 
eller ihvertfald have registreret deres indhold. 

Hermippus bliver derved et vidnesbyrd om disse 
skrifters alder, som ikke er os uvelkomment, og i det 
hele taget er de græske forfatteres meddelelser af 
vigtighed for vore tidsbestemmelser af avestiske for- 
hold og lærdomme. Windischmann har i sin af- 
handling »Stellen der Alten uber Zarathustrisches« 
(Zor. St. 260 f.) præciseret denne side af sagen i en 
udtalelse, som endnu står ved magt og derfor for- 
tjener at kendes i sin ordlyd: »Im dritten Jahr- 
hundert vor Christus kannten die Griechen zoroa- 
strische Urtexte von jener Beschaffenheit und Aus- 
dehnung, wie wir sie nach den noch vorliegenden 
Texten und einheimischen Zeugnissen voraussetzen 
mussen, und fast alles, was wir bisher als ma-. 
gische Lehre von den Alten bezeugt sehen, ist 

in den noch vorhandenen Schriften deutlich er- 
halten.« 

Til lignende resultater fører også Rapps be- 
handling af denne litteratur (i Z. D. M. G. XIX og XX) 
— et højst fortjenstfuldt arbejde, der nu for en stor 
del sparer os den besværlige læsning af Brissons og 
Hydes bøger. 

For de latinske forfatteres vedkommende har 
Rapp her påvist, at de for størstedelen har deres 
viden om persiske tilstande fra græske forfattere, og 
at kun enkelte Senere, som Ammian, har skrevet ud 
fra et praktisk samkvem med det parthiske folk. 

Endelig findes der orientalske værker om 
den persiske religion, som bringer mangen oplevelse 
fra de arabiske Mohammedaneres og de kristne Ar- 
meneres mellemværende med Parsismen. De fleste 
af disse kilder er kun tilgængelige for dem, der er 
bevandret i disse sprog. En del af Tab ar i s arabi- 
ske verdenskrønike er oversat af Noldeke (1879), men 
desværre ikke den, der er vigtigst for de religiøse 
spørgsmål. I Shahristanis »Religionspartier« 
(overs, af Haarbrucker 1850—51) findes et vigtigt 
kapitel om Parsismen, og ligeledes et i de armeniske 
disputationer, som Langlois har oversat (Collection 
des historiens de FArménie 1868 — 99). 

lerserne var endnu, da Grækerne prøvede kræf- 
ter med dem, stærke og hårdføre folk. Når man i 
græske skrifter træffer på ringeagt for den østlige 
flendes kræfter og tapperhed, må man erindre, at 
kun en mindre del af de Perserhære, som Hellenerne 
fik at kæmpe med, var Persere. Ihvertfald véd den 
oplyste Græker godt, at den persiske blødagtighed 
var en uheldig følge af dette folks civilisation. Så- 
ledes kan Plato fortælle (Leges. 695), at »Perserne 
oprindelig var et nomadefolk, børn af en barsk na- 
tur, hvis strænge levevis frembragte stærke hyrder, 
der både kunde leve under åben himmel, undvære 
søvn og kæmpe, når kæmpes skulde.« Herodot, der 
(IX, 62) fremhæver Persernes tapperhed ved Plataiai, 
erklærer, at de »ingenlunde står tilbage for Helle- 
nerne i kraft og krigerånd«. Tillige ser vi de persi- 
ske mænds og kvinders højde og statelige optræden 
fremhævet (Her. I, 139). I Orienten har de stedse 
stået i ry for deres legemsskønhed, den de ingen- 
lunde forsømte at udvikle gennem legemsøvelser og 
legemspleje. Det var et folkeord blandt Araberne, 
at den, der vil have stærke børn, skal tage sig en 
persisk hustru^). 

Om Persernes nøjsomhed i den daglige kost 

4* 

fortæller Herodot (I, 133): Kødspiser og lækre ret- 
ter, hvormed det persiske taffel senere glimrede, be- 
tragtes såvel i Avesta som i den senere digtning 
ufravigelig som forfald og syndighed; i himlen skal 
man være vegetarianer (ligesom præsterne alt var 
det på jorden), et ideal, der synes at pege tilbage 
mod fortiden. Så Qærn den avestiske Perser end 
har været fra al askese, har han dog altid været 
stærk i at pålægge sig diæt. Religionens forskrifter 
har gennemgående været hærdende for legemet ; dets 
renlige pleje var en samvittighedssag, arbejdsomhed 
og flid var hellige pligter, og Vendidad vrimler af 
hygiejniske bud. Sundhed er på en vis måde Ave- 
stas højeste ideal. 

Perseren er en rationalistisk natur. Hans 
intellektuelle grundævne er en klar, ofte nøgtern for- 
stand. Han skænker sin fætter Inderen hans yppige 
fantaseren, når han selv må beholde sine fulde fem. 
Hvor hans digtning besidder skønhed — hvad i old- 
tiden sjældent hænder — består denne mest i ud- 
ti-ykkets energi og realitet og i den flugt, som tan- 
kens ophøjethed henriver til; selv den teologiske 
spekulation er mere en praktisk læggen-til-rette, en 
forstandig ordning af existensen end grublen eller 
beskuelse, og gudstjenesten bærer med sine tørre 
hymner og trættende observanser et temmelig øde 
præg. 

Dog manglede de gamle Persere ingenlunde ind- 
bildningskraft. De besad den fantasi, som er nød- 
vendig til store gerninger og store tanker. Som det 
ikke syntes dem for langt at trænge frem til Æthio- 
pien og Donaulandene, således var også det blik, de 
kastede ud over tilværelsen, af forbavsende vidde: 
Godt og Ondt, Gud og menneske. Her og Hisset fatter . 
Avesta alt i dets skarpe modsathed men forstår dog 
at føje alle disse idéer sammen til et fast og sluttet 

verdensbillede. I transcendentale sager er Iraneren 
en ypperlig tænker. Hans dømmekraft er overlegen, 
fordi den er rolig og sund. Den evige vaklen fra 
en anspændt oversanselighed til plat materialisme, 
som vi iagttager i den indiske filosofi, indtræder al- 
drig i den avestiske tænkning, fordi denne strax fra 
begyndelsen har bragt idéen og realiteterne i ligevægt 
og gjort dem uundværlige for hinanden. 

Sålidt som Iraneren lader fantasien løbe af med 
«ig, sMidt er han følelsesmenneske. Vil hjærtet be- 
væge sig, så bliver det spændt for; han omsætter 
varmen i arbejde og kender ikke tro uden gerninger. 
Rationalisten er praktiker, praktisk indtil utilisme. 
Intet må gå tilspilde, »end ikke den trævl, der drys- 
ser fra tenen«, endsige da hans tænkning eller tro. 
Han gør sig verden begribelig for desbedre at tage 
dens arbejde op; livet er ham ikke en gåde, men 
en opgave, og denne opgave erkender han så klart, 
at han ser alle dens vanskeligheder. Han drømmer 
sig ikke bort fra virkeligheden og dens modstand: 
verdens historie er verdenskamp. Han er dualist, 
fordi han er praktiker; han véd, at det onde gør 
ondt og det gode gør godt, og at der er noget at 
overvinde, før der bliver noget at nå. Og fordi han 
er praktiker, er han endelig optimist. Han synker 
ikke sammen i grublerangst; selv hvor verden er 
fuld af djævle, vil han dog slå sig igennem den. 
Han kender den tillid til egne kræfter, som virkeligt 
arbejde giver, og arbejder derfor trøstigere fort. 

Med disse forudsætninger må Iraneren nødven- 
dig blive en moralist, en mand, der lægger vind 
på det gode, og dette mærkes strax på hans religion, 
især når man sammenligner den med Indernes. Ikke 
forløsning fra verdensondet eller endog fra verden 
selv, men besejring af det onde og slette i verden 
er Iranernes religiøse opgave, og denne sejr søger 

de ikke at opnå ved verdensflugt eller selvets til- 
intetgørelse men ved positiv hævdelse og fremme af 
livet. Dette praktisk-etiske præg adskiller på 
det bestemteste den oldpersiske religion fra Brah- 
manismen. 

Renhed er denne etiks grundbestemmelse: le- 
gemlig renlighed, afsky for det urene, men også en 
virkelig sædelig ubesmittethed, der ofte som bevidst 
ideal dæmrer frem mellem de mange rituelle rensel- 
ser og det daglige livs pinlige påpasselighed. Ob- 
servansen bliver derfor den sakrale forretning; 
Avestareligionen er en observansreligion ligesom Ve- 
dareligionen er en oflFerreligion ; ihvertfald fortæller 
den Avesta, som vi besidder, langt mere om sonin- 
ger og renselser end om offeret, og hvad menneskene 
stiler efter, søger de først i anden række at opnå 
gennem offeret. 

Nu kan mange af disse praktiske forskrifter 
synes os upraktiske og meningsløse, men Persernes 
iver for »loven« beholder dog sin moralske værdi, 
for det første fordi den indeholder åndelige bud om 
sandhedskærlighed, retfærdighed og tro- 
skab, som Perserne opdroges til at tage det alvor- 
ligt med, og for det andet fordi man under sin kamp 
for at skabe renhed og besejre det onde får udrettet 
en hel del positivt praktisk arbejde af utvivlsom 
kulturværdi. Den strenghed, hvormed Perserne gen- 
nemførte disse forholdsregler, har sikkert haft stor 
betydning for deres statshusholdning og hele optræ- 
den som folk. Omvendt har den mangel på sejg- 
hed, der var folket egen, og som hurtigt førte til 
åndelig og legemlig afslappelse i de højere krese, 
bidraget såre meget til rigets fald. 

Man kan ikke frikende Noldeke og hans ven 
V. Gutschmid for en vis snæversynethed, når de i 
deres fremstillinger af den persiske historie 2), vist- 

nok til pris for Grækerne, lader en skygge af orientalsk 
vellyst og grusomhed, bram og falskhed falde over 
den persiske nation. Duncker og Ed. Meyer har 
bedømt dem ganske anderledes, og Justi har med 
mange data (ved hvilke han bl. a. korrigerer Gut- 
schmids ankeposter føleligt) påtaget sig at føre Per- 
sernes sag. Man må ikke sammenligne dem med 
Grækerne; disse to folk ligger hver i sit plan og 
kan ikke måles på hinanden; man skal måle dem 
med de andre asiatiske folk: Indere og Assyrere, Tyr- 
kere eller Arabere, i det højeste med Jøderne. Ej 
heller skal man hænge sig i den forfaldstid, som de 
græske forfattere mest har oplevet, eller som arabi- 
ske skribenter kan berette om. Man skal se dem i 
den tid, da de var unge og stærke, da deres tro og 
deres rige blev til. — 

Sit verdensarbejde begyndte Iraneren som for- 
nuftig mand med de pligter, der lå ham nærmest: 
at bygge sit hus og feje for sin dør. Avestas ældste 
lovbud er en bondemoral om at skåne dyrene og 
dyrke jorden og at holde sig ren for løgn og ond 
besmittelse. Iran er blevet et grundfæstet kulturland, 
førend dets folk gør sig gældende som krigsmagt. 
Derfor er deres krigstog ikke røvertog men rigsdan- 
nelse. — Og hvilken sejrsfærd gennem landene! Det 
unge Lydien går det som det gamle Babylon, Nor- 
dens barbarer som Ægyptens byfolk, og i løbet af få 
generationer står der et rige fra Indus til Donau, fra 
Oxus til Nilens katarakter. Da Alexander væltede 
denne bygning, var den mør og faldefærdig, men de 
riger, Kyros og Dareios styrtede, stod næsten alle i 
blomstrende kraft. 

Den statskraft og storpolitik, hvormed dette rige 
organiseredes, har netop ingen beundret mere uskrøm- 
tet end dets Qender Grækerne, som i al deres lykke- 
lige begavelse just forgæves ledte efter disse ævner. 



Digitized by LjOOQ IC 



56 Græsk politik og persisk. 

Ganske vist: de føler sig bedre, langt bedre end Per- 
serne; de hader østens tyranni og foragter sejrstolt 
den slagne jætte, men jo uhjælpeligere de selv syn- 
ker ned i småstateriet, des oftere må de dog undres 
over denne rigskolos, der synes at styre sine uhyre 
lemmer med større lethed end mangen græsk kom- 
mune sin lille borgerkres, og romantiken, der altid 
sad på spring i det senere Grækenland, klædte da 
Perserne til overmål med disse retfærdsdyder, hvor- 
med man æventyrlysten smykker Qærne folk. Xeno- 
phons Kyropaidi er vidnesbyrdet derom og lærer os 
tillige, at det blev et skaktræk i den græske parti- 
kamp at lovprise Persernes forfatning. 

Men selv om vi skræller romantiken og politi- 
ken bort, bliver der dog altid nok tilbage af Græker- 
nes respekt for Perserfolket, som har selvgyldig be- 
tydning. Herodots beskrivelse af det persiske rige 
er båret af en åbenhjærtig agtelse for dets fortrin 
(han fik da også af småtskårne landsmænd ordet 
q)ilo^aq^aqogj »barbarvennen« på sig derfor), og Plato, 
der, som Athenaios udtrykkelig bemærker (XI, s. 505 A), 
tog bestemt afstand fra den romantiske oppyntning 
af Perserne, som hans kollega Xenophon havde til- 
ladt sig, omtaler dog i »Lovenes« 3die bog (s. 693 f.) 
Persernes forfatning under Kyros som et mønster på 
et monarki 3). »De forstod«, siger han her, »at holde 
den rette midte mellem trældom og frihed«, og nær- 
mere udvikler han sagen således: »Perserne blev 
først selv frie; men da de var komne til magten, 
gav de dog de undertvungne del i friheden og førte 
dem hen imod en vis lighed, så at krigerne snarere 
blev venner med deres feltherrer og villigere til at 
udstå farer. Og når der var et snildt hoved iblandt 
dem, som kunde give et godt råd, så så' kongen ikke 
skævt dertil, men gav ham lov til at komme frem 
med det og udmærkede dem, der var gode til råd- 

slagning, idet han gav alle ret til offentlig at give 
deres mening tilkende; og alt trivedes hos dem ved 
frihed, venskab og samdrægtighed«. 

Så fragmentarisk denne skildring er, er den dog 
rammende og vidner om et stort historisk blik. For 
en ensidig græsk betragtning vilde Perserens liv be- 
tegnes som trældom ; ser man det derimod på orien- 
talsk baggrund, vil der vise sig en påfaldende libe- 
ralitet, og det er dette, Plato synes at have iagttaget. 

Assyrerne, Persernes forgængere som asiatisk 
verdensmagt, optræder overalt, hvor de trænger frem, 
knusende og trampende. De vil beherske og berige 
sig; hvad der forresten kommer ud af det, tænker 
de mindre på, og de lægger gerne et land øde for 
desto lettere at spille herrer i del. Deraf den evige 
slagten fender, slæben fanger og skraben skatte sam- 
men, som trætter og væmmer os i de assyriske kile- 
indskrifter. Også Perserne er strænge, ja øver grum- 
hed mod opsætsige folk, men deres sædvanlige erob- 
ringspolitik og indordning af lydlande er vidt for- 
skellig fra den assyriske praxis. Kyros, der dog 
nærmest havde sin storhed som soldat, grundlægger 
her en taktik, der i høj grad blev fremmende for 
Perserrigets væxt, men tilsidst dog måske en årsag 
til dets fald: han lader det nyerobrede rige beholde 
en relativ selvstændighed, under persisk regimente; 
sprog og tro, sæder og skikke lades uantastede, ja 
selv de undertvungne fyrster eller deres slægtninge 
indsættes som persiske embedsmænd i deres forrige 
riges styrelse. Er landet krigerisk, som Lydien, af- 
væbnes det efterhånden ved civilisation; er det kul- 
turfolk som Grækere, Føniciere eller Jøder, hæges 
der, sålænge de holder sig i ro, med forkærlighed 
om dem, og deres kultur benyttes til rigets fremme. 
Persernes fremfærd har med andre ord været den, 
som Englænderne altid har benyttet i deres koloni- 

sationer, og den samme forslagenhed, hvormed disse 
verdensherskere holder partierne i ligevægt i lyd- 
stater og grænselande og søger at have en finger 
med i spillet overalt, hvor de har interesser — den 
kender vi godt nok fra Persernes græske politik og 
mærker den overalt i den persiske historie som et 
træk, der ganske vist ikke er tiltalende, men vistnok 
uundværligt, hvor der ikke skal køres med strammere 
tøjler. De, som har travlt med at forarges over 
Persernes rænkespil, må erindre, at dette folk var 
den første af Vestasiens magter, som satte statskun- 
sten i voldsherredømmets sted, og man må holde 
dem de ulæmper noget tilgode, som fulgte af dette 
betydningsfulde fremskridt. 

Selv i Ægypten, hvor Perserne ellers har fået 
ord for barbari, har de dog vistnok anvendt den 
sædvanlige læmpelse. Herodots beretning om Kam- 
byses' meningsløse grusomheder er, som det synes^ 
øst af uren kilde. Den indeholder vitterlige fejl og 
sagnagtige træk og står i strid med indskrifterne, 
der ihvertfald giver det udseende af, at Kambyses 
efter sædvanlig persisk skik har indsat embedsmæn- 
dene i deres stillinger og rettet sig efter landets reli- 
gion. (Sayce. Herodotos. s. 235 og App. V). Om 
Darius vides det ihvertfald med sikkerhed, at han 
er optrådt med al høviskhed mod det ægyptiske 
præsteskab og dets Apis'er, ja at han endog på præ- 
sternes forestillinger afstod fra sit forehavende : at 
lade sin statue opstille i guden Ptah's tempel. 

At det var Perserne, der frigav de babyloniske 
Jøder, er stedse regnet dem til ære, og man ser med 
en vis ret en typisk forskel på persisk og assyrisk 
statskunst i deres forskellige fremfærd mod dette 
folk. Det bør dog ikke overses, at også Perserne 
gjorde brug af deportationen, når et folk blev dem 
for stridigt; således flyttede de om med Paionerne 

(Herod.V, 14 f.), ja selv Jødefolket måtte, hvis vi skal 
tro de svage efterretninger hos Syncellus og Soli- 
mus^), lide den samme medfart, idet Arlaxerxes III 
omkring år 350 lod en stor del af dem forvise til 
Hyrkanien som straf for deres deltagelse i det føni- 
kisk-ægyptiske oprør. Dette politiske træk fra Achæ- 
menidernes allerseneste forfaldstid stilles dog ganske 
i skygge af den frigivelse af folket, hvormed Kyros, 
uden selv at vide det, gav sit største bidrag til ver- 
denshistorien, thi sikkert er det, at man har ham 
at takke for, at der atter kom en menighed i stand 
i Jerusalem^) og at der dermed byggedes et arnested 
for åndelige strømninger af uberegnelig betydning. 

Forhandlingerne mellem Jøderne og PerserhoflFet 
er i dokumentform bevarede i Esra 4 — 6. Ifølge 
disse har Kyros ikke blot hjemsendt Jøderne og 
givet dem deres kostbare kirkekar med, men han 
lod tillige den kongelige fiskus bestride omkostnin- 
gerne ved deres tempels genopbyggelse. Det berettes 
endvidere, at Darius indskærpede disse befalinger og 
bekostede den jødiske oflFertjeneste, ligesom vi af de 
bibelske skrifter ser, at kong Artaxerxes (I eller II) 
gjorde jødedommens genoprettelse til virkelighed ved 
at hjemsende Esra og Nehemia. 

Lad nu disse dokumenter end være oppyntede 
noget i jødisk favør, — bag dem står en historisk 
virkelighed, som ikke lader sig fornægte, og Eduard 
Meyer, der (i sin bekendte bog: »Entstehung des 
Judenthums« 1896) så stærkt har betonet Persernes 
fortjeneste på dette punkt, gør ret i (s. 70 f.) at frem- 
hæve, at denne deres interesse for et vasalfolks kul- 
tus ikke er noget usædvanligt, men at vi møder 
ganske det samme, når Darius i den ægyptiske tra- 
dition optræder som Ægypternes sidste, store lov- 
giver, og når ypperstepræsten fra Sais drager til 
Suså for at få fuldmagt til en kultusfornyelse. 

For ti år siden fandtes der på vejen til Magnesia 
i Lilleasien en sten, hvis indskrift dog giver os det 
mærkeligste indblik i Achæmenidernes statsstyrelse ^). 
Darius Hystaspes søn — ti fra ingen ringere end 
ham hidrører indskriften — roser heri sin statholder 
Gadates, fordi han beflitter sig på plantning af per- 
siske træer i Lilleasien, og lover ham i den anled- 
ning en udmærket modtagelse ved hove; men sam- 
tidig bebrejder han ham alvorligt, at han til denne 
plantning har hovpligtet græske tempelgartnere, over 
hvilke han ingen rettigheder har. Gadates har der- 
ved tilsidesat skyldigt hensyn til Perserkongens tak- 
nemlighed mod den græske gud (Apollo), som engang 
har givet Perserne vigtige oplysninger. 

Så skarpt et tilsyn på 300 miles afstand! Så 
detailleret en kultursans, så trofast en ordholdenhed, 
så ridderligt et hensyn til et undertvunget folks selv- 
stændighed; — mon nogen moderne monark gør 
Darius det efter i et rige, der i bredden og højden 
er som fra Ural til Pyrenæerne, fra Tromsø til Mes- 
sina? 

Hvilke glimrende samfærdselsmidler. Perserne 
havde udviklet for at holde dette store rigslegeme be- 
vægeligt, véd vi af Herodots beskrivelser; men satrap- 
styrelsen, hvormed organismen så snildt holdtes sam- 
men, krævede ikke blot denne materielle forudsæt- 
ning. De berømte persiske skoler var i virkeligheden 
adelsakademier, hvorfra de Unge, indøvede i persisk 
tugt og kløgt, gik ud som embedsmænd af fælles 
ånd og øvede et regimente, hvis enhed yderligere 
betryggedes ved samkvemmets og statstilsynets smi- 
dige bånd. Det var »kongens øje« eller »øre«, der 
havde bragt ham besked om Gadates små fortjenester 
og synder, og disse rigscensorer var i den gode tid 
påfærde overalt. 

Det fineste bånd mellem kongen og hans under- 

givne har dog sikkerl været den velvilje, der ytrede 
sig i hans personlige opmærksomheder. Perserkon- 
gens gavmildhed var berømt, men han var gavmild 
med forstand. »Kongens velgører«, huvarezanhd, 
O ro sang, som Grækerne fordrejede ordet, var en 
æresbetegnelse, et persisk pour le mérite, der stillede 
fortjente rigens mænd under kongens indbringende 
bevågenhed. Hele folkestammer kunde få denne 
titel; den tildeltes uden nations anseelse Ægyptere, 
Grækere — og om man skal tro Esthers bog — også 
Jøder. Da Grækeren Histiaios, der havde sikret Da- 
rius tilbagetog fra Thrakien, senere blev fanget og 
korsfæstet som forræder og oprører, harmedes kon- 
gen højlig over, at han ikke havde fået lejlighed til 
at benåde sin velgører. Kun om en Perserkonge 
kunde det digtes, at han, ved i en søvnløs nat at 
mindes om en uigengældt velgerning, blev greben 
af iver for at rette denne fejl og nu overøser en 
jødisk undersaat med sin taknemlighed. Den elsk- 
værdige høflighed, hvormed den yngre Kyros efter 
Xenophons skildring omgås sine venner, er ikke — 
som man har villet mene — en græsk politur, men 
netop et ægte træk af persisk civilisation. 

Med andre ord: Plato har haft historisk ret til 
at tale om »frihed, venskab og samdrægtighed«, så- 
vidt som det kan findes i en asiatisk oldtidsstat. 
Men at de linde bånd, hvormed Kyros havde knyttet 
sine lande sammen, ikke var stærke nok, det viste 
Alexanders sejrsfærd, ja allerede de titusindes tog 
tilstrækkeligt. Ejheller de diplomatiske rænker, skønt 
de blev stedse snedigere, kunde holde den skridende 
bygning oppe. Den var nu engang gået løs i fugerne, 
og det galdt kun om at anbringe sit brækkejærn 
rigtigt. Og det forstod Alexander så godt som nogen 
Perser. 

Achæmenidernes store værk strandede på sin 

egen størrelse, men også på sin, trods al fjærnsynet 
politik, endnu altfor stærke centralisation. En fyrste- 
vilje gør det ikke alene; vi ser dette rige synke og 
stige med kongernes personlige dygtighed. En Ochus 
hæver det pludselig til fuldeste magt, og umiddelbart 
efter ramler det sammen under en Kodomannus. 
Her er den afgørende forskel mellem Persien og 
Romerriget; så blivende en magt kan kun voxe 
frem, hvor der står en folkevilje bag. 

Dog er 200 år en agtværdig alder for et verdens- 
rige af så stor en udstrækning, — man tænke sig 
blot Napoleons rige fortsat til anno 2000! Og hvad 
verden tabte ved at miste den bom mod barbariet, 
som Achæmenidernes rige havde dannet, det viser 
sig bedst af den Orientens historie, som begyndte 
efter Perserrigets fald. Tillige må det erindres, at 
den statskunst, Kyros og Darius havde skabt, blev 
en arv til Orientens riger og forsåvidt at ligne med 
Romernes værk. Det pludselige stød, som Alexander- 
toget gav det, blev kun forbigående, ja tjente i virke- 
ligheden til at styrke riget ved at befri det for de 
fremmede lydstater og indskrænke det til dets egen 
iraniske jordbund. Med hvilken kraft de værnede 
oAi denne, derom kan Crassus' legioner fortælle, og 
det sasanidiske rige blev en så stærk kulturstat, at 
den ikke blot værgede sig længst blandt Østens na- 
tioner mod den fremstormende Islam, men at persisk 
dygtighed og persisk dannelse i virkeligheden blev 
den jordbund, hvoraf det østlige kalifats berømte 
åndsliv drog næring. Endnu ved år 1000 skyder 
den persiske stamme så levende et skud som Fir- 
dusis kongedigt, og selv hvor iranisk sprog og tro 
er segnet under den arabiske tvang, er det dog per- 
siske mænd, der giver tonen an i videnskab og digt- 
ning. Vil man måle, hvor stærkt den persiske ind- 
flydelse har gjort sig gældende, da kan man også 

betragte skyggesiden og se, hvor hurtigt Araberne 
lod sig oplære i persisk diplomati. 

N u er det endelig lykkedes at spolere Perserne ; 
men hvilken tusindårig undertrykkelse og hvilken 
forgiftelse af dette folk har ikke måttet til, før det 
kunde sygne til roden. Og dog er der en rest til- 
bage, af hvilken vi kunne ane den gamle kraft og 
det gamle sindelag: den lille menighed af Farsere i 
Indien, der endnu bekender fædrenes tro, — folk, 
der ved deres retskaffenhed, venlighed og gavmild- 
hed, ikke mindre end ved deres dygtighed og bor- 
gerlige velstand, på mønsterværdig måde har forstået 
at virkeliggøre deres religions principer i livet, og 
som da også nyder stor anseelse i Orientens han- 
delsbyer. 

I vor har de oprindelig hjemme, de folk, der 
grundede dette rige, og hvor skal vi søge de første 
Avestatroendes hjemstavn? 

Vor fulde historiske viden om de iraniske folk 
nå'r ikke langt tilbage over det tidspunkt, da Per- 
serne ved Kyros svang sig op over alle de andre; 
men mange skæbner har Iranerne gennemlevet, og 
mange grene havde folkestammen afsat, før de var 
modnede til at træde åbent frem på verdensskue- 
pladsen. 

At Iran skulde være stammens oprindelige hjem 
lader sig næppe formode. Såvel Iranerne som deres 
frænder Inderne gør indtryk af i forhistorisk tid at 
have bevæget sig i sydøstlig retning, hvilket kunde 
bekræfte den antagelse, man også af andre grunde 
har fremsat, at Sortehavssletterne skulde være det 
sted, hvor Indogermanerne skilte sig i en østlig, 
indo-iranisk, og en vestlig, europæisk, gren. Sprog- 
ligt og kulturelt er Iranerne stærkest forbundne med 
Inderne; i karakter og livsførelse står de derimod 
de vestlige naboer. Slaverne og Hellenerne, naérmest, 
og sikkert er Iranerne det af oldtidens indogerma- 
niske kulturfolk, der i liv og sæder længst har be- 
varet præget af racens første livsvilkår. Inderne blev 

snart tropevante og Helleneren besjæledes af Syd- 
europæerens ild, men Medere og Persere, Skyther og 
Saker, Osseter og Massageter og hvad de iraniske 
folk kan hedde, blev endnu længe ved at føre det 
kosakliv med hestehjorder og lansekæppe og natte- 
blus mod ulve og tartariske røvere, som endnu op 
mod vore tider er ført ved Dons og Wolgas bredder. 
At hestepisken eller hestebrodden bestandig var det 
rituelle tugtemiddel i den persiske kirke giver, som 
så ofte de sakrale instrumenter, et fingerpeg mod 
folkets Qærne fortid. 

Men længe efter hin skilsmisse fra de europæ- 
iske stammefrænder har Iranerne vandret sammen 
med de folk, der senere slog ned mellem Indus- 
strømmens arme og fik navn af denne flod. Så 
talrige er de tråde, der forbinder Inderne med Per- 
serne, at man må gå til de nordgermanske stammer 
for at finde et lignende slægtskab i sprog, i tro og 
i minder mellem to nabofolk. 

Det er vedtagen sprogbrug at kalde denne indo- 
germaniske fællestid den ariske periode, og vi taler 
om ariske folk, om arisk sprog og tro efter det 
stammenavn eller rettere det hædersnavn, hvormed 
både Iranere og Indere i gammel tid betegnede sig 
som de »ædle«, årya, de adelige, i modsætning til de 
folk, de beherskede eller bekæmpede. 

Men ligesåvist som der længe — ja sikkert i år- 
hundreder — har bestået et sådant arisk samliv, lige 
så sikkert har frænderne senere hen sagt hinanden 
farvel og er i århundreder vandret deres egne veje, 
før den tid kommer, da vi tør sige at have historisk 
kendskab til dem og navnlig litterære mindesmærker 
fra dem. Vedatidens Inder er helt igennem indisk, 
Femflodlandets søn, og den kultur, som Indernes 
bibel og ældste bog afmaler os, og som går måske 
fulde to årtusinder tilbage før vor tidsregning, er 

mindst af alt nogen begyndelse på en folkestammes 
liv. Den er tværtimod en ganske afsondret og af- 
sluttet civilisation, farvet af sin jordbund og allerede 
fastvoxet i den; onde tunger kalder den endogså 
stagnerende og seniP). 

Og hvilket skæl har ikke denne afstand, denne 
jordbund, dette klima, disse livsvilkår sat mellem 
brødrefolkene! Ti selv om Inderne som folk ingen- 
lunde er så vege og livssky, så spekulative og ab- 
strakte som deres filosofi og deres sekter vil lade os 
formode, så er de dog såre fjærnt fra at have det 
praktiske greb på livet og den faste, klare mening 
om livet, som var Persernes styrke. Den præstelige 
tænkning løber i Indien ud i monisme, i tanken - 
om en forskelsløs væren; sekternes livsfølelse er 
altid pessimistisk, og selv hvor de i deres praktiske 
liv ikke henfalder i Indernes nationale lidenskab: 
askesen, så enes de dog alle i en dyb foragt for den 
handlende side af mennesket. Men Perseren er først 
og fremmest, og bliver gennem sin religion endmere, 
en handlingens mand; at drive askese falder ham 
aldrig i livet ind, og hvis han driver spekulation, 
da er denne monismen så modsat som mulig og ikke 
på nogen måde trykkende for humøret. Dertil er 
Perserne som folk netop det. Inderne aldrig kunde 
hæve sig til: den nationale enheds folk, verdensrigets 
og den politiske histories folk. 

Da nu Iranerne lejrede sig i højlandene mellem 
det kaspiske hav og den persiske havbugt, var det 
Mederne, som kom på læsiden. Gode dalstrøg 
for kvæget, jævne højder for bebyggelsen fandt de 
i landets sydvestlige hjørne; et lideligere klima og 
bedre naboskab end de østlige og nordlige Iraner, 
der endnu længe holdtes bundne af den barske 
bjærgnatur og de vilde Turaner. Det var et kultur- 

land, en ordnet stat, Mederne fik til nabo. Desværre 
véd vi såre lidt om dette land, om Susianas kultur; 
men at Elamiterne, som beboede det, længe havde 
dannet et rige, fremgår tydeligt af deres ældgamle 
mellemværende med den nære verdensstad Babylon. 
De lærte dens magt at kende i krig og dens rigdom 
i fredstid. Deres skrift har de fået fra Babyionerne 
og med skriften vel meget af deres åndsliv. Men 
hvori dette forresten bestod og bl. a. hvad deres 
religion har været, derom vil vi formodentlig stedse 
stå i uvidenhed. Ikke engang deres sprog, som vi, 
siden Westergaards tydning, kan læse, lader sig ind- 
ordne under de kendte sproggrupper. Iranisk er 
det ihvertfald ikke. 

Al denne uvidenhed er såmeget sørgeligere som 
det er højst sandsynligt, at Elamiterne har været de 
mellemmænd, der bragte Mederne den babyloniske 
kultur. Til disse trængte kileskriften ihvertfald frem, 
og Perserne kastede ingenlunde vrag på Elamiterne, 
selv hvor de havde undertvunget dem. Såmeget véd 
vi da, at det elamitiske sprog står ved siden af Ba- 
bylonisk og Persisk i tresprogsindskriften, og at pro- 
vinsens hovedstad Suså blev gjort til centrum for det 
persiske rige. Når vi derfor skal tale om den medo- 
persiske religions oprindelse, bør vi ikke glemme det 
ydmygende faktum, at denne religions vestgrænse er 
os ganske ubekendt, og at den måske over denne 
grænse har hentet meget af det, som vi anser for 
Iranernes særeje. 

Et tydeligt vidnesbyrd om babylonisk indfly- 
delse i Medien læser vi ud af beretningerne om 
hovedstaden Ekbatanas befæstning; de syv ringmure 
med deres forskelligt farvede metaltage er åbenbart 
byggede med planetbanerne og planetfarverne for 
øje som et sindbillede på universet; og at den astro- 
nomi, som her gik over i murværket, er hentet fra 

den store stjærnetyderstad , derom kan der næppe 
rejses tvivl. Men vi lærer da tillige af denne sym- 
bolik, at forestillingen om det Himmelske har været 
det centrale i dette Magernes land, og den formod- 
ning, der er udtalt af de Harlez, at dets konge- 
dømme var et teokrati, et præstekongedømme, lige- 
som det ældste babyloniske, er ingenlunde for dristig. 
Ihvertfald véd vi, at Magerne sad højt tilhest i dette 
land, og at de sad så fast i sadlen, at selv ikke 
»Magermordet«, hvormed Darius sikrede sig tronen, 
i længden kunde forstyrre denne præstevælde. Ti 
at det var præsterne, der havde været på spil ved 
den falske Smerdes tronrevolution for igen at komme 
til roret, sådan som de havde været det før Kyros 
tid, er højst sandsynligt 2), og Darius havde dobbelt 
grund til at ave dem, da han ikke blot var bærer 
af det persiske dynasti men også af den særlig per- 
siske kultus, som de præstelige herrer ved samme 
lejlighed havde søgt at få udryddet. Det lader sig 
altsammen slutte af Herodots og Behistunindskriftens 
samstemmende beretninger: de vanskelige ord, om 
at Darius genoprettede de helligdomme, som Mage- 
ren havde jævnet med jorden^). 

Og dog blev Magerne ved at leve og dog blev 
Medien den herskende magt, skønt det nu for anden 
gang blev betvunget af Perservælden. Ti Medien 
var kulturmagten af de to. En grundfæstet civilisa- 
tion, måske frugten af århundreders samkvem mel- 
lem de iraniske byfolk og de mægtige kulturlande 
mod vest, modtog den persiske sejrherre og formede 
ham læmpeligt i sit billede. Ikke blot den stive 
læderdragt lagde Perserne af for at hylle sig i Me- 
derens bløde klæder, men meget andet, — altfor 
meget tilsidst — af deres bjærgfødte natur lagde de 
af, for at forædles og fordærves af den nye fængs- 
lende kultur. Det er Romeren mod Grækeren. »Me- 

dia capta ferum victorem cepit« har Darmesteter 
sagt med træffende benyttelse af det Horatsiske ord. 

Så står vi foran det spørgsmål, om også A ve- 
stareligionen var en af de magter, Perserne 
bøjede sig for i det nye land eller om tværtimod 
erobrerne bragte Zarathustralæren med på spyd- 
stagen? 

For Darius' vedkommende er dette spørgsmål nu 
let nok at besvare. At han var en tilhænger af Za- 
rathustralæren behøver, som allerede Windischmann 
har udtrykt det, egentlig intet bevis. »Indskrifternes 
forsikringer, at kongen har fået sit rige, sine sejre 
og al hjælp til sine foretagender ved Auramazdas 
nåde, og de gentagne anråbelser af denne gud gør 
sagen ubestridelig. Ti navnet Auramazda er lige så 
uadskilleligt fra den zarathustriske religion som Kristi 
navn fra kristendommen.« Der har da heller aldrig 
hverken i oldtid eller nutid været tvivl om, at Zara- 
thustralæren var Darius' og hans efterfølgeres rigs- 
religion. Simpelthen fordi den har været hans fami- 
liereligion. Ti selv om den Vishtaspa, hvem Avesta 
bestandig priser som Zarathustras beskytter og troens 
fyrstelige stridsmand, ikke var Darius' fader, så var 
han ganske sikkert en af hans forfædre, — vi skal 
senere høre vidnesbyrd om, at Ormuzdlæren har 
haft sit tilhold i dette fyrstehus. 

Om den store Achæmenide imidlertid særligt i 
sin egenskab af Perser har hyldet læren, bliver 
meget tvivlsomt. 

Hvad først de genoprejste helligdomme angår, 
så var de alt andet end zarathustriske. Man kan nu 
med sikkerhed påstå, at det var altre på højene, hvor 
der ofredes til persiske familie- eller klanguder ^), som 
aldeles ikke nævnes i Avesta og ikke kan tilstedes 
af den rette lære, så at man snarere i deres om- 
styrtelse kan se en ytring af avestisk orthodoxi. 

Og ser vi Perserne nærmere efter, finder vi 
endnu flere, og graverende, afvigelser fra, hvad en 
Zarathustrier må tro og gøre. Den eneste ligfærd, 
Avesta kender og anerkender, er de dødes lufttør- 
ring eller deres udsættelse for luftens fugle, at ikke 
de hellige elementer, jord, ild, vand, skal besmittes 
af det urene lig. Men kongegravene i Persepolis 
fortæller os tilstrækkelig tydeligt, at selve Perserne 
— ihvertfald deres høje herskaber — uanfægtede 
af Avestas bud bestandig jordfæstede deres døde 
ligesom andre Orientalere i klippegrave, hvor de 
just skulde beskyttes mod markens dyr og luftens 
fugle. 

Og vil vi gå bagom Darius til rigsgrundlæggeren 
Kyros, da finder, vi ham skyldig i en endnu grovere 
synd. For hans øjne besteg det faldne Lyderriges 
konge bålet. Et menneske dræbes af flammer, et 
menneskelig besmitter den hellige ild! Det kan 
ingen Mazdatroende tilstede ; det var hans visse død, 
om han gav sit minde dertil. 

Nu er det utvivlsomt ikke på Kyros' bud, at 
Krøsus besteg bålet. Adskillige vidner har vi for, at 
det var et højtideligt selvmord, den lydiske konge 
beredte, for ikke at overleve sit riges fald. Sådan 
gjorde Sardanapal, sådan Sarakos i Ninive, sådan 
Karthagos sidste konge. Men selv om historien så- 
ledes frikender Kyros for denne brøde, så er det dog 
påfaldende, at sagnet kan have tildigtet ham den, 
hvis han havde ord for at være en rettroende Zara- 
thustrier, og en ganske troværdig beretning (Nicol. 
Damasc. Fragm. MuU. III, 408—409)5) vil da også 
vide, at de zarathustriske elementer i Kyros hær var 
meget misfornøjede med denne bålfærd og gjorde, 
hvad de kunde, for at hindre den. 

Disse par træk, de eneste, vi kender af den per- 
siske stammes særlige religiøse liv, leder os altså 

ikke hen imod den avestiske religion, men snarere 
på væsentlige punkter bort fra den, og lærer os, at 
selv den achæmenidiske familie, der utvivlsomt var 
rettroende, har forbeholdt sig sine persiske særskikke 
og familieguder ved siden af deres Avestatro. Vi må 
da søge dennes hjemland andetsteds end i provinsen 
Persien. 

Man har troet at finde dette hjemsted i Bak- 
trien, og der er dem, der tror det endnu ^). Det 
bjærgrige østland var berømt for sine tapre krigere 
og så lidt af en ødemark, at der fra denne provins 
kunde tilflyde den kongelige fiskus ret betydelige 
indtægter. Og efter Alexander, fra de græskparthi- 
ske kongers tid og indtil det sassanidiske riges un- 
dergang, blev Balkh, som landet nu kaldtes, og dets 
nærmeste nabolande Persiens erklærede tyngdepunkt. 
Der har altså været kræfter i den baktriske stamme, 
hedder det, som gør det troligt, at denne udkant af 
Iran blev arnestedet for rigets tro. Man nærer måske 
endogså en vis romantisk tilfredsstillelse ved atter 
her at træffe et exempel på, hvorledes det er under 
et kraftigt naturliv, at åndens højder nå's, og så- 
ledes går det til, at ingen i lange tider nærer Qær- 
neste mistro til den gamle, fra Grækerne bekendte 
og også i persiske skrifter forefundne overlevering, 
at Zarathustras lære var opstået i Baktrien; man 
kalder endnu til vore sidste årtier Avestas sprog det 
gammelbaktriske, skriver om østiranisk kultur på 
basis af Avesta osv.'^). — De to eneste holdepunkter 
for antagelsen, som fortjener at diskuteres, er tradi- 
tionens mange vidnesbyrd om, at kong Vishtaspa 
(Hystaspes), hvem Avesta bestandig priser som den 
fyrste, der antog sig profeten og fremmede hans 
værk, var konge af Baktrien, og den ganske vist 
slående kendsgerning, at den »verden«, Vendidad 
strax i sit første kapitel gør geografisk rede for, be^ 

står af lutter østiraniske lande og kun giver plads 
for en eneste af Persiens vestlige provinser. 

Men begge disse støtter svigte. Hvad Vishtaspas 
hjem og rige angår, da har man ladet sig besnære 
af alt for sene traditioner, af Firdusi, af Zarathustra- 
bogen og dårlige græske og latinske beretninger, (der 
endogså af og til gør Zoroaster selv til en ældgam- 
mel konge af Baktrien); og man har derved overset 
det højst betydelige faktum, at selve Avesta ikke 
mæler et ord om Vishtaspas eller Zarathustras op- 
hold i Baktrien, ja tvertimod giver tydelige vink om, 
at hans hjemsted må søges i det vestlige, (idet den 
f. ex. lader ham ofre ved floden Daitja, i hvilken 
man genkender Oxus) ®), og hvad de græske beretnin- 
ger angår, da er det værd at mærke, at en mand, 
der havde været med Alexander i Persien, Chares 
af Mytilene, nævner Medien som Hystaspes land^), 
og kirkefaderen Lactants har altså ikke været så 
ilde underrettet, når han omtaler denne konge som 
en rex antiquissimus Mediæ^^). 

At traditionen, der også behandler Hystaspes 
legendemæssigt ved at gøre ham til storkonge af 
Persien istedenfor den beskedne underkonge, som- 
han sandsynligvis har været, er kommet ind på at 
gøre Balkh til hans sæde, lader sig nu ganske let 
forklare. Ti dengang denne landsdel (fra den græsk- 
parthiske tid af) kom til hæder og værdighed, kap- 
pedes selvfølgelig digtere og præster om at forlægge 
rigets og religionens forhistorie til dette nye centrum, 
for derved at give det de for en residens nødvendige 
ahner; og navnlig måtte det smigre de ortodoxe Sas- 
sanider at få at høre, at den store reformation i 
grunden var foregået ved deres eget hof engang i 
gamle dage. At Vendidads verdensgeografi bliver 
udelukkende baktrisk og ganske glemmer, at der 
dog også i »verden« gives noget, der hedder Medien 

Og Susiana, er ikke at undres over, ja man bør 
endog tilgive de gode folk, der har skrevet dette 
kapitel for at give den gamle lovbog en ny og stad- 
selig indledning, at de i deres baktriske forhippethed 
har været så minutiøse, at man af deres provins- 
opregning endogså kan datere kapitlets redaktion til 
kongerne Mithradates og Demetrios tid^^). 

Således driver Avesta selv os ud af alle formod- 
ninger om værkets specielt persiske eller baktriske 
affattelse, og alle sikre antydninger viser os hen til 
Medien som religionens stammeland. Dette stem- 
mer nu ikke blot med Avestas sprog, der allerede 
af Rask bestemtes som Medisk, men det stemmer 
med hele den karakter af gammel kultur og fint ud- 
viklet teologi som Avesta bærer, og som just ikke 
viser hen blandt Baktriens røgtere, men til det med 
verdenscivilisationen nærmest forbundne og i den 
ældste historie mest fremragende af Irans lande. 

Af dette må da Zarathustra tænkes at være 
fremgået, og når vi kommer til beretningerne om 
hans levned, vil vi få yderligere vidnesbyrd om, at 
det er både begyndt og ført i Mediens vestlige egne. 

Først må vi dog oplede den religiøse jordbund, 
af hvilken hans lære skød frem, den tro, de gamle 
Iranere oprindelig har haft, og som vi vel, i mod- 
sætning til den profetiske lære, han bragte, tør kalde 
iranisk hedenskab, ligesom man jo taler om et 
arabisk hedenskab før Mohammed o. 1. 

vJm de iraniske folks oprindelige tro har vi 
ingen umiddelbar viden. Ingen grave, templer eller 
mindesmærker, ingen indskrifter — endsige skrifter 
— beretter os derom. Dog, læser vi Avesta godt 
igennem, vil vi efterhånden fornemme, at selv ikke 
en så energisk reformation som Zarathustras har 
kunnet bryde helt med det bestående, men at den 
gamle religiøse bund, der byggedes på, ofte mærkes 
igennem den nye lære. Dette iraniske hedenskab 
er forsåvidt let at skælne fra den avestiske teologi, 
som de to ser meget forskellige ud. Teologien er 
et klart og konsekvent præsteligt system, bygget over 
få grundtanker, hvis indhold er moraliserende, og 
hvis udtryk er en ejendommelig abstrakt terminologi. 
Når vi nu midt i dette system finder træk af en 
primitiv, naturbunden, tilfældig sammenhobet folke- 
tro, ligger det nær at antage dette sidste for rester 
af en tidligere lavere stående religion. Men heller 
ikke denne slutning er sikker; ti da vi har alt vort 
direkte kendskab til folketroen fra den yngre Ave- 
sta, ja endogså fra Bundehesh og endnu yngere 
skrifter, melder den mulighed sig, at adskilligt af 
dette stof kunde være senere tilkommet og fremmed 
gods, og vanskeligheden bliver da den at udskille 

de ældre bestanddele fra de senere tilsætninger. Så 
svær denne opgave skulde synes, er vi dog ikke 
ganske uden midler til at løse den. 

Hvad Gathaerne omtaler, enten for at afvise 
det eller forlige sig med det, eller som stiltiende for- 
udsætning, er naturligvis førgathisk, og tør da også 
betragtes som førzarathustrisk. 

Hvad Vedaerne indeholder i lignende form som 
Avesta, tør i reglen betragtes som fælles fortidseje. 
Man må imidlertid, når man skal oplede dette, passe 
på, at man ikke vildledes af navneligheder, der i 
de to stærkt beslægtede sprog let kan opstå, uden 
at der er real forbindelse. Kun denne sidste: lig- 
heden mellem gudernes, sagnenes og de kultiske for- 
holds hele karakter kan vise virkelig på vej — og 
så må vi endda vogte os for, at ikke en eller anden 
senere udvexling mellem nabofolkene leder os på 
vildspor. Som et advarende exempel på misbrug af 
denne komparative fremgangsmåde kan Darmesteters 
»Ormazd et Ahriman« stå, hvor der ved hjælp af 
Vedaerne konstrueres en arisk baggrund for alle 
vigtige træk i Parsismen, — en metode, som den 
store forsker i sit senere hovedværk i alt væsentligt 
kom bort fra. 

Vort almindelige religionshistoriske kend- 
skab til trosformers og kultusformers ælde kan også 
komme os til hjælp. Vi véd dog noget om, hvad 
stempel en primitiv kultur sætter på folkenes reli- 
gion, og kender ad arkæologisk vej især en del til 
de indogermanske folkeslags barnetro; den mø- 
der vi også spor af i Avesta, og véd altså, hvor disse 
spor bære hen. 



Vi tør da f. ex. trøstigt mene, at om der skulde 
vise sig sjæledyrkelse i Avesta, så har vi med 

noget gammelt at gøre. Ti selv om man ikke med 
animismens lyrikere mener, at sjæletroen er religio- 
nens eneste begyndelse eller måske både dens begyn- 
delse og ende, så er der dog tilstrækkeligt vidnes- 
byrd om, at dødedyrkelse og fædrekultus stammer 
fra primitive forhold, og er fuldt så gammel af år 
som noget andet religiøst fænomen, vi kan forfølge 
tilbage. 

Og at der findes rester af en sådan animisme i 
Avesta, derom er der firsindstyve textspalters vidnes- 
byrd i det endeløse litani, som hedder Fravardin- 
yasht (Yasht 13). Den er viet de såkaldte Fravashis 
eller Ferver, som de hedder på nypersisk. Ordets 
betydning er klar nok i Avesta; d«t kommer r{ fra- 
vår og betyder »bekendelse« ^), idet Fravashien er en 
personifikation af den frommes rettroenhed, der våger 
over ham som hans genius eller bedre Jeg og engang 
skal tage imod ham hisset og lede ham til paradiset. 
Eller psykologisk: Fravashien er den transcendente, 
den himmelske og evige del af menneskets sjæl. 

Dette er imidlertid kun den teologiske drejning af 
en foreliggende folketro, hvorved man måske endog 
har ændret disse ånders navn, så at de kom til at 
passe ind i det teologiske system — en trafik, som 
de zarathustriske præster ofte synes at have brugt ^). 
I dette tilfælde kunde man måske finde ordets op- 
rindelige betydning, i Spiegels og Darmesteters over- 
sættelse: ernære, underholde (par-var), le génie qui 
nourrit, hvilken støtter sig på traditionelle forestil- 
linger om, at det er denne del af sjælen, der gør, at 
mennesket spiser og fordøjer (Bundehesh), og som 
idetheletaget giver væxt. (Da. II, 502 f.). 

Og spor af det oprindelige skinner tydeligt igen- 
nem. Ti Fravashierne er i Avesta ikke blot de en- 
kelte menneskers fylgier, men også de forskellige 
stammers, bygders og landskabers værneånder, og 

ser man nøjere til, finder man i texterne selv antyd- 
ninger, ja indrømmelser af, at vi her — ihvertfald 
for en del — har at gøre med de afdødes ånder, 
med »sjæle« eller »fædre« i ordets animistiske for- 
stand. Således Yasna 26, 7 : »Vi tilbede de afdødes 
sjæle (iristhanåm urvånd), de Retfærdiges Fravashis, 
alle vore afdøde slægtninges Fravashis i dette hus, 
lægs og lærds, mænds og kvinders Fravashis af begge 
køn tilbede vi«. Det samme i Yasna 71, 23, hvor 
det ligefrem siges: »de afdødes ånder, som (yå) er 
de Retfærdiges Fravashis«. 

Hertil svarer det lidet, vi véd om Fervernes ud- 
seende. I Yasht 13, 70 står en linie, hvis oversættelse 
har voldet nogen besvær: »de komme flyvende til 
ham ganske som en velbevinget fugl« eller: »som 
om en mand var en fugl« % Dette belærer os ialtfald 
om, at sjælene tænktes i fugleskikkelse. Men dette 
stemmer med en i oldtiden almindelig forestilling 
om sjælene. Den ægyptiske ha, der psykologisk set 
er ganske identisk med Fravashien, ni. sjælens trans- 
cendente del, afbildes — som vi kan se det af tal- 
rige statuetter — som en fugl, stundom med men- 
neskehoved, og i begyndelsen af det babyloniske 
digt om Istars helvedfart, der giver os et vistnok 
meget antikt billede af underverdenen, fremstilles 
sjælene som fugle. »De er klædte som fugle, med 
vingeham«. Også hos Grækerne finder vi spor af 
den samme tro. Ælian beretter, at man ved Athos, 
hvor Xerxes flåde havde lidt skibbrud, så hvide duer, 
som var de omkomnes sjæle, og myterne om Prokne 
og Filomele afspejler den samme tro. Endnu i de 
ældste kristelige katakombmalerier afbildes sjælen 
ofte som en fugl. Burckhardt, som har erindret om 
disse sidste data (Griech. Kulturgesch. II, 13 — 14), 
sætter dem også i forbindelse med det i oldtiden 
berømte fuglevid. ' Fuglevid er mandevid. Men iøv- 

rigt er det vel fuglens (og sommerfuglens) lethed og 
flyven-bort, der gør den til billede på sjælen^). 

Om Fravashiernes oprindelige kultus får vi 
næppe besked gennem den dødemesse, hvortil lita- 
niet hører ^); men ad anden vej gives der os vink, 
der røber, at den i fordums tid har været en primitiv 
dødedyrkelse. For det første ser vi af den persiske 
kalender, at Fravashierne fejres i perioden Hamas- 
pathmaédaya (10 — 20 marts) o: de 5 sidste dage af 
året plus de 5 skuddage, som måtte lægges til det 
antike år; og disse dage har de indogermanske folk 
altid været tilbøjelige til at hellige de afdødes ånder. 
Af den religiøse dagsorden ses det fremdeles, at Fra- 
vashierne just anråbes om aftenen, nemlig i Ai- 
wisruthrima Aibigaya, som er den første halvdel af 
natten (kl. 6 — 12); hvilket ligeså nøjagtigt stemmer 
med frændefolkenes forestillinger om sjælenes tid; 
kun at man i Europa også indrømmer dem resten 
af natten, således som Grækerne gjorde det med 
spøgelseheroerne, og således som folkeviserne lader 
genfærdet vanke om indtil hanegal. 

I Hamaspathmaédayatiden har de døde dog sær- 
lig været på spil, og vi lærer af Fravardinyashten 
selv, at man i persisk folkeskik har båret sig ad 
med Fravashierne ganske som Grækerne med hero- 
erne på Anthesteriefesten, da spøgelserne kom og be- 
søgte deres slægtninge ved højlys dag, og da man 
stillede mad frem for dem. Ti det hedder (Yasht 13, 
49 — 52): »Vi hylde de gode, mægtige, velgørende 
Fravashis, som stiger ned til bygderne i Hamaspath- 
maédayatiden, og kommer der 10 nætter i træk og 
beder om hjælp: Hvem vil prise os? Hvem vil 
hylde os? Hvem vil regne os for sin, og hvem vil 
velsigne os? Hvem vil modtage os med en håndfuld 
kød og en klædning og hellig ærbødighed?« Den, 

6 

der opfylder denne pligt, hedder det fremdeles, han 
skal have huset fyldt i det kommende år — altså 
ganske som med nissen og julegrøden. At skikken 
har holdt sig helt ind i middelalderen, bevidner Al- 
beruni (Chronol. 210, se Da. L. Z. A. II, 503), der for- 
tæller, at man stillede maden i de afdødes værelser 
eller på husets tag og* mente, at de færdedes i fami- 
lien selv; samt at man røgede med enebær i huset, 
»til vellugt«, siger Alberuni, men dog vel snarere 
for at holde sig gespensterne lidt fra livet (ligesom 
Grækerne tyggede hvidtjøm o. 1.). Klædningen gaves 
til de fattige ligesom ved gravølsfesterne; den døde 
bisattes nøgen, men skulde dog eje en klædning at 
tage på ved opstandelsen, og denne sikrede man 
ham ved at skænke den til en fattig. En tilsva- 
rende indisk skik var klædningeofret ved fraddha- 
festen^). 

Der kan altså føres religionshistorisk bevis for, 
at Fravashidyrkelsen ihvertfald for en del har ud- 
viklet sig af dødedyrkelsen. Gathaerne har ikke 
haft brug for disse ånder, ti de nævner dem ikke 
med et ord, hvilket stemmer godt med disse hym- 
ners afvisende karakter overfor al populær kultus; 
dog har den senere teologi åbenbart beskæftiget sig 
meget med dem, siden den har kunnet sublimere 
dem så fuldstændigt og givet dem hin udprægede 
karakter af engle. Denne indgribende ændring af 
fænomenet, hvorved dets oprindelige skikkelse om- 
trent er gjort ukendelig, er et vidnesbyrd om, at det 
er resten af noget gammelt, førzarathustrisk, vi her 
har for os, og det svækker derfor ingenlunde Fra- 
vashidyrkelsens ælde, at den ikke omtales i Gatha- 
erne, men først i den yngre Avesta. løvrigt må 
man vel tænke sig, at dødemåltideme mere har været 
tålte af kirken end ligefrem befalede, og at det altså 
er gammel folkevane, der har bevaret dem. 

En anden sag er, om Fravashiernes forhistorie 
udelukkende er at søge i dødedyrkelsen. Dette spørgs- 
mål rejser sig, når vi betragter de talrige og vigtige 
hværv, som Yashten tillægger disse genier. Ti de 
€r ikke blot personernes og slægternes beskyttere 
og har familiens lykke og velstand i deres hånd — 
hvilken magt jo både ånder og nisser almindeligvis 
kan have; men der er ikke den virksomhed i natu- 
ren eller menneskelivet, som Fravashierne ikke har 
at gøre med, idet alt så at sige må gå gennem deres 
hænder for at blive gjort, og dette ligger egentlig 
udenfor sjælenes eller »fædrenes« virkekreds. Ti 
det er Ferverne, der holder sol og måne og stjærner 
i deres baner, som lader vinden blæse, skyerne regne 
og floder og bække rinde, som lader alle urter og 
planter skyde op af jorden og lader hjordene for- 
mere sig, det er dem, der former barnet i moders 
liv og giver det alle dets lemmer, det er dem, der 
lader det føde og skænker mødrene mange børn. 
De gør den syge karsk, de iler med væbnet hjælp 
til kamp i slaget, men kommer også til hjælp på 
farefulde rejser, »når vejene er fulde af frygt«, ja 
selv vognen hjælper de på gled, når den er blevet 
stikkende^) — eller rettere sagt: det er ikke dem, som 
gør alt dette, men Ahura Mazda igennem dem; men 
dette vil kun sige, at den monoteistiske teologi har 
lagt beslag på disse ånder og indordnet deres oprin- 
delig selvstændige virksomhed under sin gud. En 
lille ventil står dog åben for deres gamle frihed i 
V. 23, hvor det hedder, at de sætter sig i bevægelse 
»på egen hånd«, når man anråber dem. Ligeledes 
er det jo dog tegn på en vis selvstændighed, når det 
(i V. 64 fif.) fortælles, hvorledes de i hundrede- og 
tusindvis slås og rives om vandet, når det ved flod- 
stigningstid begynder at vælde ud af søen Vouru- 
kasha, alle regnstrømmes kilde, »hver for sin bygd, 

sin egn og sit land, idet de siger: »Vort land er i 
nød og i tørke!« 

Skal vi forstå dette brogede hedenskab med dets 
mangfoldige specifikation af livets hjælpende kræfter 
og enkelte gudefunktioner, så er det ikke just anim- 
ismen, vi skal ty til; men der er en analogi for det 
hele forhold, som kaster lys over denne side af Fra- 
vashidyrkelsen og giver den dens religionshistoriske 
bestemmelse. Det er den dyrkelse af særguder, 
og øjebliksguder, af guder for de enkelte virksom- 
heder i natur og menneskeliv, som Usener har på- 
vist så tydeligt hos Grækere, Romere og Lithauer®), 
at der her er vundet et helt område for religions- 
forskningen og påpeget en begyndelse for det reli- 
giøse liv, som man nu er pligtig til at efterspore, 
hvergang man står overfor en religions oldhisto- 
rie^). 

Ét mangler disse Fravashier imidlertid i at være 
rigtige særguder, og det er navnene. I de euro- 
pæiske mytologier er sådanne guddomme nemlig i 
høj grad karakteriserede ved navne, der umiddelbart 
angiver deres bestillinger, så at de ofte slet intet 
egennavn har, men kun en funktionsbetegnelse. Heraf 
er der blandt Fravashinavnene slet intet spor, ja ikke 
engang af den for særguder hyppige lokalbeteg- 
nelse, der blot angiver dem som det eller det steds 
gud. Den sidste mangel kunde nu vel forklares; 
dersom Iranerne nemlig i den fortid, hvis spor vi 
her skulle oplede, ikke har ført noget stedfæstet liv, 
men har bevæget sig nomadisk og kun været ind- 
delt familievis, i de klaner (Av.: vis, KL: vith), der 
også ifølge kileskrifterne har haft deres særlige gu- 
der, og som endnu spiller en stor rolle under den 
senere Avestas stedfæstede forhold. Først senere blev 
Ferverne da lokaliserede; vi ser dem strides »hver 
for sit hus, sin klan og sin egn«. 

Når nu ikke engang de enkelte klanguders navne 
er bevarede — endsige da funktionsgudernes beteg- 
nelser — i Fravardinyashtens lange navneliste, men 
den hele fortegnelse kun giver os historiske eller 
sagnagtige herosnavne, da kan dette forhold kun 
forklares derved, at de episke skikkelser har slugt 
de gamle Fravashier, hvilket såre nemt kunde ske, 
da kirken jo netop betragtede Fer verne som de en- 
kelte menneskers himmelske repræsentanter. Men 
også for en sådan fortrængning eller omdøbelse af 
oprindelige særguder har vi religionshistorisk analogi, 
nemlig i de oldeuropæiske særguders overgang i den 
katolske helgenliste. Her er nøjagtig det samme for- 
hold som i Parsismen: bestillingen fortsættes, men 
navnet er forandret, således som man kan se det af 
Useners udførlige helgenlister (Gotternamen s. 116 fif.). 
I virkeligheden var Fravashierne også den parsiske 
kirkes helgener, idet man stolede på deres oversky- 
dende gode gerninger og søgte at få del i disse, og 
det er da naturligt, at man fornemmelig fremhævede 
de i troens og folkets historie berømmelige personer, 
der måtte antages at have bidraget særligt til denne 
thesaurus. — 



Findes der da ikke særguder, som har fortsat 
deres liv på en mere ligefrem måde, og som ikke 
er gået op i Fravashimylret? — Måske. 

I en ægte gammel Gathahymne (Yasna 29) om- 
tales to væsener, Geush urvah, oxesjælen, og Geush 
tasha, oxeskaberen. Den første er den himmelske 
repræsentant og tribun for kvæget, den anden er 
sandsynligvis Ormuzd selv. Oxesjælen klager over 
al den tort og kvide, som køerne må lide på jorden, 
og oxeskaberen sørger da for, at der skaffes dem 
tålelige kår. Det er ikke undgået Tieles skarpe blik. 



Digitized by LjOOQ IC 



86 Oxeskaberen. 

at vi her har en avestisk overarbejdeise af et gam- 
melt kosmogonisk motiv, der er os bevaret i Bun- 
dehesh (3, 4, 10, 14, jfr. Zad Sparam 2, 3, 9). Iranerne 
har ligesom deres indogermanske stammefrænder 
fantaseret om, at der i tidernes morgen skabtes et 
menneske og en oxe, som begge dræbtes; af ur- 
menneskets lig opstod de første mennesker; af tyrens 
ådsel spirede alle planter op; af dens sæd, som lut- 
redes i månen, udsprang alle dyr; men tyrens sjæl 
for til himmels og lever der som køernes Fravashi 
og beskytter. 1 Zad Sparam 3 fortælles det, hvor- 
ledes denne tyresjæl (Goshurun) løber til Ormuzd 
og klager over den voldsdåd, der er øvet på dens 
jordiske legeme, da det dræbtes, og det er da denne 
klage, som har afgivet motiv til den 29de Yasnas 
dyrebeskyttelseshymne. 

Tyrens banemand er i Bundehesh selvfølgelig 
djævelen Ahriman ; men Tiele formoder, at også dette 
er en særlig iranisk version af myten. I andre my- 
tologier, som f. ex. den babyloniske, er det selve den 
skabende gud, Marduk, der dræber uhyret for deraf 
at danne jorden. Deraf slutter Tiele, at det er selve 
Geush tasha, oxens skaber, som har dræbt den^ men 
at man har forandret på dette sidste træk, der ikke 
passede til avestisk tankegang, og tildelt Ahriman 
drabsmandens rolle. Da der nu existerer talrige 
billeder af en persisk gud, der ombringer en fyr, 
mener Tiele, at denne gud, Mithra, er den kosmo- 
goniske tyreslagter og altså tillige tyrens skaber, 
Geush tasha, der således indskrænkes til oprindelig 
at være en kosmogonisk figur, opkaldt efter sin 
tyrebedrift. 

Hvad nu den specielle formodning om Mithra 
angår, da må det derimod indvendes, at de omtalte 
monumenter er meget sene (de ældste fra det 2det 
årh. e. K.), overvejende vestasiatiske, og at det ikke 

er udelukket, at det hele tyremotiv er noget, der er 
kommet senere ind i Mithramyten ved kombination 
med andre kulter. I Avestas udførlige Mithrayasht 
forlyder der ikke det ringeste om denne dåd, og 
Mithra bringes overhovedet ikke i Avesta sammen 
med oxen. 

At det skulde være Geush tasha, som oprindelig 
tillige er tyrens banemand, er dermed dog ikke ude- 
lukket, men ethvert sikkert spor deraf må regnes 
for tabt, og vi er ikke berettigede til på en så svag 
formodning at indskrænke denne guddom til blot 
at være en kosmogonisk figur. Avesta selv har kun 
én mening om oxeskaberen, nemlig at han er den, 
som har givet Iranerne deres køer, og som tager 
vare på køerne, hvorfor den fromme bonde med 
tak og tillid kan henvende sig til ham (Yasna 51, 7), 
og man er fuldt berettiget til at antage, at dette også 
i begyndelsen i folkets rent nomadiske tid har været 
forestillingen, som da kan have afsat den mærkelige 
kosmogoniske slagtning som sit biprodukt. Endelig 
må det ved Mardukmyten erindres, at denne -gud 
vel dræber uhyret og skaber verden deraf; men 
uhyret selv har han ikke skabt. 

Vi tør da med en vis ret betragte Geush tasha 
som en gammel oxegud eller nomadegud, der nu 
virker videre i Avesta i sit oprindelige kald, kun at 
han her er faldet sammen med Ormuzd og kun hist 
og her (som Yasht 31,9) har bevaret en rest af sin 
gamle selvstændighed. I Yasna 51, 7 kaldes Ormuzd 
dog ligefrem Geush* tasha. — Vi vilde altså her have 
et exempel på en tidligere særgud, der er absorberet 
af den sejrende teologis hovedgud. 

Om vi nu tillige skal kalde Geush urvan en 
oxegud er tvivlsomt, skønt den, tilligemed den af- 
døde oxekrop, anråbes mellem de himmelske væse- 
ner (Yasna 1,2 o. fl. st.). Men stor sandsynlighed er 

der for, at oxen har været dyrket som helligt dyr i 
føravestisk tid; det kan vi slutte bl. a. af en enkelt, 
skarpt markeret kendsgerning, nemlig den enestå- 
ende lutrende kraft, som Perserne — på tværs af 
al Avestaraison — tillægger oxens urin. Ellers er 
nemlig sådanne vædsker og overhovedet alt, hvad 
der som dødt og ubrugeligt forlader en organisme, 
det ureneste og mest besmittende, Avesta véd at 
nævne. Allerede Grækerne morede sig over, at Per- 
seren anså det for en grufuld synd at spilde sit 
vand ned ad benene. Når oxeurinen nu danner en 
så modstridende undtagelse, at den ikke blot som 
udvortes rensemiddel er probatere end selve de hel- 
lige vande, men også i graverende tilfælde* skulde 
drikkes i koppevis, så kan det kun forklares ved, 
at den er en udstrømning af et særlig helligt dyr — 
og vi er så langt, sofn vi ad logikens vej kan komme, 
inde på en forhistorisk dyrkelse af oxen, sådan som 
vi også af lignende grunde må formode den for de 
indiske folks vedkommende. — Også det i den old- 
persiske kunst stærkt fremtrædende oxemotiv for- 
tjener i denne sammenhæng at nævnes. 

Fra hin nomadetid, der gjorde guden til ko- 
skaber og kosjælen til gud, stammer også hun- 
dens hellighed hos Perserne. Ligesom katten i det 
agerdyrkende Ægypten, blev hunden i det kvæg\^og- 
tende Iran regnet for bedre end mennesker. Døde 
hunde bisættes side om side med menneskers lig; 
at dræbe en hund er helligbrøde og koster endeløse 
soninger, og endnu til det sidste er hunden med 
pandepletter, »den firøjede hund«, ligdæmonens virk- 
somste fordriver, ligesom hundeblikket (sag-did) over- 
hovedet er frelse mod onde øjne. Nogen egentlig 
guddom er hunden dog ikke i Avesta, ligesålidt som 
man kender nogen hundegud; dog har engelen Sra- 
oslia. Persernes Hermes, i sin egenskab af vejgud og 

sjælefører hunden i følge; og hunde bevogter sjæle- 
broen, der fører de retfærdige døde op til paradiset. 
Imidlertid har dyreverdenen utvivlsomt spillet 
en meget større rolle i den gammeliraniske tro, end 
man kan se af disse enkelte former af tilbedelse. 
Den primitive forestilling om, at guderne — ihvert- 
fald for en tid — kan optræde i dyreskikkelse, har 
Iranerne delt med deres indogermanske stamme- 
brødre. Med rette har Burckhardt i sin skildring 
af den græske religion lagt megen vægt på de hel- 
leniske myters idelige tale om metamorfoser^^). Disse 
gudernes og menneskenes forvandlinger til dyr eller 
planter forudsætter en tættere sammenhæng, en mere 
flydende overgang mellem fornuftvæsener og natur- 
væsener end vi nutildags vil antage. Grækerne legede 
med denne forestilling i deres myter, men i deres 
kultus var den ramme alvor ^i), og guddommen dyr- 
kedes her ofte nok under et eller andet dyresymbol. 
Den lethed, hvormed enkelte græske tænkere bevæ- 
gede sig over i sjælevandringslæren, er på denne 
baggrund ikke uforklarlig, og man behøver såmeget 
mindre at aflede disse Pythagoras' og Platos teorier 
af orientalske indflydelser, som vi mangfoldige steder 
ser lignende tanker spire op af selve den europæiske 
folkebund. En virkelig metempsychose finder vi i 
resterne af keltisk religion, hvor menneskesjæle 
endog lever videre i fiske ^^j, og den irske almuetro 
er, som man just for nylig har haft lejlighed til at 
se det ^3), særlig rig på forestillinger om mennesker, 
der efter døden optræder som harer, frøer eller an- 
dre dyr. Overhovedet lever vore eventyr jo i denne 
sfære med deres forvandlede prinser og prinsesser, 
og hele fabeldigtningen er et vidnesbyrd om, at 
gærdet mellem dyr og menneske for den oldeuro- 
pæiske tanke ikke har været højere, end at fanta- 
sien bekvemt kunde sætte over det. 

I Indien, hvor rietop fablerne har været så frem^ 
herskende, kan deres sammenhæng med sjælevan- 
dringslæren tydeligt påvises ^^), men denne sidste 
teori dukker dog så sent op, at den kun med største 
usikkerhed lader sig spore i Vedaerne. Derimod op- 
træder vexelforholdet mellem dyr og åndelige væse- 
ner meget tidligt i Indien under en anden form, 
nemlig i troen på auatåra!s eller inkarnationer. Ifølge 
denne åbenbarer guderne sig snart i dyreham, snart 
i menneskeskikkelse eller — som ordet siger — 
»stiger ned« i disse jordiske former, hvilket man 
navnlig har lejlighed til at iagttage i den endnu be- 
stående Vishnumytologi. Men at Avataralæren alle- 
rede findes i Veda, har Pischel tilstrækkeligt godt- 
gjort^^), og han betænker sig ikke på at kalde den 
oldarisk, idet han tillige finder den i Avesta. Ti 
ligesom Vishnu har . 10 inkarnationer, har den ave- 
stiske sejrsgud Verethraghna også sine 10, af hvilke 
de 7 er i dyreskikkelse som tyr, hest, kamel, vild- 
svin, rovfugl, vædder og vildbuk. Og en anden 
avestisk guddom, stjærnen Tisthrya, gennemgår en 
ganske lignende forvandlingsrække, hvorom vi senere 
skal høre nærmere. Her, ved Tisthrya (Yasht 8), be- 
mærkes det udtrykkeligt, at det er forvandlinger, en 
skikkelses påtagelse, vi har at gøre med, hvilket 
tjener til at belyse Yasht 14, hvor det blot hedder, 
at Verethraghna åbenbarede sig for Zarathustra i 
disse dyreskikkelser; vi lærer da, at det ikke er 
blotte egenskaber, styrkesymboler, men mytologiske 
processer, denne krigsgudens hymne udfolder for os, 
og det er en berettiget antagelse, at det er gamle 
forestillinger, som her dukker op i en senere kultus- 
digtning. 

At det er alvor med Verethraghnas dyreskikkel- 
ser ser vi nu også af en videre sammenhæng i den 
Yasht, som er viet ham. Rovfuglen, hvis skikkelse 

han antager, hedder i 14, 19 Varghna; men den 
samme fugl omtales i 14, 35 f. somVarjan, og det 
siges, at den, som ridser eller gnider sin hud med 
dens Qer, eller bærer en af dens Qer eller knogler 
på sig, er usårlig i slaget. Den samme usårlighed 
skænker en Haomagren (v. 57) eller en ædelsten (58). 
Fuglen synes da her ligesåvel som Haoma'en i og 
for sig at være en helligdom, og den hele fetisch- 
isme, som disse vers udfolder for os, at være gam- 
melt gods. Endnu Firdusi kan fortælle, hvorledes 
en Qer af fuglen Simurgh beskytter den hvidfødte 
dreng, som opfostredes af den hellige fugl. 

En anden rolle spiller fuglene i den persiske 
overtro som visdoms fugle. Forestillingen om 
fuglevid er udvidet til troen på fugle, der bringer 
åbenbaringen eller den højeste visdom (ligesom Odins 
ravne, orakelduer o. 1.). Således fuglen Karshipta i 
Yimas have, hvilken har den samme funktion som 
senere Zarathustra; fremdeles fuglene Amros og Kam- 
ros, der bygger i livstræets grene^j og endelig den om- 
talte fugl Simurgh, i hvilken alle disse fugleskikkel- 
ser synes at være gået op, og som i den grad bliver 
den højeste erkendelses bærer, at den i den sufitiske 
spekulation bliver symbol på den guddommelige vis- 
dom ^% 

På menneskeligt område spiller dyrefor- 
vandlingerne derimod ingen rolle i Avesta. Perse- 
rens skælneævne har været for ubestikkelig til her 
at hilde ham i nogen forvexling, og medens han 
vel stedse deler den gammelariske forestilling om, 
at mennesket efter sin død opløses i naturens ele- 
menter for igen at tilbagegives af disse, så lader 
han ikke det levende menneske flyde ud i natu- 
ren, og er mindst af alt oplagt til totemisme, 
hvormeget han end opkalder sig efter dyr, og hvor 
betydningsfuldt end den varslende sanger ved Asty- 

ages' gilde kvad om det vældige vildsvin, der snart 
vilde lægge hans rige øde^^). 

Medens Inderen ved sin naturfølelse, sin fantasi 
og digteriske trang, ikke mindst ved det træk af 
selvopgivelse, der snart kommer til at præge hans 
tænkning, føres dyreverdenen stedse nærmere, dra- 
ges Iraneren af sin faste vurdering af mennesket og 
menneskets opgave bort fra denne opgåen i naturen, 
og hans dyredyrkelse er, hvor vi møder den i Ave- 
sta, egentlig kun livskraftig på det praktiske om- 
råde, hvor han arbejder med dyrene, og hvor det 
derfor falder ham naturligt at bevare sine gamle 
nomadiske traditioner. 



Digitized by LjOOQ IC 



e:^ I 



Yima, den gamle hyrde, peger ligeledes til- 
bage mod en nomadisk forlid, og nøjere bestemt 
mod de ariske stammebrødres fællesliv. Hans før- 
zarathustriske alder kan godtgøres gennem et karak- 
teristisk Gathasted (Yasna 32, 8), hvor orlodoxien ud- 
trykkelig tager afstand fra ham og forkætrer ham 
som en stor synder. Det var nemlig ham, der lærte 
menneskene at spise oxekød og derved lagde grun- 
den til det Onde, som Gathaerne særligt kæmper 
imod. Andre steder er Yimas brøde den, at han 
gjorde sig skyldig i løgn. »Og fra den stund«, hed- 
der det (Yasht 9, 34), »da Yima havde sat sin hu til 
løgn og usand tale, da veg den synlige herlighed 
fra ham i fugleham. Magtberøvet blev kong Yima 
den mægtige fordrevet og flakkede hvileløs om på 
jorden, nedbøjet af sin onde samvittighed«. Bunde- 
hesh véd at melde (23, 1 f.), at »Yim« af frygt for 
djævlene gik fra forstanden (nismo) og ægtede en 
djævlekvind, hvorved han mistede sin magt; Firdusi 
endelig tager Yashtsagnet op og fortæller om kong 
Djemschid, der i sin lykkes hovmod lod sig dyrke 
som gud; men da tog Ormuzd herredømmet fra 
ham, og navnløse kvaler måtte den flygtende konge 
døje. 

Disse myter og sagn om en detroniseret hersker 
røber utvivlsomt spor af en kultusforskydning; man 
søger en grund til at nægte den fordum Højthædrede 
sin hyldest, og med Avestas stærke moralske sans 
finder man denne i en brøde, han har begået; han 
bliver ikke — som i andre religioner — den onde 
ånd, men synderen. 

Lige så talende som disse afvisninger er den 
præstelige teologis forsøg på at forlige Yima med 
Zarathustrareligionen og skaffe ham en plads i den 
hellige historie. Ormuzd, hedder det (Vend. 2), bad 
oprindelig Yima om at forkynde sandheden på jor- 
den; men den brave hyrde regnede sig for ringe 
dertil: han beder om, at denne store gerning må 
blive Zarathustra forbeholdt, og at han selv må 
nøjes med den beskednere: at øge og nære Guds 
skabninger på jorden. Dette er åbenbart et teolo- 
gisk arrangement. Den gamle Adam er for stærk 
til, at den nye Adam helt kan fordrive ham af den 
hellige historie, og han skrues da ind i udviklingen 
med en altfor håndgribelig underordning under den 
kommende profet. Men at Yimamyten i virkelig- 
heden er uforligelig med Zarathustralæren, det ser 
vi af den fuldstændige kontrast, der består mellem 
det forløb, som Yima giver verden, og det, der ellers 
omtales i Avesta. Ti her hedder det altid, at verden 
skal forgå ved ild, men Yimamyten lader verden 
ende med kulde og mørke, en slags Fimbulvinter, 
således som vi finder den i de nordiske sange; og 
måske vi virkelig her i det iraniske sagn har en 
mindelse om den ældgamle indogermaniske verdens- 
betragtning, der kom bedre til sin ret i Tyskeres og 
nordboers dunkle verdenssaga end i Persernes kirke- 
lære ^). 

At Yima tænkes som gammel konge viser den 
udvidede form af hans navn Yima xaéta, der har 

fortættet sig til det nypersiske Djemschid og bety- 
der »herskeren Yima«; hans symboler, ring og stav, 
der i hans hænder får en magisk virkning, tyder i 
samme retning. Hans herskertid ligger tilbage i en 
længst forsvunden old, da der var idel lykke på jor- 
den; han er guldalderfyrsten, folkefaderen i 
hin uskyldige hyrdetid, som den stridende menne- 
skeslægt skuer tilbage imod med et suk. Og guld- 
aldersagnet hæfter uløseligt ved Yimas navn. Taler 
Bundehesh om bjærget Bakyir (12, 20), som nu står 
øde, forsømmer den ikke at tilføje, at i Yimas tid 
var det helt bedækket af byer og stæder. Med lyk- 
ken fulgte uskyld og dyd. »I Yimas tid blev alle 
pligter udført mere fuldkomment« (Bund. 17, 5). I 
denne ånd beretter Firdusi også Djemschids saga. 
Avesta giver omstændelig besked om sagen og tegner 
billedet af Yimas tid med usædvanlig tydelighed. 

Da Ormuzd, hedder det i Vend. 2, havde over- 
draget Yima, der altså ikke vilde være profet, at 
røgte jorden og dens skabninger, svarede Yima: »Vel, 
jeg skal fremme din verden, jeg skal værne din ver- 
den, jeg skal tage fat og nære og mætte og vogte 
dine skabninger. Og ikke skal der i mit rige blive 
frostvind eller hede eller sygdom eller død«. Hvor 
Yima omtales i den berømte Homyasht (Yasna 9, 
4-7), hedder det: »Yima, herskeren, den gode hyrde, 
den herligste af de fødte, mennesket med soleøje; 
han, der under sit herredømme gjorde kvæg og 
mænd udødelige, vand og urter evig friske, han be- 
virkede, at man spiste føde, som ikke formindske- 
des^). Under den mægtige Yimas herredømme var 
der ikke kulde og ikke hede og ingen alderdom og 
ingen død og ikke den djævleskabte avind; som 
femtenårige af væxt vandrede både fader og søn, 
sålænge Yima, den gode hyrde. Vi vanhas søn, monne 
herske«. »Således«, fortsætter Vendidad (2,8), »forløb 

tre hundrede vintre under Yimas herredømme, og 
denne jord blev fuld for ham af småkvæg og stor- 
kvæg og mennesker og hunde og fugle og bræn- 
dende, lysende bål, og ikke kunde kræ eller kvæg 
eller mennesker få plads derpå. Da gik Yima frem 
mod lyset, mod syd, mod solens vej og trykkede 
sin guldring mod jorden og stødte sin stav imod 
den og sagde: »Udstræk dig venligt, o jord, og ud- 
vid dig, at du kan bære kræ og kvæg og menne- 
sker«. Således udvidede Yima »denne jord«, så den 
blev en trediedel større end tilforn, og der gik nu 
kvæg og mennesker omkring efter eget tykke sådan 
og så mange, som han ønskede«. Dette gentager sig 
nu to gange, efter 600 og efter atter 900 års forløb, 
så Yimas rige bestandig øgedes. 

Til denne ganske klare fortælling om Yima føjer 
Vendidad i det samme kapitel en temmelig dunkel 
legende. Westergaard har behandlet den svære text 
og refererer den således^): »Ormazd mødes med de 
hellige ånder og Yima med de bedste dødelige i den 
gode Daityas ariske kildeland. Da åbenbarer Or- 
mazd ham, at over den legemlige verden skulle lan- 
dene lide nød, såvel ved den strænge, stivnende vin- 
ter og heftige snefog, som derefter ved oversvøm- 
melser, tøbrud og regnskyl. Som Ormazd byder, 
planter Yima da en firsidet indhegnet have; did 
bringer han spirerne af levende væsener og af de 
røde, lysende ildflammer; han gør haven skikket til 
bolig for mennesket og til græsgang for kvæget og 
lader vandet flyde rigeligt. Did bringer han de 
største, bedste og fortrinligste spirer af alle mænd 
og kvinder og af alle kvægets arter, de største og 
mest duftende spirer af alle træer og de mest vel- 
smagende af alle spiser; han gjorde dette parvis og 
uforgængeligt, sålænge mennesket var i denne have. 
Der var ikke bagtalelse og dadel, ej trætte og Qend- 

skab, hovmod og bedrag, usselhed og lumskhed; 
heller ikke fandtes der nogen vanførhed eller over- 
hovedet noget af de slemme kendetegn, hvormed den 
onde ånd har mærket mennesket. Herefter følger 
en videre beskrivelse af havens indretning og af 
menneskenes fordeling deri, som imidlertid er yderst 
dunkel. ...... Men livet dér er forskelligt fra det 

jordiske. Lyset stråler bestandig; sol, måne og stjer- 
ner vise sig tilsammen; det hele år er kun én dag; 
hvert 40de år fødes af to par mennesker et par, og 
således også blandt dyrenes slægter«. Et tegn på 
dette sagns ælde er den omstændighed, at det ikke 
er Zoroaster, som her forkynder Mazdatroen [men 
fuglen Karshipta], og at Zoroaster kun hersker over 
dette sted i forbindelse med sin søn Urvatat-nara. 

I denne fortælling har man ofte*) villet se et 
sinflodssagn og har altså gjort Yima til en Noah. Lig- 
hedspunkterne er dog for få og uvæsentlige. Wester- 
gaard har sikkert ret i udelukkende at finde en ver- 
densundergang ved kulde deri og en påfølgende 
nyskabelse eller paradisdannelse til frelse for den 
levende verden. Den »Vara«, Yima bygger, er ikke 
nogen ark, men snarere en fold, og beskrives som 
en vidtløftig have; af dens firkantede form slutter 
Westergaard , at Vara'en i virkeligheden er en hel 
verden med fire verdenshjørner; måske der dog 
kun er tale om en antik havestil; Rohde har i sin 
omtale af gudehaverne (Gr. Roman. 512 f.) fremhævet 
disses »franske stil«. Såvidt vi forstår skildringen af 
den persiske sjælehave er den også anlagt retlinet. 
Rawlinson anså Varaen for en erindring om Ekba- 
tana, hvad Justi med forbehold samtykker i (Marb. 
Progr. 17/10 69 s. 21). 

Ved denne hele opfattelse voxer imidlertid Yimas 
betydning, og hans mytologiske karakter bliver værd 
at drøfte. Vi ser ham figurere i to paradismyter, den 

7 

ene urhistorisk, den anden eskatologisk. I den første 
er han overvejende en opdyrker og kulturbærer, i 
den anden fortrinsvis en livsbevarer, en sjælehyrde. 
Hvad er han da egentlig og hvor hører han hjemme? 

En sammenligning med den indiske mytologi 
kan lede os på sporet. I Vedaerne og i det hele 
indiske hedenskab finder vi en Yama,»som i virke- 
ligheden er lig med Yima. Også til Yama, der hos 
Inderne er en egentlig gud, knytter der sig guldalder- 
sagn, også han er en konge fra fordum, men først 
og fremmest er han dog sjælevogteren, dødsrigets 
herre, og udmales i senere mytologi som den ræd- 
somme dødsgud. 

Heraf kan vi nu for det første slutte, at Yama 
eller Yima er en gammelarisk fællesgud, ti han bærer 
spor af høj ælde i begge mytologier; men vi tør vist- 
nok tillige slutte noget andet: at Yima meget tidlig 
har været en dobbelttydig skikkelse, dels frugtbar- 
gørende, dels sjælevogtende, og at han har sin egent- 
lige plads i dødsriget, således som vi ser det af In- 
dernes version. Han bliver derved klart betegnet som 
det, vi i den græske mytologi er vant til at kalde 
en chthonisk gud, en jordisk eller underjordisk 
gud. Ti de chthoniske guder er netop i reglen 
dobbelt beskæftigede: Dernede fra jordens dyb op- 
sender de frugtbarhed og klæder jorden med plante- 
dækket; dernede i jorden tager de imod de begravede 
døde og samler dem under deres milde herredømme. 
Således både i Grækenland, i Ægypten og Babylo- 
nien; og meget ofte bliver disse guder menneskenes 
læremestre i jordens dyrkning: Demeter og Triptole- 
mos såvelsom Yima. 

Men også en anden dobbelthed spiller i de 
chthoniske guders saga. Snart tænker man sig deres 
rige, eller rettere: sjælenes sted underjorden, i Hades, 
snart som et Elysium et sted på jorden i det Qærne, 

ved havet eller floderne. Af disse muligheder har 
de praktiske, jordlystne Persere valgt den sidste: 
Yima bor ved kildelandet som hyrde; hans kom- 
mende paradishaves sted er ikke klart bestemt, men 
synes dog jordisk. De mindre verdenskære Inderes 
Yama er blevet en Hadeskonge^); dog fattes der i 
den senere persiske mytologi heller ikke antydninger 
af, at Yimas paradishave, hans »Vara« eller »Yim- 
kard« med alle sjælene og det levendes spirer ligger 
under jorden (således i Bundeh. 32,5) og nærmere 
bestemt under bjærget Jamagan i Pars. »Zarathu- 
stras søn« Urvatat-nara, der på engang er vogter i 
denne have og agerdyrkernes lærer, kan godt være 
en parallel, chthonisk figur, der nu på engang er 
underordnet Yima og Zarathustra. Hans navn »Mand- 
glæderen« passer ganske godt dertil. 

Og nu forstår vi, at guldaldersagnet kan 
knytte sig til Yima og Yama. For den græske reli- 
gions vedkommende er det nemlig med sikkerhed 
påvist, at guldaldermyterne og deres affedning Sla- 
raffenlandsfortællingerne er af chthonisk oprindelse^). 
Således er f. ex. Fæakerne, om hvis lyksalighed Odys- 
seen kan fortælle, egentlig Underjordiske, og de ro- 
mantiske rejser til salige lande udspringer af Ely- 
siumforestillingen. De døde har det godt, dem 
skræmmer døden ikke mere, og de får nok at leve 
af i de spiser og drikke og søde sager, de efter- 
levende bringer dem ved ofrene, -— det er en af de 
mange forestillinger, man i menneskehedens barn- 
dom har dannet sig om de døde og deres sted. 
Tillige må det mærkes, at i gammel mytologi, som 
f. ex. den ældste græske, er sjælenes sted tidt tillige 
gudernes sted, så de får del i alle gudehavens her- 
ligheder (se Dieterich. Nekyia 1893. s. 21 f.). 

Et sådant lykkeligt sted har dødsfyrsten Yima 
beredt for sjælene, — ikke særligt for de troende, 

7* 

men for det levende overhovedet (et ejendommeligt 
primitivt og ikke-zarathustrisk træk!), — og ligesom 
Roth vistnok har ret i at anse den persiske forestil- 
ling om dødsriget på jorden for oprindeligere end 
det indiske Hades ^), således tror jeg, at man inden- 
for den persiske overlevering må betragte det dunkle 
sagn om sjælehaven som det ældste, fordi det afgiver 
en så uzarathustrisk salighedslære og er forbundet 
med den gammeldags Fimbulvintermyte, og fordi 
sjælehaver overhovedet er en urgammel forestilling, 
medens den mere forståelige og historisk bestemte 
guldalder i tidernes morgen er en rationaliserende 
indordning i verdensløbets saga. 

At der blandt Yimas arvetagere er en gud som 
Mithra (Yasht 19,35) behøver knap at tilføjes som 
vidnesbyrd om, at det er i gude- eller kultuskam- 
pens sfære, sagnet om Yimas fald fører os hen ; men 
et vidnesbyrd om den magt, den styrtede gud op- 
rindelig må have øvet, er det træk i sagnet, at ingen 
formåede at løfte arven helt efter Yima, men at hans 
rige deltes mellem tre, nemlig Mithra og de to mæg- 
tige sagnhelte Thraetaona og Keresaspa. Om denne 
Yimas magt har været rent lokal eller om den har 
strakt sig over hele den ariske stamme, kan næppe 
afgøres ; men den enevældige rolle, han spiller i døds- 
riget, også efter indisk opfattelse, skulde nærmest 
tyde på det sidste. 

Mærkeligt, at forestillingen om en dødsrigets 
beherskerinde, der i de andre mytologier spiller så 
stor en rolle, er så svag hos Iranerne. Thi Yimas 
søster Yimak, i hvem man har villet finde en så- 
dan, nævnes kun i Bundehesh og synes at være 
hans kvindelige dobbeltgænger (måske fremkaldt ved 
Yimas navnelighed med yemi — tvillinger). Menne- 
skeslægten og flere af dyrene siges i Bundehesh 
(31,4; 23,1) at nedstamme fra dette søskende- og 

ægtepar. Men de chthoniske forestillinger er over- 
hovedet svage og udviskede i Avesta. Teologien ret- 
tede sit blik så stærkt mod himlen og forlagde så 
ubetinget sjæleverdenen did, at der intet blev tilbage 
for underverdenen end det ligefremme, dogmatisk 
bestemte helvede. Tillige blev det meste af, hvad 
der var tilbage af gammelt hedenskab, omsat i lige- 
frem djævlelære, og denne fik i så høj grad teolo- 
giens moralsk-abstrakte præg, at det stof, den er 
tildannet af, næsten altid er gjort ukendeligt^). 



Denne tilbagetrængning af de chthoniske ele- 
menter ser vi også tydeligt af den fuldstændig rea- 
listiske karakter, den mytologiske forestilling om 
jorden har hos Iranerne. Naturligvis er jorden et 
kvindehgt væsen, men hele den mystik, der omgiver 
de andre mytologiers jordgudinder som underjordi- 
ske, varslende, straffende, på engang dødbringende 
og livsskabende væsener — den er forsvunden fra 
Armaiti (armaiti), som jorden kaldes i Avesta. 
Hun er ingen Gaia eller Demeter, ingen Ishtar eller 
Aditi; kun et eneste, sent, sted (Schay. la Schay. 15, 
20 ff.) kan man spore, at hun bor i jorden; og nogle 
enkelte steder i samme bog (15,5; 21,5) kan man 
se, at hun som gudinde for kvinderne har haft ind- 
flydelse på deres frugtbarhed og anråbes ved bryl- 
lupper, og altså har noget af en Ishtars eller en 
Aditis chthoniske magt. Men ikke såmeget som en 
jordemoderbestalling får hun nogetsteds, hvilket dog 
måske kan forklares ved, at fødselshjælperen i det 
gamle Iran synes at have været mandlig. 

Også hendes personifikation er tilbagetrædende. 
At hun allerede i Gathaerne (Yasna 45, 4) kaldes Or- 
muzds datter siger ikke mere, end at ilden kaldes 

hans søn, nemlig at disse guddomme er inddragne 
under Ormuzd. »Og da jorden, billedligt, er menne- 
skets moder, og skaberen Ormuzd, ligeså billedligt, 
er hans fader, så har denne ulykkelige forbindelse 
af antropomorfismer forledt den senere overtro til 
at tage disse bestemmelser bogstaveligt og at anføre 
dem som en retfærdiggørelse af ægteskabet mellem 
fader og datter«. Således afviser West med fast kritik 
den løbende påstand om, at Armaiti skulde være 
Ormuzds hustru^) og den sene legende om, at Zara- 
thustra så Ormuzd favne sin datter Armaiti (oversat 
S. B. E. XVIII, 415 f.), har derfor ligeså lidt mytolo- 
gisk værdi som selve datterbestemmelsen. En »Lie- 
besgeschichte des Himmels und der Erde« kan man 
ihvertfald ikke slå ud deraf (således som endnu Da. 
vil L. Z. A. I, 24). 

Som jordgudinde er Armaiti ellers overalt i Ave- 
sta fuldstændig identisk med jorden selv, jordsmon- 
net, jorden der graves og pløjes og vandes og drænes. 
»Kære Spenta Armaiti«, siger Yima i sagnet, vi hørte, 
»udvid dig og bliv stor, at du kan rumme menne- 
skene«; og således altid, ganske materielt. Navnet 
Armaiti synes jorden at have fået af den villighed 
og ydmyghed (Sskr.: aramati), som den viser mod 
bonden : »Alt ondt, man gør den, modtager den føje- 
ligt«, siger Bundehesh (se Da. L. Z. A. II, 15—16). 
Derfor bliver Armaiti i Avestas moralske idélære 
ydmyghedens genius og modsættes selviskhedens 
eller overmodets ånd Taromaiti. 

Således falder det ihvertfald lettest at tænke sig 
forholdet mellem de to sider af denne genius; men 
dette peger på, at den materielle side er den ældste, 
og at Armaiti har foreligget som jordgudinde førend 
den zarathustriske teologi ophøjede hende til en 
moralsk potens ; og det mærkelige faktum, at denne 
ene af ærkeenglene har kvindekøn (medens de andre 

enten er mask., neutr. eller abstraktionens femininum) 
synes dog — for ikke at tale om de mytiske rudi- 
menter — at tyde på en forefunden, kvindelig gud- 
dom, som teologien da har behandlet efter sit tarv. 

Idet dyrkelsen af jordens gudinde således for- 
tætter sig til en dyrkelse af jorden selv, skulde man 
vente, at jordens enkelte elementer eller bestanddele 
blev genstand for en tilsvarende hyldest. Dette er 
imidlertid kun for en del tilfældet. Om bjærgene 
ser vi ganske vist, at de bestandig står i et vist ideelt 
skær for den iraniske bevidsthed, og — som vi skal 
se — spiller de en meget stor rolle i verdensbille- 
det; de kan også tænkes som gudeboliger, som for- 
bindelsen mellem jord og himmel, som den hellige 
Haomaplantes voxested, og de egenthge Persere har 
ofret til deres klanguder på bjærgene. Men kun i 
denne forstand er bjærgene hellige steder; guddomme 
har de næppe været. 

Endnu mindre nyder stenene nogen dyrkelse, 
og heri ligner Iraneren den vediske Inder. Det er 
betegnende for dem begge, at denne døde side af 
naturen ikke er blevet dem hellig, og man kunde 
fristes til her, med henblik på Semiternes evindelige 
stendyrkelse, at synge en lovsang over de ariske folk, 
der holdt meget mere af at dyrke de levende og 
frugtbare planter, hvis ikke Grækernes oldtid bar så 
kendelige spor af en stenkultus, og hvis Romerne 
ikke ovenikøbet havde næret en betydelig forkærlig- 
hed for at bære kampestene rundt i processioner. En 
fornuftigere opgave vilde det derfor være at under- 
søge, om der ikke i de naturforhold, som de ældste 
Ariere færdedes i, kunde findes nogen grund til, at 
de ikke er kommet ind på stendyrkelsen. 

Ejendommeligt er det dog for de praktiske Ira- 
nere, at metallerne fik den betydning, som stenene 
ikke vandt. De har deres genius blandt ærkeenglene, 

Og dennes navn Xathra vairya blev ikke blot be- 
tegnelse for jærn og guld, krigsførelsens og konge- 
dømmets malme, men også for det hellige rige, som 
vandtes ved deres hjælp. 

At jordens planter og træer har været Ira- 
nerne hellige, er klart nok; kun er det ikke klart, 
hvor gammel deres hellighed er. Når Herodot (VII, 
31) beretter, at Xerxes på vejen til Sardes så en 
platan, der forekom ham så smuk, at han behængte 
den med guldsmykker og gav den en af de udøde- 
liges garde til æresvagt, så må dette dog tyde på 
trædyrkelse; og en lignende kultus har man truffet 
i vore dage hos persiske muselmænd: enlige store 
træer, til hvis ære de forbifarende kastede småsten 
i dynge og afskar en flig af deres klædning for at 
hænge den op i træet ^^). 

Den store nænsomhed over træerne, som var 
Perserne egen og som ytrer sig så mærkeligt i Ga- 
datesindskriften ; Parsipræsternes stærke forpligtelser 
til at plante træer; de hellige lunde ved templerne 
og den hele glimrende havekultur, som man fra old- 
tiden og til vore dage^^) har beundret hos Perserne 
— det kan altsammen vel forklares ved dette folks 
stærke kultursans, men denne er igen et træk i deres 
religiøsitet: hvad der er dem praktisk magtpåliggende 
er dem også en hellig forpligtelse, og hvad de har 
megen nytte af, er dem med det samme en hellig- 
dom. 

Men netop derfor er det lidt vanskeligt at be- 
dømme, om ikke trædyrkelsen først har fået sin be- 
tydning for Iranerne, da deres kultur kom så vidt, 
at der kunde være tale om »trædyrkelse« i ordets 
praktiske forstand, d. v. s. dengang de havde over- 
vundet det nomadiske standpunkt. 

Planterne (urterne) derimod har jo allerede 
på dette kulturtrin en betydning, som vel kunde 

gøre dem hellige. For det første som kvægfoder. 
Med den begrundelse tilbedes planternes genius Ame- 
retat (Siroze 2,7): »Vi tilbede den udødelige hellige 
Ameretat, de fede græsgange, høstens fylde og den 
mægtige Gaokerena, den mazdaskabte«. Gaoke- 
rena, hvilket vel omtrent betyder »Koføde«, er plan- 
ternes repræsentant i verdenssystemet; hvis dens 
navn virkelig tør opløses som »kofrembringeren«, 
giver den åbenbart dermed planteriget en særlig be- 
tydning for kvæget; Pehleviskrifterne sætter »Gokart« 
i forbindelse med den »hvide Soma«, som er udøde- 
lighedens drik; men Somadyrkelsen er et problem for 
sig, som vi må gemme til en senere sammenhæng. 
Også som menneskeføde har urterne haft 
en stor betydning i den iraniske oldtid; navnlig be- 
tragtes de som livsbevarende, lægekraftige, og stilles 
i denne egenskab under engelen Ameretats, »Udøde- 
ligheds«, ægide. Hos Inderne findes den samme 
forbindelse mellem urter og udødelighed, idet mange 
planter bærer navnet amrtam (= dfÅ-^-qoaca^ og en 
plante af dette navn er virkelig gudernes Ambrosia. 
Bestandig stilles »urter og vand« sammen i Avesta 
som sundheds- og livskilder, og da de nu også tæn- 
kes som den himmelske spise, de salige skal nyde, 
indtil de helt er uden legemligt behov, og da præ- 
sterne fremdeles holdt sig til denne næring, så er 
det ikke utænkeligt, hvad jeg allerede har antydet, 
og hvad Herodot jo synes at bekræfte, at Perserne, 
eller snarere Mederne, virkelig fra først af har levet 
af planteføde, og at »urter og vand« derved har fået 
denne hellighed. At dette hellige par senere blev det 
materielle udtryk for to af Avestas højeste begreber 
»udødelighed og fuldkommenhed« har Darmesteter 
vist i sit glimrende ungdomsarbejde »Haurvatat et 
Ameretat«, hvori alt fornødent om iranisk plante- 
kultus vil findes. 

JJet geografiske billede af jorden, som 
— endnu mytisk farvet — fastholdes i Avesta, lader 
sig for en del forfølge tilbage til førzarathustrisk tid. 
Bundehesh, der samler Avestas spredte ytringer her 
om til en ordnet fremstilling, bringer os af letfor- 
klarlige grunde nærmest på de tanker, at verden er 
et bjærgland. Men den måde, hvorpå disse bjærge 
beskrives, og den orden, i hvilken de nævnes, lader 
os formode, at det landskab, vi her har for os, er 
en blanding af den iraniske virkelighed og det my- 
tologiske landkort, som vi også træffer hos Inderne. 
Dette sidste ligner nærmest en skydeskive, idet det 
om et himmelbjærg på den flade, cirkelrunde jord- 
klodes midte ordner en mængde concentriske ring- 
bjærge, der er forbundne ved ringsøer, og som også 
yderst er omgivet af det store Ocean, i hvilket ver- 
densøerne, den befolkede verden, svømmer. Dette 
verdensbillede rummer også den, vistnok fra Babylon 
udgåede, forestilling, at den hele jordflade hæver sig 
op over et uendeligt vanddyb, der omgiver den til 
alle sider, og af hvilket det egentlige verdenshav 
kun er en ringe del. Dette mytiske ocean fortsætter 
sig også opad, opover den faste himmelhvælving, 
gennem hvis sluser »vandene oventil« slippes ned 

over jorden. Himmelhvælvingen, der er halvkugle- 
formet, hviler på en yderste bjærgcirkel uden om 
verdenshavet; bag disse horizontbjærges rande går 
solen op og ned. 

Af dette verdensbillede er der nu kun ubetyde- 
lige spor tilbage i Avesta, ti de realistiske Persere 
har overalt, hvor virkeligheden trængte på, ladet den 
få indpas, og af det gamle kun bevaret de alminde- 
lige kosmogoniske forestillinger, som ingen erfaring 
i oldtiden kunde fortrænge. 

Vi hører således om en bjærgmur Hara bere- 
zaiti, der omslutter hele jorden ved Oceanets yder- 
ste rand og tænkes som himmelhvælvingens perife- 
riske bærer; i Oceanet selv, der omskyller alle lan- 
dene, hviler disse som store øer, de 7 karsvares 
eller verdensdele, én stor i midten og 6 mindre, som 
omgiver denne. Af disse er midterøen, Qaniratha, 
den kendte verden, de andre er Qærne og utilgænge- 
lige. På Qaniratha træffer vi de store bjærgmasser, 
hvori den iraniske fantasi svælger. Nogle af disse 
bjærge er mytiske og røber forsåvidt spor af den 
koncentriske ordning, som når det store jærnbjærg 
Taéra tænkes som jordens midte og det sted, om 
hvilket stjærnerne krese. I den indiske Avestaover- 
sættelse forklares Taéra som Meru, hvilket just er 
Indernes navn på jordens kolossale midterbjærg. Den 
mytiske ringordning uden om dette bjærg er imid- 
lertid afløst af den empiriske bjærgkæde, der stræk- 
ker sig fra det Sorte hav til Himalaya, og i hvilken 
vi nu påny træffer både Hara berezaiti og Taéra 
som geografisk bestemte punkter; men iøvrigt er 
såvel disse som andre bjærgtoppe mytisk farvede. 
På Hara (Elburz) voxer Somaplariten, som steg did 
ned fra himlen; der står også engelen Sraoshas strå- 
lende borg, og dette er solbjærget, hvor Mithra viser 
sig; senere fik fuglen Simurgh sin rede her. Fra 

det østligste bjærg, det gyldne Hukairya, vælder 
bjærgkilden Ardvisura i tusinde mandshøjder ned 
mod Oceanet. Ti Hukairya rager op mod himlens 
port, og fra himlen kommer disse vande, som Gud 
har skabt til en urkilde for alle jordens vande og 
alt det levendes frugtbarhed. Den vestligste bjærg- 
spids er »Domsbjærget« Cikat-i Daitik, hvor sjæ- 
lene bliver dømt, og hvorfra Cinvatbroen fører dem 
over til paradis eller styrter dem i helvede. 

Den mytiske side af dette verdensbillede er 
ihvertfald førzarathustrisk; ti »den syvfoldige jord« 
omtales i en meget pålidelig Gatha (Yasna 32, 3), og 
er da også den ældste kendte ordning af jorden, 
den. Babyionerne beholdt i deres skildring af under- 
verdenen, medens de forlængst for den virkelige ver- 
dens vedkommende havde indrettet sig moderne med 
fire verdenshjørner. Hvorvidt den sprængning af det 
mytiske verdensbillede, som vi ser fuldbyrdet i den 
yngere Avesta, allerede skriver sig fra tiden før Za- 
rathustra, er ikke godt at se, da Gathaerne iøvrigt 
tie om sagen; men da verdensmidten Taéra synes 
at være bleven lokaliseret i de egne, hvorfra Zara- 
thustrareligionen udgik, har man måske heri et 
fingerpeg om, at allerede dennes tidligste præster 
har besørget den geografiske omordning. Ihvertfald 
kan man vanskelig tænke sig, at den naive opfat- 
telse af verden kan have overlevet Persernes politi- 
ske rejsning og første store krigstog, hvilke er blevet 
førte med en meget betydelig geografisk horizont^). 



Digitized by LjOOQ IC 



IVlen også mytologien fortæller os lidt om ver- 
densbilledets ælde. Det store havdyb, som Baby- 
Ionerne kaldte apsu og Grækerne Qxéavog og som 
omgiver jorden, ja himlen med, til alle sider, hedder 
hos Perserne Vouruka s ha — »Vidstrand«; også 
med dette var realismen på færde og forlagde Vou- 
rukasha til det hav, hvis vide strand man kendte, 
nemlig det kaspiske, og der indtræder derved den 
uklarhed, at denne sø snart tages som et ligefremt 
hav, snart som et underfuldt vand, fra hvilket alle 
søer og alle vande udstrømme; selv regnen hentes 
op fra Vourukasha, der forså vidt endnu repræsen- 
terer vandene oventil eller står i forbindelse med 
dem gennem den omtalte bjærgkilde Ardvisura. Og 
når da disse vande er strømmet overjorden og har 
frugtbargjort den, ti alle kim og spirer bringer de 
med sig, — de hviler i Vourukashas skød — , så 
strømmer de tilbage til den store sø, hvis dyb er 
hvilepunktet i naturens kresløb. 

At disse forestillinger om Vourukasha når til- 
bage til den ældste iraniske tid, kan næppe betviv- 
les; ti egnene om denne sø er det egentlige mytiske 
landskab i Avesta, befolket med underfulde væsener 
og tumlepladsen for de kampe og skæbnesvangre 

hændelser, af hvilke den persiske folketro (^ gude- 
lære vrimler, og af hvilke nogle ubestrideligt er 
gaminelariske. 

Men ikke alle: Det trebenede æsel f. ex., der 
nævnes i en dårlig og imiteret Gathastrofe (Yasna 
42), og om hvilket Bundehesh (19, 1 — 12) videre har 
at mælde, at det står midt i søen Vourukasha, med 
et horn i panden og pukkel på ryggen, med 6 øjne 
og 9 munde, at når det sænker hovedet i vandet, 
skvulper søen op over sine bredder, når det brøler, 
undfanger alle søens hunvæsener osv. — det er sik- 
kert et sent fantasifoster eller snarere en fremmed 
gæst i Avesta, et af de havuhyrer, alverdens overtro 
taler om, og som nu er draget ind under Parsismen 
og trods al sin hedenske gyselighed gjort til en af 
Mazdas rene skabninger, en mægtig djævlebetvinger, 
hvis urin alene er nok til at rense alt vand i de syv 
verdensdele ^), 

Vanskeligere er det at dømme om det livstræ, 
»Mangefrø«, der voxer op af Vourukashas dyb og 
bærer kim til alle spirer i sine frø; på dets grene 
sidder fuglen Saéna eller Sin (den senere Simurgh), 
og når den letter, dypper træets grene ned i søen 
og sænker deres spirer i vandet. Det er det træ, 
der holder hele verden i live, og nær ved det voxer 
Gaokerena eller den hvide Hom, hvis saft er udøde- 
lighedens drik. 

Dette sidste træk kunde tyde på, at livstræet er 
ældre end Haoma'en; denne sammenstilling af to 
plantevæxter, som i virkeligheden kun dublerer hin- 
anden, tyder på senere tillæmpelse. Og afgjort er 
det livstræet, som har sin naturlige plads på dette 
sted og Haoma det tilføjede, ti denne har egentlig 
intet ærinde her, andet end det også at være en 
livsvæxt. 

Om livstræets absolute alder er der hermed ikke 

sagt meget, ti om Haomas optræden véd vi intet 
sikkert. »Mangefrø« nævnes et eneste sent sted i 
Avesta (Yasht 12, 17) og er der meget tilbagetrædende; 
men læser man Bundehesh (18, 1 f.), vil man se et 
ejendommeligt dybvandsbillede af Parsismens tanke- 
gang: livstræet på søens bund, den store øgle, der 
uafladeligt truer det, og de 10 fiske, der vogter på 
øglen og værner om det dyrebare træ. 

I Baby Ionernes gamle epos, Gilgamishkvadet, 
findes en livets urt på havets dyb, som helten duk- 
ker ned efter, og en slange, som snapper den fra 
ham, da han endelig har fået det fat. Er det en 
sådan forestilling, som er nået til Iran, eller har 
Iranerne haft den fra fordum? 

Vi kan ikke svare derpå; vi véd kun, at dette 
livstræ voxer sig stedse større, jo længere vi i den 
persiske historie kommer bort fra Avesta, ligesom 
fuglen Simurgh, der er så ejendommelig for den ny- 
persiske fantasiverden, først røber sin betydning i 
Pehlevilitteraturen. 



Gammel og utvivlsomt arisk er derimod den 
guddom, der tydeligt i Avesta siges at have sit bo 
iVourukashas dyb, og som også har sit navn der- 
efter: »Vandenes søn« Apam Napat (napå = nepos). 
Han findes nemlig med samme navn og samme virk- 
somhed i Vedaerne (navnlig Rigv. II, 35) som en frugt- 
bargørende ånd, der fra sit sæde i vandet udsender 
spirekraft over jorden. I den vediske teologi er han 
allerede spundet ind i de allegorier om ild og vand 
og frugtbarhed, som var Brahmanernes kæphest. 
Da disse nu ikke kunde høre om en, der var født 
af vandene, uden strax at forstå det om ilden (lynet 
fødes af regnskyer), så forstod de Apam Napat om 
ildguden Agni eller om lysguden Savitri, og fanta- 

serede sig derved ganske bort fra den guddom, de 
oprindelig her havde at gøre med. 

I Avesta er Apam Napat et langt simplere fæn- 
omen. 

Først er at melde, at fordi napat betyder søn, 
behøver denne gud ingenlunde at tænkes som et 
barn, således som man efter Rig. V. II, 35, 13 er til- 
bøjelig til at slutte (Geldn. »das Wasserkind«); ti ordet 
napat har en vidtstrakt betydning og står ihvertfald 
på indisk ofte for at antyde en principiel sammen- 
hæng mellem et væsen og den sfære, det tilhører, 
(exempler hos Windischm. Z. St. 183), ligesom man 
også i semitiske sprog kan bruge ordet »søn« for 
at antyde noget principielt og begrebsmæssigt. På 
Dansk kunde man vel bedst kalde ham »havmanden«. 
De prædikater, Apam Napat får, er just heller ikke 
barnlige: »Den høje herre, den bydende hersker, 
den hesterappe, de bønfaldendes stærke hjælper« 
(Yasht 19,52 o. fl. steder) «). 

Altså en selvstændig og magtøvende gud, der 
har nydt kultus, siden der er dem, der bønfalder 
ham; at han bor i vandet, siger fortsættelsen af det 
citerede sted, og at dette vand er Vourukasha, ser 
vi bl. a. af Yasht 8, 34 (jfr. v. 32). Sammesteds be- 
rettes det, at hans virksomhed er at fordele van- 
dene »ligesom vinden og de retfærdiges Fravashis«. 
For en gud, der har sit sæde i vandet og altså ikke 
behøver at bringe det tilveje, bliver også dets rette 
fordeling den naturlige virksomhed, og vi ser en så 
mægtig gud som den indiske Varuna optaget af den 
samme beskæftigelse. 

Apam Napat har altså sin faste funktion Ved 
jordens vandværk og vilde forsåvidt være at kalde 
en særgud, navnlig da han er knyttet til en bestemt 
lokalitet. Dog peger hans prædikater videre. De 
rappe heste eller den hesteraphed, som tillægges 



Digitized by LjOOQ IC 



Apam Napat. 113 

ham (aurvataspa) , må ikke forstås allegorisk, om 
kilder, bølger e. 1. Vedahymnen siger udtrykkeligt: 
»Her er hestens fødested«, og Windischmann (Z. St. 
s. 186) har ganske sikkert ret i, at hestene må til- 
høre Apam Napat, som de tilhører Poseidon, fordi 
de trives bedst ved vandets grønne enge. En sådan 
Poseidon fytalmios og hippios er Apam Napat, og 
hans virksomhed og »høje herskermagt« nå'r meget 
videre end den blotte særguds. Han er da også så 
meget mand på egen hånd, at han optræder som 
Skaber; »han skabte og dannede menneskene«, 
siger Yasht 19, 52. Denne påstand har man søgt at 
begrænse derhen, at han som spirekraftens princip 
skulde få indflydelse på forplantningen; ti, siger 
Windischmann (s. 180), »i en zarathustrisk bog vilde 
menneskenes skabelse næppe tillægges en ganske 
underordnet Gud«. 

Her ligger fejlen i den hele argumentation om 
Apam Napat; man vrider og vender sig for at finde 
ham en plads i det zarathustriske system og tager 
den indiske spekulations subtileste påhit til hjælp, 
fordi man ikke er fortrolig med den simple ting, 
at en gud kan have haft en fortidsmagt, som han 
mistede ved at drages ind under den sejrende gud- 
doms regimente, men at hans gamle herlighed dog 
hænger ved ham som en titel, selv hvor han er re- 
duceret til at blive en ganske tarvelig bestillings- 
mand. 



Det er dog ikke Ormuzd alene, der begrænsede 
Apam Napat. Han havde sine konkurrenter allerede 
i den lavere mytologi. Vi har hørt, at vinden og 
Fravashierne, ligesåvel som han, er vandenes forde- 
lere; men endnu stærkere blev han trængt af regn- 
stjærnen Tishtrya (Sirius), hvis tilbedelse fylder 

8 

den store 8de Yasht. Af denne ser vi tydeligt, at 
Tishtrya er blevet den egentlige regnmagt, der over- 
hovedet skaffer vandet tilveje, medens Apam Napat 
kun har den underordnede gerning at fordele det — 
igen vel et arrangement, hvorved man vil forlige 
den besejrede eller tilsidesatte guddom og skaffe ham 
et udkomme. Tilsidst erobrer Tishtrya endogså de 
i vandene nedlagte sædspirer, så at den konfusion 
indtræder, at disse skulde komme fra stjærnerne 
(Spiegel. E. A. II, 72). At Tishtrya er den yngre af 
de to, må vi formode, dels fordi denne stjærnes kul- 
tus ikke ad den indiske omvej kan forfølges tilbage 
til den ariske tid, dels fordi sådanne astrale myter 
med deres iagttagelser og beregninger bærer præg af 
en langt senere kultur end troen på den plumpe 
havmand dernede^). Også hans babyloniske stal- 
broder Ea sad trygt i sit vanddyb, længe før noget 
menneske, selv i dette land, havde tænkt på at løfte 
sit blik mod stjærnerne. 

Hvilken astronomi der dølger sig bag Tishtrya- 
yashtens sideriske skildringer — om en babylonisk 
eller en særlig persisk, skal jeg lade usagt*). Derfor 
må det indtil videre stå hen, fra hvilken side og på 
hvilket tidspunkt Siriusdyrkelsen er trængt ind i 
Iran. Kun véd vi, at Plutarch (De Iside. 47) om- 
taler Sirius' fremskudte stilling; og at stjærnen er 
voxet ganske anderledes fast i den yngre Avesta 
end f. ex. forestillingen om det trebenede æsel, det 
ser vi af dens hele stilling i texterne, hvor den ikke 
blot har sin egen store hymne, men også sin faste 
plads i litaniet. 

Ihvertfald må denne myte nævnes her som det 
vigtigste af Vourukashasagnene, og tilmed har den 
optaget mytiske elementer i sig, der vistnok er meget 
gamle. Således den hestekamp, som er Yashtens 
hovedbegivenhed. 

Skønt Tishtrya nemlig omtales ligefrem som den 
stjærne, småkvæg og storkvæg længes efter: »Når 
vil den lyse, strålende Tishtrya stige frem? Når vil 
kilderne sprudle? Når vil vandenes strømme vælde 
frem?« — så skildres stjærnen dog også under men- 
neske- og dyreskikkelser, der sikkert bunder i Ava- 
taraforestillinger, men som man synes at have givet 
en astronomisk betydning. I ti dage optræder den 
nemlig som en 15-årig yngling, i de næste ti som 
en guldhornet oxe, og i de sidste ti som en hvid 
hest, en skøn, gyldenøret, guldgjordet hest, mod hvil- 
ken tørkens dæmon Apaosha løber frem som et sort 
og skallet øg. De støder sammen i nærkamp og 
kæmper i tre dage og tre nætter; men den sorte 
dæmon vinder overhånd og driver for en tid sin 
modstander bort fra søen Vourukasha. Da råber 
Tishtrya om hjælp til Aliura Mazda; han ofrer til 
den nødstedte stjærne og fylder den derved med 
sejrrige kræfter. »Da drager Tishtrya atter til søen 
Vourukasha i den hvide hests skikkelse og kæmper 
mod djævelen Apaosha, den sorte hest; og sejrherre 
bliver Tishtrya, den lysende, herlige, og han fordriver 
djævelen Apaosha en mil bort fra søen Vourukasha. 
Og Tishtrya forkynder sin lykke : Held mig, Ahura 
Mazda! Held vande og urter, held Mazdatroen! Held 
blev vandene til del, og eder, I søernes strømme! 
Uhindret kunne de løbe over kornrige agre og korn- 
løse vange og over de jordiske skabninger! — Og 
han lader søen bruse op og driver søen op og lader 
den skylle op og strømme over«. (Yasht 8,26,28 
-31). 

Denne hestekamp, der med sin dramatiske kon- 
flikt adskiller sig fra Tishtryas øvrige forvandlinger, 
er temmelig enestående ikke blot i Avesta men også 
i nabolandenes mytologier. Det er ikke det sædvan- 
lige hestepar, Grækernes Dioskurer, Indernes A^viner; 

8* 

ti disse er fredeligt samvirkende, frugtbargørende og 
frelsende hesteguder. Ejheller er det Hrimfaxe og 
Skinfaxe, ti de har intet med nat og dag at gøre — 
for da ikke at tale om de mange tilfælde af den 
sorte, den hvide og den røde hest, der, især i øst- 
europæiske eventyr, tyder på forestillinger om dag- 
ningens udvikling af natten. De er et ejendomme- 
ligt produkt af den iraniske mytedannelse, der 
ikke kan tænke sig et par, uden det skal være 
kæmpende, og således måske har omdannet det — 
i Avesta ellers forsvundne — indogermaniske Dios- 
kurmotiv. Men snarere er det dog vel en første- 
håndsdannelse fra Iranernes rytterliv på Vourukashas 
hesterige vange, da den mælkehvide hingst er blevet 
udtryk for en venligsindet, frugtbargørende magt, 
medens den sorte, ligesom Plutos heste og fandens 
hest i folketroen, er mørkets og den Ondes sende- 
bud og gøres til et afrakket øg ganske som den 
slemme hest i eventyrene. Gubernatis, som har 
skrevet dyrenes mytologi med så megen kundskab, 
vil endogså vide, at sorte heste ifølge folketroen er 
vilde og ondskabsfulde, og han nævner exempler 
på, at den sorte hest optræder ildevarslende og hen- 
ter folk til helvede. At drømme om hvide heste 
varsler lykke, står der på græsk hos Suidas, men 
ond er drømmen om sorte heste*). 

Af sådanne primitive forestillinger er denne de 
persiske hestes kamp om Vourukashas vande sikkert 
oprindelig udsprunget og senere flettet ind i Tishtrya- 
myten, hvor den forsåvidt er overflødig, som regn- 
stjærnen også for sin egen person er mand for at 
skaffe regn. Man ser den nemlig strax efter (Yasht 
8, 49 ff.) optræde uden nogenslags mellemmand eller 
sindbilledlig forklædning i kamp med tørkehexen 
eller Peri'en Duzhyairya, men denne kvind har vi 
et vist hold på, idet vi just træffer det samme navn 

eller ord for tørken i de ældste kileindskrifter, hvor 
de onder, Darius afbeder, er »Qender, tørke og løgn«. 
Om da personifikationen er ældre eller yngre end 
indskriften må blive sin sag; — med ordet duzhyåirya 
står vi ihvertfald på ægte gammel iranisk grund. 



Men endnu en djævledyst har stået vedVouru- 
kashas bredder, og det en strid om Irans hele na- 
tionale existens, der just kan lære os, hvor dybt 
dette folk var politisk bevæget selv i sine primitive 
myter. »Den uopnåelige herlighed«, de ariske folks 
[o: Iranernes] magttegn og kongelige klenodie, er 
stridens æble. Efter den udsendte den gode og den 
onde Ånd hver sin hurtigste løber; den gode Ånd 
sendte ilden (åtar), den onde sendte dragen Azhi 
Dahaka (den brændende (ildsprudende?) drage). »Og 
forspring vandt Ahura Mazdas ild, så at den troede 
sig sikker: Nu kan jeg gribe herligheden! — Og bag 
den rendte den trekæftede, vantro drage, og således 
svor den: »Det skal du vide, Ahura Mazdas ild! at 
hvis du fanger herligheden, så skal jeg snappe dig, 
så du ikke mere skal lyse på den gudskabte jord 
som den retfærdige menneskeheds vogter«. Da gav 
ilden slip, for at redde livet, af frygt for dragen«. 
Nu får dragen forspring, men ilden indhenter den: 
»Det skal du vide, trekæftede, vantro drage, at hvis 
du fanger herligheden, så skal jeg svide dig i gattet 
og brænde dig i flaben, og du skal ikke mere gøre 
den retfærdige menneskehed fortræd på den gud- 
skabte jord«. Da gav dragen slip, af frygt for ilden, 
for at redde livet. Og således nåede herligheden 
til søen Vourukasha; der fattede Apam Napat attrå 
til den. Og han fik virkelig også fat i den, den 
hesterappe Apam Napat, der nede i søens bundløse 

dyb« (Zamyad Yasht XIX, 45 ff.). — Hertil knytter 
sig nu (v. 55 ff.) sagnet om, hvorledes den kække 
Turanier Franrasyan tre gange sprang nøgen ned i 
Vourukasha for at gribe herligheden, nien stadig 
skyllede søen den bort, så at han ikke fik den fat. 

Det sidste sagn refererer sig til en af sagnhisto- 
riens politiske begivenheder, der imidlertid fik et 
andet udfald end her fortalt, idet Turaneren Afras- 
yab, om hvem talen er, virkelig fik magten i Iran, 
endogså tre gange, og øvede et mægtigt herredømme, 
men da han tilsidst blev fordrevet, kan man altså 
forsåvidt sige, at han ikke fik herligheden fuldt i 
hænde % 

Også kampen mellem ilden og dragen Dahaka 
har man tydet politisk; traditionen véd meget nøj- 
agtig besked med, i hvilket arabisk dynasti kong 
Dahaka eller Zohak hører hjemme, og slangekongen 
Zohaks rædselsherredømme er en af Firdusis bedste 
episoder^). Dette er nu naturligvis en rationalise- 
rende behandling af myten, men vist er det, at denne 
strid mellem ilden og dragen end ikke i Avesta har 
det Qerneste med naturbegivenheder at gøre. Sagens 
pointe er ikke, som i Tishtryayashten, Vourukashas 
vande, men folkemajestæten, som gemmer sig i disse, 
og Geldner har ret i at bemærke (Drei Yasht s. 33), 
at det mere er et kapløb efter den flygtende herlig- 
hed end en egentlig kamp mellem de to væsener, 
der er tale om. Man kan imidlertid mene (som Da. 
L. Z. A. I, 86 V. 20), at vi allerede her har en politisk 
rationalisering af den gamle slangemyte, der møder 
os i alle lande og særligt i Indien i Indras store 
kamp med tørkeslangen Vritra; og det skal ikke 
nægtes, at på de steder, hvor vi ellers træffer Azhi 
Dahaka i Avesta, er vi nærmere ved den egentlige 
slangekamp. 

Thraetaona og Keresaspa, de to stærke sagn- 

helte, er Avestas egentlige slangedræbere. Om den 
første hedder det (Yasht 9,8), al han dræbte »slan- 
gen Dahaka, den Irekæftede, trehovedede, sexøjede, 
tusindfoldstærke, overmægtige, djævelske Druj, de 
levendes voldsmand, som Ahriman har skabt som 
den vældigste djævel til skade for de jordiske væse- 
ner og de retfærdiges folk til fordærv«. 

Om Keresaspa, den køllevæbnede kæmpe, der 
senere under navnet Rustem blev Persernes Herku- 
les, hedder det i samme Yasht v. 9 : 

»Han, der dræbte den hornede slange, heste- og 
menneskeæderen, den ædderspyende grønne, over 
hvilken giften flød tommetyk og grøn. Over den 
kogte Keresaspa sig middagsmad i en jærngryde; da 
blev det for varmt for den onde slange; den svedte 
og sprang frem under gryden, så det kogende vand 
spildtes, og forskrækket sprang den modige Kere- 
saspa tilbage«. 

Dette er vistnok en anden slange end Dahaka, 
og et sagn, der har haft sin bestemte, for Perserne 
velkendte, men for os ganske dunkle, begivenhed. 
I Yasht 19, 37ff., hvor de samme to slangekampe 
omtales med de samme ord som i Yasht 8, føjes 
der flere varianter til, således om slangen Snavi- 
dhaka, der tænkte således: »Jeg er kun en unge og 
ganske lille, men når jeg bliver stor, så vil jeg gøre 
jorden til et hjul og himlen til en vogn og hente 
den hellige Ånd ned fra paradis og jage den onde 
Ånd op fra helvede, og de skal spændes for min 
vogn, den hellige og den onde Ånd, når blot den 
modige Keresaspa ikke vil slå mig ihjel«. 

Her synes den kendte fortælling — der også 
findes hos Firdusi — om den liden lindorm, der 
voxede sig stor og frygtelig, at stikke bag ved; men 
sagnet har fået en særlig iranisk karakter og synes 
farvet af et vist folkeligt vid, der lader utysket gøre 

kål på den hele dualisme ved at spænde de stridende 
principer sammen i skaglerne. — En vis kosmisk 
karakter kan man ikke frakende denne slange, der 
gør »jorden til sit hjul og himlen til sin vogn«. I 
Vedaen er det en uhyre hest, der besørger verdens- 
omdrejningen. 

Sin fortsættelse finder slangesagnet i den episke 
digtning, hvor det fortælles, at Feridun (Thraetaona) 
overrumpler slangekongen Zohak i hans palads og 
vil dræbe ham, men på engelen Sroshs ordre nøjes 
med at binde ham til bjærget Demavand (Bund. 24, 
12; 70, 1. Justi), hvor han skal ligge, til han engang 
(hvad Avesta også kender) ved tidernes ende, når 
den store gudekamp nærmer sig, skal rive sig løs 
og for andengang endelig fældes af den opstandne 
Keresaspa. 

Disse træk, der minder om Prometheus og endnu 
mere om Loke og Fenrisulven, frister os til at hen- 
føre sagnet til det gamle indogermanske mytestof, 
og da det egentlig har tabt sin mytiske karakter i 
Avesta og er gået over i det episke, ja tildels i æven- 
tyrets stadium, er dette endnu en grund til at regne 
det for såre gammelt. I hvilken grad og i hvilken 
forstand slangekampen fra først af har været en 
naturmyte, og navnlig om slangen — som den 
indiske Vritra — har været en tørke slange, derom 
skulde vi efter de iraniske beretninger slet ikke 
kunne have nogen mening, hvis der ikke i et ene- 
ste ord havde gemt sig en dunkel antydning deraf. 

Det er krigsgudens navn: Verethraghna, hvil- 
ket, efter hvad vi kan skønne, røber en gammel sam- 
menhæng med den indiske slangemyte: Indras kamp 
med tørkeslangen Vritra. Direkte knytter der sig gan- 
ske vist intet sagn om slangekampe til Verethraghnas 
mytekreds, men gudens navn vil kun kunne forstås 
af den, som kender Vritramyten ; ti netop dette navn 

fører Indra som tillægsnavn, og betegnes derved 
som Vritradræberen (vrtrahan = verethraghna) , og 
den persiske krigsgud kan ikke være kommet til sit 
navn i nogen anden egenskab. Vi nødes derfor til 
at tro, at kampen netop mod denne slange engang 
i fortiden har været hans bedrift, eller med andre 
ord, at der bag Verethraghna skjuler sig en Indra. 
Og at dette virkelig er tilfældet, synes Pischel at 
have bevist, idet han gør opmærksom på, at flere 
af de Avatara's, som tillægges Verethraghna, også 
hører til Indramyten, nemlig tyren, vædderen og vild- 
svinet. Men samtidig ser vi, hvor fjærnt vi med 
denne gud står fra den oldariske mytekreds, og en 
Perser vilde ved ordet verethraghna lige så lidt tænke 
på Vritra eller slangekamp, som vi Danske ved ordet 
tusmørke tænker på Thurser eller ved torden tænker 
på Thor. Han hørte i ordet kun »den sejrrige« og 
tænkte kun på sin nationale krigsgud derved. 

Sit sikre og eneste sted har den iraniske regn- 
myte i Tishtryayashten: hestekampen og tørkedæ- 
monens betvingelse, det er Avestas virkelige parallel 
til den indiske Vritramyte. 

Men dette viser os tydeligt nok, hvor langt de 
to folk allerede i tidUg tid har stået fra hinanden. 

kampe og væddestrid at finde en iranisk parallel til 
Vølsungasaga og de andre indogermanske skatterov- 
sagn. Hvis nemlig »herligheden«, rigsmajestæten, 
som der jages efter, kunde tænkes som et klenodie, 
en skat af guld e. 1.! Ti at den, som Fafnerguldet, 
forlener sin ejer med magten, er sikkert nok, og 
ligeledes står det fast, at den ikke varigt kan be- 
siddes af nogen enkelt, men må gå fra hånd til hånd. 
Som »drageskat« vilde herligheden betegnes ikke 
blot ved de krav, som dragen i selve dystløbet med 
ilden gør på dette magttegn, men også ved det på- 
faldende træk, at de, der vinder herligheden, efterat 
den er flygtet fra Yima, netop er de store drage- 
betvingere: Thraetaona og Keresaspa, og at deres 
slangekampe omtales udførligt i denne sammenhæng 
(ihvertfald v. 42 — 44). Endnu stærkere minder væk- 
ker Yashtens sidste afsnit, hvor det berettes, at her- 
ligheden flygtede ned i vandets dyb til Apam Napat, 
og at en advarende stemme (v. 58, 61) skræmmede 
Turaneren bort fra at gribe den; hvortil der da føjes 
den dublet, at den tilsidst tyede ned i floden Hae- 
tumant (ved Irans grænse), hvor den fandt sit ende- 
lige hvilested. Dette minder stærkt om Rhinguldets 

skæbne, og Yashten sammenføjer endogså — ligesom 
Niebelungenlied — drageskatmotivet med flodskat- 
motivet til én fremadskridende fortælling. 

Det er heller ikke umuligt, at disse gamle indo- 
germaniske sagn engang i svunden tid også har haft 
deres sted på iranisk jordbund, og at »herligheden« 
Ivareno oprindelig har været tænkt som et ædelt 
metal. Ti xathra vairya, ærkeengelen, der i Avesta 
træder så stærkt frem som »rigets« genius, er til- 
lige metallernes repræsentant, hvilket synes at tyde 
på, at man i gammel tid har tænkt sig rigets idé 
udtrykt ved et malm. I selve ordet Ivareno kunde 
man (som dr. S. Sørensen har foreslået) vel finde det 
indiske navn for guldet: suvarna; ti dette ord, »det 
skønt farvede«, er sikkert en folkeetymologi af et 
ældre svarfia, der vilde betyde »det glimrende, ly- 
sende« og som, lyd for lyd, svarer til Ivareno — 
ihvertfald bedre end det af Geldner foreslåede svar- 
nara (Drei Yasht s. 2). 

Imidlertid kan alt dette kun blive formodninger, 
ti ethvert direkte spor af, at Ivareno skulde være 
tænkt som en guldskat, er forsvundet af Avesta. 
Den opfatter ufravigelig — og traditionen med den — 
Ivareno ikke som noget metal eller klenodie, men 
som en ild eller et lyslegeme. OvåeiYoareno må 
som Avesta-ord oversættes glans eller lys; det fort- 
sætter sig i Nypersisk dels i ferr^ majestæt, dels i 
khurah, lumen divinum, mentem humanam illumi- 
nans, per quod regibus magnis et justis vis propria 
tribuitur. (Vullers). Avesta skælner mellem to Iva- 
reno* s: den kongelige (kavaem), der er de herskende 
personligheders symbol, og alvaretem, »den uopnåe- 
lige«, der er hele det iraniske folks magttegn. Begge 
anråbes de (Siroze 2) under ildens (Atars) liturgi, og 
Darmesteter har sikkert ret i sin påvisning (1, 140 f.), 
at der allerede på dette sted i Avesta findes antyd- 

ninger af de udførligere forestillinger om tuareno, 
som vi ellers kun kender fra traditionen (Bundehesh 
17). Her tales der nemlig om tre slags ild: frobak 
eller farnbak (— huareno bag, herlighedens guddom), 
som er præsternes ild; gushasp, kongernes ild, og 
endelig bøndernes ild (biirzin mitro). Ilden er altså 
ikke blot en politisk faktor, men dens tredeling, der 
f. ex. hos Inderne har en rent rituel karakter, er 
endogså foretaget efter et socialt synspunkt: hel- 
ligdommen bliver de enkelte samfundsklassers shib- 
boleth, og den laveste af disse, bøndernes, bliver 
ingenlunde dårligst behandlet; ti Zarathustra selv 
bragte ifølge sagnet den tredie ild ned til dem fra 
det bål, der brænder foran Ormuzd's trone. 

Her mærker vi nu ret forskellen mellem Persere 
og Indere. Ti Brahmanerne har stedse beholdt ilden 
for sig selv og gjort den til et præsteligt patent, 
hvilket de udnyttede såmeget mere, som ofTeret, hvis 
bærer ilden er, af alle blev anset for det højeste og 
mægtigste i verden. 

Denne præstevælde og oflfersvindel har givet den 
vediske ildkultus dens præg. Ilden er blevet en vir- 
kelig gud, personliggjort som gudernes sendebud og 
præsternes herre, men tillige blev den, ved en pan- 
teistisk udvidelse af offerets magt, en altgennemtræn- 
gende naturkraft og altbeherskende verdensguddom. 

For Iranerne derimod blev ilden, trods al dens 
hellighed, ingen egentlig guddom og mindst af alt 
en personlig gud. Ejheller var det offeret, som gav 
ilden dens religiøse betydning. Avestas praktiske og 
moralske interesse er her det bestemmende, og ilden 
bliver almægtig som lutrende element, som det 
virksomste middel mod djævelskab og urenhed. Ti 
renselsen er for Perserne, hvad offeret er for Inderne, 
og medens de præstelige systemer hos disse sidste 
gør ilden til æmne for en spekulativ oflfermystik 

uden grænser, så løber Magernes ildmoral ud i et 
endeløst hygiejnisk pedanteri, der tilsidst endog går 
langt mere ud på at værne ilden mod urenheden 
end at bruge den til at rense med. 

Trods denne betydelige forskel i de to folks for- 
hold til ilden er der dog gode grunde til at tro, at 
de i deres ældste, fælles kultus har benjrttet den på 
samme måde. 

Men at dette fællesskab ligger langt tilbage i 
historien, ser vi bl. a. af det stærke faktum, at In- 
dere og Persere har forskellige navne for ilden. På 
indisk hedder ilden agni, det latinske ignis, det sla- 
viske ogni — forsåvidt et gammelt og indogermansk 
ord. Dog kender Perserne det ikke ; de kalder ilden 
åtar, et ord, der vistnok også for Vestindogermanerne 
har haft gammel kultisk klang; derom vidner det 
latinske atrium, ildstuen, der i senere tid gjorde tje- 
neste som forstue, men i det gammelitaliske hus var 
et lille, sodet rum, bestemt til ildens pleje og til dyr- 
kelse af husguderne, hvis billeder opstilledes her. 
Latinerne afledte selv ordet atrium af ater, sort, fordi 
stuen var sværtet af røg, og man har til støtte for 
denne etymologi henvist til det græske ^lélad^^ov, 
loft, tag, hus, storstue. Men atrium kan vanskelig 
komme af ater; hvorledes skulde afledningsendel- 
sen forstås? Endelsen trium, d^Qov^ er instrumental 
eller lokativisk. Det latinske atrium og det græske 
(.lélad^Qov svarer som rum ikke til hinanden; og 
endelig er det sidste ords afledning af [.lélag eller 
ILtékaivo) mere end tvivlsom; der findes (hvad dr. H. 
Pedersen oplyser mig om) en ældre sideform x^ié- 
Xsd^QOVy som fører os i ganske anden retning. Også 
Jul. Leumann afleder atrium af atar (Etymol. Wor- 
terb. d. sskr. Spr. Strassb. 1893. Diss.). 

Inderne kender sålidtsom Latinerne ordet atar 
selv, men også de har bevaret det afledet i et par 

forbindelser, af hvilke atharvan, »ildpræst«, er den 
sikreste. Men selve dette præstenavn er gammelt og 
forgemt; det betegner et præsteskab fra svundne 
tider og ganske særligt en enkelt: den »første« ild- 
præst, en indisk Prometheus, der stjal himlens ild. 
Atharvaveda er tryllesprogenes Veda og røber os det 
trold domspræg, som har hvilet over disse præsters 
gerning. 

Heraf tør vi måske slutte, at åtar, der udenfor 
de iraniske sprog kun har bevaret sig i kultiske 
sammenhænge (i Armenisk dog vrb. airem, at brænde), 
virkelig er det gamle indogermaniske kultusnavn for 
ilden ; og hvis der er nogen pagt mellem ord og ting 
her i verden, tør man vel også formode, at der, hvor 
ordet har bevaret sig så rent, bevæger man sig også 
i fortsættelse af den gamle ildtjeneste uden noget 
kultisk brud eller afgørende kultiske tilføjelser. 

Denne formodning bekræfter sig nu ved en sam- 
menligning med det indiske oflFervæsen. Vedaerne 
har — som alt berørt — en rituel tredeling af ilden, 
idet der ved enhver større ofring tændtes tre bål: 
husherreilden (gdrhapatya) , den egentlige oflFerild 
(åhaoaniya) , der var viet guderne, og »sydilden« 
(daxihågni)y der tændtes imod ånder og dæmoner. 
Denne sidste ild brugtes ikke til egentlige ofringer, 
men virkede blot skræmmende mod dæmonerne, 
hvis opholdssted tænktes i syden; men derved be- 
tegner den sig som den oprindeligste kultusild af de 
tre, ti på de primitive religionstrin virker ilden blot 
ved sit lys og sin lue imod de dæmoniske magter 
og ikke til at fortære offergaverne. De lægges ved 
siden af ilden eller bringes guderne på anden måde ^). 

Oldenberg, der (Die Religion des Veda s. 336 ff.) 
netop søger at på^dse sydildens ælde, henviser som 
støtte for sin påstand om, at det primitive offer ikke 
bruger ilden som oflferbringer, til Tylors meddelelser 

om vilde folks offerskikke (Prim. Cultur.^ II, 877 fif.). 
Man må virkelig også forbavses over, hvor sent den 
egentlige oflferild i virkeligheden optræder i guds- 
dyrkelsen. De allerfleste ofre, sådanne folk bringer, 
henlægges til umiddelbar fortæring af guden (således 
som endnu almuetroens grød- og smørofre), ned- 
styrtes i vandet, i jordens kløfter eller revner, gives 
til pris for vindene, hensættes til føde for de hellige 
dyr e. 1. Til flod- og havguder ofrede Grækerne 
endnu på samme måde levende eller døde dyr, og 
Hannibal bar sig ikke anderledes ad''). Den umid- 
delbare bespisning af gudebilledet har holdt sig fra 
den babyloniske Bels store oflfermåltider til vore dages 
Hinduisme. — Overalt, hvor blodet spiller en hoved- 
rolle ved ofringen, er ilden ikke ofierbærer, ti blodet 
udgydes enten ligefrem på jorden eller smøres på 
gudebilledet, stolper, stene eller vægge. Særligt i 
ældre oflFerskikke; mennéskeofre f. ex. foretoges så 
godt som aldrig ved opbrænding, og i de chthoniske 
eller animistiske ofre træder ilden stærkt tilbage. 
Fremfor alt er Germanernes oflferskikke et talende 
vidnesbyrd; ti hos disse benyttes opbrænding kun 
ved dødeofret, ellers består ofringen i en slagtning 
med blodsmørelse, og, hvis det er dyreofre, i en 
festlig nydelse af det kogte (aldrig stegte) offerkød, 
der sydes i store offerkedler. Er det menneskeofre, 
skaffes ligene af vejen ved at hænges op i træer, 
sænkes i sumpe, kastes i stranden. End ikke den 
del af offerdyrene, som ligefrem skænkes guderne, 
hestehovederne f. ex., opbrændes, men stikkes på 
stænger i offerlunden e. 1. — en skik, der just i høj 
grad bærer mærke af primitivitet. (Golther: Hand- 
buch d. german. Myth. 1895. s. 559 S. særlig 567 f.). 
»Når guddommen«, siger Tylor (s. 381), »skal 
tage føden eller ofrene i besiddelse, så tænkes dette 
at ske ved en optagelse af deres livssaft, deres lugt 

eller smag, eller flygtige dele; eller nøjagtigere be- 
stemt: deres ånd eller sjæl. Den stoflige del kan 
dø eller forfalde, kan tages bort, fortæres eller øde- 
lægges eller simpelthen forblive urørt«. 

I disse primitive forestillinger har også de ira- 
niske oflferskikke bevæget sig. Herodot bemærker 
udtrykkelig, at Magerne, når de ofre, ikke rejser 
altre eller tænder ild. Oflfergoden sønderlemmer 
offerdyret og koger kødet; derpå udbreder han fint 
græs, helst kløver, og lægger alt kødet derpå. Når 
han da har henlagt det, synger den hosstående Ma- 
gier Theogonien .... og kort tid efter tager offer- 
goden kødet bort igen og handler dermed efter eget 
tykke« (I, 132). Denne oflferskik, eller ihvertfald det 
ubrændte oflfer, har Perserne bevaret gennem tiderne ; 
kun ved et enkelt offer, zohr-i åtash (Da. L. Z. A. II, 
154, 254), foretages en brænding, men kun af mave- 
nættet, omentum, der i mange folks ofringer indtager 
en særstilling og ikke regnes for en kødofring. Måske 
tjener, som Oldenberg formoder, den søde fedtlugt 
som lokkemiddel for guderne, at de kan vide, hvor 
offerstedet er. 

I Herodots beretning ser Oldenberg nu en skil- 
dring af det oldariske oflfer, som Perserne skulde 
have beholdt nogenlunde uforandret, medens Inderne 
har udviklet en ny og større oflferteknik, idet de da 
især er begyndt at brænde ofrene og derfor har 
inddraget husherreilden i kultus og skabt den egent- 
lige oflferild (åhavaniya) %om noget ganske nyt. 

Han kunde have fundet en endnu stærkere støtte 
for sin påstand på selve Indiens grund i det utvivl- 
somt såre gamle »fædreoffer«, »graddha-ofret«, til de 
afdødes ånder. Her tændes netop sydilden alene, 
og med den udtrykkelige hensigt at fordrive de 
onde ånder, og madofferet, kogte risboller, lægges 
ned på jorden på afrevet græs, med bøn om, at 

fædrene vil komme og tage det; efter fuldbragt offer 
spises en af risbollerne af oflFerherrens hustru, de 
andre kastes i vandet eller på ilden eller gives til 
en brahman. Nu tør man ganske vist ikke uden 
videre slutte fra et åndeoflfer til et gudeoffer, men 
^raddha-ofret giver os ihvertfald et billede af æld- 
gammel offerskik (ligesom Fravashiofret hos Perserne* 
s. 82) og fortæller os, at ild og mad ikke har noget 
med hinanden at gøre på dette kultustrin. 

Hvis Oldenberg nu har ret — hvad jeg efter alt 
det foregående synes, han må have — i, at husherre- 
og gudeofferild er senere indførte i gudstjenesten, og 
at »offerild« overhovedet er yngre end »besværgelses- 
ilden«, så ligger den slutning lige for hånden, at 
Iranerne, som ikke kender oflFerilden, er blevet 
stående ved den gamle djævleild, uden, som 
Inderne, at danne ny alterkultus ved siden af denne. 
Det er da også tydeligt at se, at den iraniske ild- 
kultus ikke har den fjærneste lighed med det indi- 
ske agnihotra, ildofret. Skal vi følge ligheder, hen- 
vises vi langt snarere til Vestindogermanernes arne- 
kultus, til Atriet, til Hestia og Vesta; her findes en 
ild, der stedse bevares og dyrkes som selve det 
brændende og beskyttende element, — ganske som 
hos Perserne — , medens Inderne, ihvertfald ved 
Somaofret, tænder ild ved brændegnidning^). I dette 
sidste punkt stikker en mægtig kultisk forskel. 

Hertil føjer jeg nu uden betænkning den sprog- 
lige gisning, at åtar (*atharj må have været det op- 
rindelige navn på Indernes Sydild; ti dette sidste 
navn synes ihvertfald senere fremkommet ved den 
tilfældige omstændighed, at Arierne, da de kom til 
Indien, fik deres fjender mod syd og derfor gjorde 
dette verdenshjørne til djævlenes region, ligesom Ira- 
neme det nordlige hjørne, og daxinågni må altså 
forhen have haft et andet navn — det, Perserne 

beholdt som eneste navn for al ild, og det, Italerne 
sandsynligvis har haft som navn på deres ældste 
kultiske ild. 

Til denne indiske åtar har da den førvediske 
ildpræst atharvan hørt, og at han har bevæget sig i 
magiske, djævlefordrivende formler, ser vi just af 
Atharvaveda'en, »den man doch endlich aufhoren 
soUte den jungsten der Veden zu nennen« (Pischel)*). 
Med den vediske kultus måtte imidlertid denne præst 
træde tilbage for den præst, der ledsagede ofringen 
på dens forskellige stadier med sin recitation: offer- 
goden hotar, som bliver den vediske tids egentlige 
offerpræst. Atharvan' en har da muligvis — løsnet 
fra den nu betydningsløse daxinågni — efter sin be- 
sværgelsesprofession fået navnet brahman, eller må- 
ske han er blevet fortrængt af den officielle rigs- 
besværger, der, om Pischel har ret^), bar dette navn. 

I Iran derimod har præsten beholdt ildpræste- 
navnet atharvan, hvilket stedse er hans rituelle æres- 
navn i Avesta (ligesom sacerdos i den katolske kirke. 
Harlez), medens folket kaldte præsterne efter deres 
stammenavn (deres Levitnavn) Mager; og således 
også nutildags: mob ed (mog-paii); som funktions- 
navn har dog det gamle hotar (zaotar; zot) holdt sig 
i den parsiske kirke til betegnelse af den præst, som 
besørger hymnerecitationerne og derved indtager ho- 
vedstillingen blandt præsterne. 

I disse to præstenavne, Atharvan og Zaotar, der 
altså med kultusændringerne har fristet så forskellig 
skæbne, og i det fælles forhold til Atarilden har vi 
den sikre borgen for, at fællesskabet i den ariske 
fortid har været virkelig kultisk og ikke blot en del- 
agtighed i visse mytologiske idéer. 

Også på andre punkter har man søgt dette fæl- 
lesskab, således fornemmelig i oflferstrøelsen, det strå 
eller halm, som Inderne udbreder ved ofret til sæde 

for guderne, og som de kalder barhis. Dette skulde 
efter fleres mening, til hvilken endnu Oldenberg 
slutter sig, være identisk med det avestiske baresman 
eller barsom, offerkvistene. 

Således som Oldenberg stiller denne sammen- 
hæng op (Die Relig. d. Veda s. 342 AF.), tager den sig 
ved første øjekast meget plausibel ud: Barsom og 
Barhis er oprindelig det samme; i det gammelariske 
oflFer har dette oflFerstrå spillet en vigtig rolle, ti her 
på har man henlagt gudernes føde; senere, i Indien, 
da man bragte dem denne ved ild, mistede offer- 
strået sin egentlige betydning; men man blev dog 
ved at udbrede det efter gammel skik og forklarede 
sig da sagen således, at det var et hynde, man 
udbredte for guderne, og som man bød dem tage 
sæde på, medens Iranerne i deres gammeldags offer- 
skik blev ved at lægge gudeføden derpå. 

Ser man nøjere til, er der dog ikke et eneste 
punkt, som passer i denne Oldenbergs sammen- 
stilling. 

Sprogligt er det for det første at bemærke, at 
baresman på Sanskrit ikke viWe hedde barhis men 
barhman, hvilket formodentlig vilde blive til brahman. 
Reelt stiller sagen sig endnu værre, ti Barsom er 
aldeles ikke strå og bruges slet ikke til oflFerstrøelse, 
hvilket Herodot jo også beskrev som fint græs eller 
kløver. Baresman er kviste, kæppe, som med megen 
omhu blev skårne af visse træer, skrællede og på 
anden måde rensede til helligt brug. Således beretter 
Strabo også, at de persiske præster havde bundter 
af Tamariskegrene tilrede ved offeret. 

Hvad deres brug angår, lægger Oldenberg megen 
vægt på verbet fra-star, der altid bruges om Bares- 
man, idet han oversætter det »udstrø« (altså som 
oflFerstrået) ; men det betyder at udstrække, hvad 
man kan se af Yasna 57, hvor denne udstrækning eller 

oprækning af kvistene i forskellige antal og længder 
omtales udførligt, ligesom Strabo også siger, at disse 
stave »holdtes frem for ilden«. Vi ser heraf, at det 
har været en slags bedestave, som Magerne har 
haft i hånden under offeret enten for dermed at tælle 
eller præcisere deres bønner, eller i det hele taget 
synliggøre deres fromhed med. I det indiske offer 
vilde Barsom derfor have sin parallel ikke i Barhis 
men i den kost af Ku^agræs, som kaldes Veda, og 
som præsten har i hånden under ofringen, og som 
brugtes til forskellige ting. Noget fællesskab mellem 
Barsom og denne Veda kan man iøvrigt ikke påvise, 
og man skulde hellere finde parallelen til Barsom 
på vesteuropæisk grund i de græske og romerske 
bedestave, eller, om man vil gå meget vidt, i de 
stavorakler, som der berettes om fra det hedenske 
Germanien. Ti at Magerne spåede med stave, be- 
retter Dino (se Windischm. Zor. St. 276 n.), og denne 
bemærkning leder os måske på sporet til Barsoms 
oprindelse, nemlig til en tryllevånd, enten en 
ønskekvist (sådan som Hermesstaven jo oprinde- 
lig var det) eller manekæppe, hvormed man har 
fordrevet de onde ånder ved Iranernes primitive ild- 
oflfer. I sidste tilfælde kunde den bestandige hin- 
den i bundter måske finde sin forklaring. Men 
ihvertfald fører alle sandsynligheder os meget langt 
fra offerstrået og fra Oldenbergs formodninger om 
dette. 



Den kultusspaltning, der indtrådte, da Østarierne 
forlod den gamle gudstjeneste med dens Atar og 
gudemåltid og dens besværgende ildpræst, medens 
Vestarierne blev stående ved alt dette, har haft meget 
vidtrækkende betydning for begge folk. For Inderne 
begyndte med de nye altre et stærkt og broget offer- 

liv, der ikke blot har givet præsterne deres uhyre 
sociale magt, men sikkert også har fremmet religio- 
nens poljrteistiske udvikling, idet det materielle for- 
hold til de enkelte guder, deres bespisning og for- 
lystelse, trådte i forgrunden og forbandt sig med 
Indernes folkeliv og samfundsorden til en kompakt 
folkereligion. Indernes fantasi og digteriske gaver 
kom denne udvikling til hjælp og omgav gudever- 
denen med en frodig mjrtologi, der blev det indiske 
folks åndelige grundejendom, og i hvis skød både 
dets digtekunst og filosofi fostredes. 

Medens Inderne fortaber sig i denne store gude- 
verden, bliver Iranerne stående ved den nedarvede 
djævleild og skulde derved synes fordømte til at 
stagnere i den primitivitet, som deres livfulde fræn- 
der med så raske slag hævede sig op over. Det 
kan da heller ikke nægtes, at der over den persiske 
religions kultiske side bestandig kom til at hvile et 
præg af forhistorisk stivhed og ængstelighed, der 
tager sig des fattigere ud sammenholdt med de indi- 
ske ofres festlighed og poesi. Men den styrke lå 
der i den gamle ild, at den var tændt mod djævlene, 
og ved denne protest mod mørkets rige blev Perser- 
nes tanke stående, sålænge Atar brændte. Skal man 
søge et udgangspunkt for den dualisme, der 
gennemtrænger al Parsisme, da er det sikkert bedre 
at søge det her end i de naturkontraster og folke- 
kampe, af hvilke man hidtil har villet deducere tve- 
dragten mellem Ormuzd og Ahriman. Sådanne for- 
hold kan have deres betydning, men vil vanskelig 
blive det konstituerende i en religion — ti de findes 
så mange steder uden at afsætte noget Religiøst. Den 
kultiske sfære derimod, hvori et præsteskab og et 
menighedsliv bestandig er tvunget til at bevæge sig, 
vil sjældent undlade at afsætte mjrter eller læresæt- 
ninger. Som i Vedaverdenen myterne bliver frugten 

af offergodens travle virksomhed, således kunde det 
barske tvedragtsdogme udfolde sig af ildpræstens 
ensformige varagtighed over ildens renhed og ånder- 
nes besværgelse. Men grunden til, at han ikke ved 
denne evindelige stirren på det samme sank ned i 
gold magi og ildfetichisme, men at han hævede sin 
religion til en ophøjet og tankestærk etik — den 
må naturligvis søges i Iranernes gode forstand og 
stærke karakter og i de store livsopgaver, som kul- 
tur og politik tvang dem ind på. Og her kan da 
også de strengere naturforhold have fået betydning 
ved at kræve arbejde og hærde viljen og give sindet 
mindre yppighed og større alvor. — 

Vil man driste sig et skridt længere ned i pro- 
blemet og spørge om, hvorfor Iranerne da ikke 
fulgte med i den kultiske udvikling, som Qærnede 
Inderne fra dem, så kunde man enten formode, at 
Østfolkene optog eller udviklede en dyrkelse af guder, 
som deres vestlige frænder ikke kom i berøring med 
eller ikke vilde vide af, og som medførte disse nye 
altere, men man kunde også søge grunden i en 
aversion mod selve den kultiske skik, mod kød- 
brændingen. 

Og denne sidste kan have udviklet sig ganske 
efterhånden hos Østarierne uden egentlig at være 
fremkaldt af nogen ny kultus. Her er det værd at 
bemærke Oldenbergs antagelse, at overgangen fra 
den primitiv-ariske til den vediske oflferskik skete 
ved, at man tændte bål for ved opbrænding at 
fjærne det brugte offerkød, og at denne skik, 
efterhånden som den vandt hævd, blev en integre- 
rende del af offeret og tilsidst den egentlige frem- 
bæring. Denne hypotese fremsætter Oldenberg selv 
med et vist forbehold ; men i virkeligheden bekræfter 
den sig stedse stærkere, jo dybere man ransager 
offervæsenet. Hvad vi har hørt om Germanernes 

ofre tyder på, at man efter blodudgydelsen kun var 
betænkt på at skaffe ligene afvejen ved ophængning 
eller nedsænkning, ja selv oflFermåltidet får i denne 
sammenhæng en vis karakter af praktisk bort^ær- 
nelse. Ved det indiske craddha-offer ser vi opbræn- 
dingen kun som én af flere mulige fjærnelser; de 
ofrede risboller kan også kastes i vandet eller 
spises af Brahmanen, og hvad Tylor siger om 
det ofrede kød, at »the solid part« enten kan kastes 
bort eller spises eller tilintetgøres eller simpelthen 
lades urørt, bekræfter Stengel fra græsk side med, 
at dyret bliver slagtet »und dann verbrannt oder 
auf andere Art vernichtet« (anf. skr. s. 93). 

Jeg tror, Oldenberg her har angivet et synspunkt 
af den allerstørste rækkevidde. Den rituelle fjærnelse 
af offerets tilbehør er en velkendt sag ved alle ofrin- 
ger og bliver altså det simple princip, hvoraf både 
brændingen og måske endogså mange offermåltider 
har udviklet sig. 

Men hvis overgangen til det vediske brændoffer 
er sket ad denne vej, så er det muligt, at Iranerne 
bl. a. er blevet stansede på dette punkt ved deres 
forestillinger om ildens ubesmittelighed, der ikke 
tillod den at bringes i forbindelse med dødt kød — 
en tanke, der i den udviklede Avesta blev et af reli- 
gionens urørligste punkter. 

Og det er da ikke umuligt, at der har været en 
lokal grund til denne Vestariernes særlige ærefrygt 
for ilden. Det er en almindelig antagelse, der også 
synes rimelig, at det ejendommelige naturfænomen, 
der optræder i egnene fra Kaukasus og ned om det 
kaspiske hav: de gasagtige jordflammer, har øvet 
nogen indflydelse på Iranernes ilddyrkelse. Endnu 
den dag idag fremkalder disse mægtige lygtemænd 
begejstret kultus på indisk grund, hvad man kan 
se af R. N. Cust's skildring af valfarterne til Iwala 

Mukhi; — i Baku selv, hvor templer findes for denne 
ilddyrkelse, er iveren nu døende, og præsten sælger 
sin helligdomspart til de fremrykkende petroleums- 
værker (se Journal R. Asiat. Soc. 1897. 318). 

I Irans oldtid har Atropatene, der vistnok er 
Zarathustrismens udgangspunkt, været en af skue- 
pladserne for dette naturfænomen. Provinsen har 
da også sit navn deraf; selv af den senere fordrej- 
else adarbaijån ser man, at Perserne har beholdt 
forestillingen om, at dette land er et ildsted (chå- 
zan al når, Yaqut I, 172). Sagnene, der knytter sig 
til den hellige ild, henføres ligeledes til disse egne. 
»Da den navnkundige Kai-Khusrob«, siger Bunde- 
hesh (17, 7), vilde ødelægge afgudstemplet ved søen 
Chekast, satte kongeilden Gushasp sig på manken 
af hans hest og forjog mørket og gjorde lyst, så at 
han kunde se at ødelægge templet. Denne Chekast 
sø er den nuværende Urumia sø i Adarbaijån, der 
efter ældre beretninger skal have været en varmt- 
vandssø. Af søens navn afledes bynavnet Shiz, hvor 
Gushasp-ilden havde sit berømteste og rige tempel, 
indtil kejser Heraklius ødelagde templet og slukkede 
ilden. Det er dette Shiz, der sandsynligvis var Za- 
rathustras fødested. I traditionens beskrivelse af den 
hellige ild (Rivay. J. D.): »den brænder uden brænd- 
sel og slukkes ikke af vand«, finder Darmesteter 
(L. Z. A. I, 156) et vidnesbyrd om, at disse hellige 
flammer er en naturild, »feux de volcan ou feux de 
naphte, designes d'avance par leur apparition mer- 
veilleuse et leur éternité å la veneration des fidéles«. 

Denne lokale helligdom kan, idet den optoges 
af Vestarierne, have givet stødet til, at de ikke vilde 
Qærne offerkødet ved opbrænding sådan som de 
østligere stammebrødre, at de overhovedet modsatte 
sig en kultusudvidelse, der vilde besmitte den hel- 
lige ild. 

Vi har med andre ord med to slags ild at gøre 
i Avesta: den ariske alterild (åtar), den ældste guds- 
tjenestes tryllebål, og den særligt iraniske naturhel- 
ligdom, der forbandt sig med politisk-sociale fore- 
stillinger og blev til »herligheden« (Ivarend), Denne 
sidste skulde det da være, som allerede i sin pri- 
mitive naturskikkelse har virket standsende på Ira- 
nernes kultiske udvikling; men sikkert til både for 
religionen: den har befriet dem fra en præstevælde 
og et polyteistisk offervæsen, som i længden blev 
Inderne til skade, og har indirekte tvunget Iranerne 
til at søge deres religiøse udvikling i et andet spor 
end det kultiske, i de teologiske og moralske idéer, 
hvis renhedsideal renselsesilden måske har tjent til 
at forberede. 

Uen sammenhæng, der bestod, og den afstand, 
der udviklede sig mellem den iraniske og indiske 
religion, strækker sig helt ind i den højere gude- 
verden og røbes af gudernes artsnavne. Begge folk 
kender navnene asura og deua som betegnelse for 
de overnaturlige væsener; men medens Iranerne har 
gjort det første af disse ord (i formen ahura) til 
deres højtideligste gudenavn og det andet (daéva) 
til en betegnelse for djævlene, har ordene haft om- 
trent den omvendte skæbne i Indien, idet deva er 
Vedaernes mest brugte betegnelse for guder, og asura, 
som oprindelig var et meget ærværdigt gudenavn, 
senere (fra Brahmana'ernes tid) er sunket ned til at 
blive et djævlenavn. 

Denne mærkelige modsætning ledede tidligt M. 
Haug på den formodning, at der her skulde fore- 
ligge en konflikt mellem de to folk og deres reli- 
gioner (Essays^ ed. West 267 ff.): Ahura'erne var 
Iranernes guder, Deva'erne Indernes, skønt disse 
også kendte asuriske guddomme. Tvistigheder mel- 
lem nabofolkene, således som de nødvendigvis må 
opstå under usikre samfundsforhold, førte efterhån- 
den til, at man fra begge sider opfattede modstan- 
derens guder som dæmoner, og den religiøse tvedragt 

førte nu atter til, at frændefolkene endyderligere 
fjærnede sig fra hinanden. Ja Haug vil endogså 
vide, at selve Zarathustra har rettet sin polemik 
mod de indiske Devas, forkætret og fordjævlet dem, 
og derved uddybet den nationale spaltning, medens 
der omvendt i Brahmanaerne skulde findes beret- 
ninger om kampe mellem Dever og Asurer, som 
har den samme politiske baggrund. 

Denne Haugs påstand, der i sin tid vakte så 
stor opmærksomhed, er imidlertid ikke holdbar, 
hvad bl. a. Tiele har påvist meget tydeligt (Gesch. II, 
61 f. 146 — 147). Skal der tales om noget brud mel- 
lem folkene, da er det ihvertfald sket længe førend 
de var nåt til politisk eller teologisk selvstændighed. 
Nogen fejde mellem Veda- og Avestafolk er der intet- 
steds spor af. Hverken Vedaer eller Brahmanaer 
røber på noget punkt kendskab — endsige Qend- 
skab — til Zarathustras lære, og hvad der kunde 
tyde på VedaQendskab i Avesta, er kun nogle enkelte 
indiske gudenavne, der er blevet djævlenavne, der- 
iblandt Indras; men de er alle åbenbart senere 
tilføjelser til systemet uden arkæologisk interesse. 
Også de slutninger, Haug har villet drage af ordet 
kavi, der i Vedaerne findes som præstebetegnelse, i 
Avesta som navn for fyrsteslægter, har vist sig uhold- 
bare. 

Hertil kommer det holdepunkt, som Avestas 
egen omtale af Daevadyrkerne giver os. Ordene 
daévagaza og daevayasna anvendes ganske vist ofte 
i rent moralsk forstand om onde og ugudelige men- 
nesker (Vend. 8, 31 ; 19,25; 29), om dem, der inden- 
for menigheden selv vil hjemfalde til dommen ; men 
af forskrifterne i Vend. 7, 36 om at nye lægekure skal 
proberes på Daevadyrkerne, erfarer vi, at disse for- 
nemmelig må være udenforstående, fremmede, som 
man allerede i levende live med lethed kan skælne 

fra de troende. At Daevadyrkerne ligefrem er fen- 
der, hvis overfald man må befrygte, ser vi af Yasht 
11,4; og hovedstedet Yasht 9, 29 fif., hvor de omtales 
som Vishtaspas Qender, benævner disse folkeslag 
enkeltvis og angiver deres geografiske sted. De 
navne, der findes her: Hyaona og Varedhaka, 
henviser os til det nordlige Iran, og Mazana, der 
ofte nævnes som Daevadyrkernes særlige tilholdssted, 
angiver nærmere sydranden af det kaspiske hav: 
Mazanderan, som dette hedenskabs hovedarnested. 

Vi ser med andre ord konflikten mellem Ahura- 
og Daevadyrkere forløbe på iranisk grund uden 
noget mellemværende med Indien, og vi henvises 
dermed, når vi ^dl efterspore kampene mellem Asu- 
raer og Devaer og trænge ind i disse enkelte gude- 
familiers natur, til at betragte landene hvert for sig, 
hvori kampen har stået ^). 

Lettest lader den sig overskue i Indien. I Veda- 
erne er asura et gammelt gudenavn. Om dets be- 
tydning kan der ikke være tvivl; det må betyde 
»herre« ; således også det avestiske ahura. Prof. V. 
Thomsen har gjort mig opmærksom på, at den i 
Midtrusland talte, finske dialekt, Mordvinsk, har 
et ord: azor, azoro, for »herre«, hvilket kunde tæn- 
kes at være et skythisk låneord ; dog vilde det svare 
til lydformen asura og ikke til det iraniske ahura. 
Med oldnordisk åss eller keltisk æsus mener samme 
forsker, at det ikke kan have forbindelse. Den tra- 
ditionelle afledning af \/ as'-« esse er altfor abstrakt 
og fastholdes ikke mere. 

Asura er i stræng forstand hverken noget egen- 
navn eller slægtnavn for vediske guder. Kun i det 
lidet bnigte navn Dyaus Asura eller »Fader Asura« 
nærmer det sig til at blive nomen proprium, og 
nogen egentlig gudefamilie, sådan som Adityaerne, 
bliver Asurerne aldrig. Snarere er ordet et slags 

tillægsnavn, som man giver en hel del guder for 
dermed at tillægge dem en vis ærværdighed eller en 
ganske speciel karakter. 

Ærværdighedspræget hos Asuraerne er umisken- 
deligt, men kun i den forstand, at der tilkendes dem 
en høj ælde. Man får ofte indtryk af, at disse 
guder har haft deres bedste tid i en førvedisk peri- 
ode og nu er på retour. Således navnlig Dyaus Asura, 
der kun er rudimentær i Vedaen, Mitra, som er på 
kendeligt tilbagetog, for ikke at tale om Adityaer 
som Bhaga og Aryaman, hvis navne næsten kun er 
bevarede i gudelisterne. Da der nu tillige i Rigveda 
forekommer sange (som X. 124; IV, 42), hvori Ahura- 
ernes tydeligste repræsentant Varuna påstås forgæves 
at kæmpe mod Devafyrsten Indras overmagt, så har 
man heraf sluttet, at Asuraerne over hele linien er 
blevet fortrængt af en yngre, eller senere opkommen, 
gudeslægt Devaerne; og når man i sene Vedasteder 
og i Brahmanaerne ser Asurerne optræde som lige- 
fremme dæmoner, så slutter man, at denne forned- 
relse blev det afsatte gudedynastis sidste skæbne. 

Disse slutninger kan have nogen berettigelse, 
men. slår dog ikke ganske til. Ahuranavnet tilfalder 
nemlig i Veda ikke blot de vigende guder, men også 
guddomme, der bestandig i højeste grad står i for- 
grunden, nemlig Agni og Soma, ja selv Indra, den 
egentlige Rig- Veda-gud, benævnes af og til asura. 
Og hvad Varuna angår, da er han så lidt sat fra 
bestillingen, at han snarere må betragtes som en 
meget højtstillet Vedagud, og at exegeterne endnu 
kan strides om, hvorvidt det er ham eller Indra, 
der i de omtalte væddestrids-sange får overkom man- 
' doen. 

De ophøjede sider ved Varuna er ofte blevet 
fremhævet. Han er en streng og alvorlig gud. Han 
har lovene i sin hånd og forvalter dem med retfær- 

dighed. Han ser alt, hører alt, er allevegne tilstede 
og véd, om man lystrer eller krænker hans vilje. 
Hans love er ikke blot naturlove, men også sæde- 
love; hans straffe har derfor moralsk værdi eller er 
ihvertfald udtryk for et vist opsyn med menneskene. 

Men Varuna-billedet har også sin revers. Så 
meget han end kaldes retfærdig, er han dog faktisk 
ret lunefuld i sin strænghed og en herre, man må 
omgås med forsigtighed. Ti han har sin lyst af at 
lokke menneskene i syndens snare og rammer dem 
da med skjulte straffe^), bl. a. med den frygtelige 
vatersot, over hvilken han i sin egenskab af van- 
denes gud har rådighed. Hans allestedsnærværelse 
har derfor en ret uhyggelig karakter, og den indiske 
fantasi udmaler ham da — ihvertfald senere — heller 
ikke tillokkende: gusten og skaldet, med rindende 
øjne og udstående tænder. 

Disse to rækker af egenskaber lader sig imid- 
lertid meget godt forene. Varuna gør indtryk af at 
stamme fra begyndende kulturforhold. Menneskene 
lever endnu halvt primitivt, ængstelige, uden fod- 
fæste, klyngende sig til de retsformer, hvormed de 
betrygger deres samfundsliv. Derfor gør de det til 
deres guds højeste hværv at våge strængt over denne 
samfundsorden og bøjer sig under ham med frygt 
og bæven, men dog med tillid til, at han vil være 
den Retfærdige huld. 

Den højere side af Varunas væsen deler han 
med Adityaerne, den snævrere slægt af asuriske rets- 
og familieguder, til hvilken han hører, og i hvilken 
især Mitra er en typisk vogter over troskab i pagt- 
slutninger og overenskomster. Her er udgangspunk- 
tet for den forædling af de asuriske guddomme, som 
vi oplever både i Veda, i Mitras og Varunas hymner, 
og i endnu højere grad i Avesta. 

Men den rest af lumskhed og skadefryd, der 

endnu hæfter ved Varuna, er ikke mindre et ægte 
asurisk træk og tilknytningspunktet for Asuremes 
dæmonisering. Eller rettere: der er bestandig ved 
disse guddomme noget dæmonisk, som bevirker, at 
hvor de ikke gøres til genstand for en særlig etisk 
udvikling, kommer de til at stå som djævle- eller 
troldagtige figurer. Oldenberg har (ligesom allerede 
Geldner. Ved. St. I, 139 ff.) præsiceret denne side af 
Asurernes natur ved at gøre opmærksom på, at be- 
grebet mågå bestandig er knyttet til Asurerne, og at 
asura egentlig er et tillægsnavn til enhver guddom, 
der benytter sig af mågå. Og med dette ord beteg- 
ner Inderen den skjulte magt, den trolddomsagtige 
list, hvormed ildesindede væsener (være sig menne- 
sker eller guder) efterstræber menneskene, eller hvor- 
med overnaturlige væsener udfolder deres hemmelig- 
hedsfulde kræfter. Maya har hos højtstående Asurer 
som Varuna udviklet sig til at blive en stor og ædel 
kunst, og i senere indisk spekulation bliver mågå 
det mægtige udtryk for verdensillusionen ; men hos 
de indiske Asurer er det samme ord dog navlemær- 
ket, der røber os deres sammenhæng med primitiv 
kultur og trolddomsagtig kultus, og som antyder for 
os, at når Asurerne endte som dæmoner, så er det, 
fordi de også begyndte som dæmoner, og at de sna- 
rere er blevet til onde ånder ved en stagnation end 
ved et forfald. (Die Relig. d. Veda. 163; 293). 



De indiske devas kan enkeltvis blandes sammen 
med Asurerne, idet guder som Soma og Agni kan 
bære både Deva- og Asuraprædikat; men som helhed 
adskiller Devaslægten sig bestemt fra Asurerne ved 
hele sit fysiognomi. De har intet af disses skumle 
oldtidspræg, men heller ikke deres juridiske eller 
etiske anlæg. »Indra fælder fjender i kampen, Va- 



Digitized by LjOOQ IC 



144 Devaer. 

runa våger over lovene«, hedder det i væddestrid- 
sangen (IV, 42). Devaerne gør indtryk af at høre 
riddertiden og fortrinsvis krigerkasten til. De ei 
ikke blot krigerske og kæmpende, men de optræder 
med herlighed og lysende pragt. Også forholdet til 
disse guder er lyst og frit, stundom endogså muntert; 
man føler sig tryg og vel ved magt og frygter ikke 
guderne mere, end at man kan tumle æstetisk med 
dem og deres myter; man guddommeliggør naturen 
i poetiske hymner, der ikke er uden skæmt og fri- 
volitet. De fleste Devaer er ligefremme lysguder. 

Selve Devaernes navn henviser os til lysverde- 
nen; det blev forhen afledet af verb. div, lyse; rig- 
tigere dog af subst. dyu, himmel; sikrest oversættes 
det med »himmelsk«. Det er et ældgammelt indo- 
germanisk ord, der på de forskelligste steder i racen 
er blevet den øverste betegnelse for guder: græsk 
Zsvg og Jicjvrj^ latinsk deus og diuuSy lithauisk deus 
og kymrisk rfza, germansk ziOy Tyr, og oldnordisk 
tivar (det ældste, kun i poesien bevarede ord for 
guderne), ja selv i slavisk, hvor deva-orå^i ikke findes 
som gudebetegnelse, men kun det i Avesta og Veda 
tilbagetrædende (men i persiske kileskrifter hyppi- 
gere) baga, bhaga, russ. bog, træffer vi dog et ord 
divu (mirabilium), der måske kunde være en rest af 
det gamle gudeord. 

Allerede dette sproglige forhold må betrygge os 
med hensyn til Devaernes ælde; men også blandt 
de deviske guder er der ihvertfald én, som ved sin 
skikkelse røber sammenhængen mellem indisk og 
europæisk mytologi: Indra nemlig, »Manden«, som 
hans navn betyder (-= dvi^Q^vdQOS^ Jacobi), der ved 
sine emblemer, sin karakter og sin" adfærd i så på- 
faldende grad erindrer om Thor, at man ikke bør 
tvivle på, at vi her har en urindogermanisk luftgud 
og kampgud for os. 

Når Devaerne nu, trods denne ælde, gør indtryk 
af først at være komne ret til magten på et tids- 
punkt af den indiske historie, da de gamle Asurer 
som Dyaus og Mitra, Aryaman og Bhaga havde ud- 
spillet deres rolle, da kan dette enten tænkes sket 
derved, at særligt krigerske stammer, der fra gammel 
tid har været Devadyrkende, har trængt sig i for- 
grunden, eller at krigerkasten, der ihvertfald havde 
Indra til kastegud, har gjort sig gældende og ønsket 
sine guder foretrukne. Eller endelig: samfundsfor- 
holdene, kulturudviklingen kan have medført, at de 
primitivere forbunds- og familieguder har mistet deres 
betydning (og kun bevaret den, hvor en enkelt, som 
Varuna, nåede til en højere udvikling), og at lys- 
guderne med deres åbnere sind og rigere kultus har 
passet bedre til tiden. 

Imidlertid vil Pischel (Gott. gel. Anz. 1894. 418) 
påvise, at ordet deva ikke altid i Vedalitteraturen så 
ubetinget betegner et lysvæsen eller en højere gud- 
dom. Han henviser til det et par steder i Rig- Veda 
forekommende udtryk gignadeva; at i et par Yajus- 
texter bhuta'er (»Væsener«, også uhyggelige) forklares 
som devå bhuiåh, og at Somaens storhed består i, at 
den kender begge slags Devaer (deuånåm ubhayasya 
janmand vidvån). 

Af disse få data slutter Pischel, at deva oprinde- 
lig ikke har været nogen distingveret gudebetegnelse, 
men at dets reelle grundbetydning snarere er »dæ- 
mon« (selv om denne dæmon efter ordets lydelse vel 
må anses for »himmelsk«); og det må altså være en 
særlig udvikling, som har ført Devaerne op på det 
høje og lyse stade, som vi i almindelighed ser dem 
indtage i Vedaerne. 

Samler vi nu vore indtryk af asura-deva-forhol- 
det i Veda, bliver det følgende: Begge arter af 

10 

guder har været dyrkede fra gammel tid blandt de 
oldindiske stammer. Asurerne har med deres halvt 
magiske halvt juridiske præg i ældgammel tid nydt 
udbredt kultus, og nogle har i etisk udviklet skik- 
kelse bevaret denne; men de fleste andre er blevet 
stikkende i deres trolddomskarakter og betragtede 
som onde ånder. Devaerne har under forhold, som 
vi ikke kender, for en del udviklet sig til krigerske 
lysguder og har i den vediske riddertid nået en høj 
grad af popularitet. Fra denne deres magtstilling 
bekæmper de de lavere, trolddomsagtige Asurer, men 
må til gengæld finde sig i hævdvundne og højere 
udviklede Asurers stalbroderskab. 



Hos de iraniske folk har der, ligesom i In- 
dien, været drevet asurisk og devisk kultus. Men 
de to gudsdyrkelser har ikke, som i Indien, fået lov 
til at blande sig og fylde den religiøse kodex med 
snart asuriske, snart deviske hymner eller endog 
med guder, der både er asuriske og deviske. Ira- 
neren er mindst af alt, således som Inderen, synkre- 
tist; han falder ikke på knæ for alt, hvad der kal- 
der sig gud; holder sig til sine egne, forkætrer de 
andres. Da nu Ahura- og Daevadyrkelsen i Iran har 
været fordelt på forskellige stammer, har de også 
hver holdt strængt på sin religion og er endt i reli- 
giøse konflikter. Ahuradyrkelsens knudepunkt fin- 
der vi ved den tid, Zarathustra optræder, i det nord- 
vestlige Medien: Atropatene og Airyanem vaejo, der 
begge nævnes som hellige lande ; her må den hellige 
flod Dareja søges og her ligger den gamle helligdom 
Shiz. Daevastammerne må, som påvist, fornemme- 
lig søges i Mazenderan syd for det kaspiske hav, 
altså ganske tæt ved. Over store territorier synes 

de fejdende religioner ikke at have strakt sig; langt 
snarere får man indtryk af et småligt stammekævl. 
»Tæt ved Ahuradyrkeren bor Daevadyrkeren«, hed- 
der det i en af Gathaerne, og disse sange indeholder 
indgående bestemmelser om, hvorledes Ahuradyr- 
kerne skulle værne den nyomvendte mod fortrædigel- 
ser fra hans tidligere, daeviske, trosfællers side (Yasna 
46, 5). Således kan der vel være tale om en ahurisk 
propaganda blandt Dae vadyrkerne, men at den sam- 
lede folkemasse, som Zarathustra optræder i, skulde 
være daevisk og først ved ham skulde være gjort 
Ahuradyrkende, derom foreligger der ikke det mind- 
ste; hans bedrift har snarere været en udvikling og 
skærpelse af den bestående Ahuratro, hvorved den 
blev det, man kunde kalde avestisk, og en derudfra 
ført polemik mod de Daevadyrkende naboer^). 

Hvor vidt Ahuratroen nu havde bragt det på 
egen hånd, førend profeten kom til, derom kan vi 
ijcke vide ret meget, da vi jo kun kender den i dens 
avestiske form. Vor sikreste gisning er vistnok den, 
vi allerede har anstillet om dens kultus, at den var 
af en djævlebesværgende, gammeldags art, bundet 
til Atarilden og dens fattige ceremoniel. Vi søgte at 
vise, at denne tilsyneladende lavtstående kultus i 
virkeligheden egnede sig bedre for udviklingen af et 
højtstående gudsbegreb end en rigere udformet offer- 
teknik kunde have gjort, idet den ihvertfald holdt 
sig fri for de til en sanselig og vindesyg polyteisme 
førende oflferskikke. Men den højde, hvortil de 
ahuriske gudsbegreber hævede sig, er selvfølgelig 
ikke forklaret med denne negative omstændighed. 

Vi må, for at forstå den, erindre den udviklings- 
mulighed, som de asuriske guddomme af Aditya- 
slægten indebærer, og som i Indien førte til dannel- 
sen af etiske guddomme som Varuna og Mitra. 

Allerede de Vedasange, der i almindelighed hen- 

vender sig til Adityaerne, røber sådanne muligheder 
og gør os bekendt med den ejendommelige forbin- 
delse af moralsk ophøjethed og årvågent politiregi- 
mente, som er disse guddommes sfære. Således 
R V. II, 27, 1—4. 

Aditisønnerne, oldkoDgerne, 
jeg vier denne sang ved offersmørret, 
hør os, o Mitra, Aryaman og Bhaga 
og stærke Varuna, Daxa og An^a! 

Samdrægtelig skal de min lovsang nyde 
idag, Varuna, Aryaman og Mitra, 
Aditis børn, de rene, kildeklare, 
de rænkefrie, uden svig og lyde. 

Med øjne mange højt og dybt de skue, 
unarrede de ville narre Andre; 
de gennemskue både Krumt og Lige, 
alt, selv det fjærneste, de konger magte. 

De holde fast, hvad står og går på jorden, 
alverdens vogtere, guddommelige; 
med åndeverdnen holde skarpt de øje 
og tugte retfærdsstrænge hver en brøde. 



En endnu bedre prøve på den fromhed, der 
kunde findes i Adityadyrkernes krese får vi af san- 
geren Vasisthas berømte sange til Varuna. F. ex. R.V. 
VII, 86, 3 ff. 



Med ivrig hu ransager jeg min brøde, 
går til de vise mænd om råd at spørge; 
endrægtelig dog Seerne mig svare: 
Varuna er det, som på dig mon vredes. 

Hvad var da, Varuna, min store udåd, 
at du din sanger og din ven vil dræbe? 
Sig det, usvigelige drot! at skyndsomst 
jeg syndefri og fromt for dig kan stedes. 

Tilgiv de synder, vi fira fædre arved, 
og hvad vi selv personligt har forøvet, 
og slipVasistha fri, o drot! som tyven, 
kvæglysten, løser kalven ud af tøjret*). 

— Var ej min vilje; blev forført, Varuna. 
Brændevin, vrede, tærninger, tankeløshed! 
Den stærke overmander let den svage, 

ja søvnen selv i syndeskyld mig styrter. 

Eller den indtagende sang afVasistha R. V. VII, 
88, 3 f.: 

Når med Varuna jeg ombord mon træde, 
og ud på havsens dyb vi sammen styre 
at glide over vandets spejl tilhobe, 
da lad i båden lysteligt os gynge! 

— I skibet satte Varuna Vasistha, 

med guddomskraft han trylled ham til sanger, 
til sin psalmist, hin skønne dag af dage, 
sålangt som dage sig og morgener strække. 

Men hint vort venskab, ak hvor er det henne? 

— Så trygt vi fulgte fordum med hinanden. 
Din høje borg, magtsæle Varuna! 

dit hus, det tusindportede, jeg gæsted. 

Men når nu han, som er dig kær, Varuna, 
din hjærteven forbryder sig imod dig, 
så lad ej grumt vor brødes kalk os tømme, 
men byg et skjul, hvor sig din skjald kan Qæle. 

Adityasangen, den første af de her citerede, gør 
sig flid for at holde sit gudsbegreb så højt og så 
rent som muligt. Disse guder ser alt, gennemskuer 
alt, véd alt, styrer alt. Først og fremmest er de 
moralsk ulastelige; men medens de ivrigt frikendes 
for enhver mistanke om list eller svig, forråder en 
enkelt linie dog den gamle svaghed. Nu er deres 
travle virksomhed imidlertid moralitetens sikre værn. 

Under et sådant gudsbegreb er en sanger som 
Vasistha voxet op, og hvilket fromheds-væld er ikke 
udsprunget hos ham deraf! Hans sange hæver sig 
så højt over Adityahymnen, som personlig religiøsitet 
hæver sig over præstelige formler. Han taler ikke 
med anstrængelse om guden og hans renhed, men 
umiddelbart til guden, ud fra et virkeligt gudsfor- 
hold; og renheden er ikke her et blanktpoleret gude- 
prædikat, men er en livsmagt, som sangeren savner 
hos sig selv. Han higer mod et ideal af brødefri 
vandel; hans ånd er redebon, men kødet er skrøbe- 
ligt. Nu tynges han af brøden. Og dog er det hans 
svareste smærte, at han, den udkårne, den højt be- 
nådede, gudens fortrolige, har forskjertset denne nåde 
og nu skal stå til skamme for sin ven. 

Renhed og skyld er denne spændings poler, 
pagten med gud dens blivende strøm; har synden 
svækket den, kan angeren bøde den; ti guden véd, 
at synden kun var svaghed, og at hjærtet ikke sveg 
sin pagt. — Der er en stemning af lobs bog over 
dette gudsforhold, skønt talen om den gudbegejstrede 
sanger snarere bringer græske, Apolliniske eller Dio- 
nysiske, mindelser. 



At nu de guder, som vi på indisk kalder Aditya- 
erne, — ihvertfald delvis — har været dyrkede også 
på iranisk område som Ahuraer, har vi al grund til 
at formode. Ti ligesom Varuna i Veda dyrkes sam- 
men med Mitra og nævnes sammen med Aryaman 
og Bhaga, således ser vi den yngre Avesta, der på 
dette punkt vistnok repræsenterer den oprindelige, 
skønt først senere officielt anerkendte, religion, knytte 
Ormuzd meget tæt sammen med den persiske Mithra. 
Vi hører tillige i Avesta om en gud, Aryaman, der 
gør indtryk af at være en gammeldags, venlig gud 

ligesom i Veda, og endelig er ordet baga velkendt i 
Avesta (og end mere i kileskrifterne) just ikke som 
egennavn på nogen gud, men som gammel beteg- 
nelse for guddomme. 

Vi nødes da til at lægge en større realitet ind i 
overensstemmelsen mellem ordene asura og ahura, 
end sådanne navneligheder ellers berettiger til, og 
når vi da betragter Ahura Mazda som en sådan 
asurisk guddom af Adityaslagsen, så kan vi forstå, 
at han allerede i sin ældre, primitivere skikkelse 
kan have haft tømmer i sig til en abstrakt moralsk 
bygning som den, Zarathustra rejste, idet han ud- 
formede sit gudsbegreb. Hvis Ormuzd i sin ældre 
iraniske form blot tilnærmelsesvis har været så meget 
værd som Vasisthas Varuna, da har han jo været an- 
lagt på at blive en universel, alvidende, lovgivende, 
styrende og retfærdigt dømmende guddom af frem- 
herskende åndelig og etisk karakter, og det synes da 
ikke noget overnaturligt kunststykke under gunstige 
forhold at etablere en monoteisme af den avestiske 
ail på denne teologiske forudsætning. 

Man har ment i den ældre Ormuzd at have 
Varuna selv, og således har Darmesteter opstillet 
sagen i sin »Ormazd et Ahriman«, men som jeg 
synes uden tilstrækkelig grund; ti intet af de let- 
kendelige individuelle træk, der adskiller Varuna fra 
de øvrige Adityaer, genfindes der spor af hos Or- 
muzd, hverken af de sjælelige: det uberegnelige og 
grusomme, eller — hvad vigtigere er — af de mate- 
rielle kendetegn, som ikke kan skilles fra Varuna: 
Vandguden og den natlige gud. 

Skulde der søges nogen naturbaggrund for den 
oprindehge Ormuzd, så vilde det snarere blive him- 
len, ikke såmeget på grund af Herodots bemærk- 
ning, at Perserne tilbad »hele himlen«, men fordi 
Litanierne kalder solen Ormuzds øje og fordi han 

idethele opfattedes som boende i »de højeste lys« 
og hans legeme som bestående af lys — men disse 
sidste bestemmelser kan jo have haft en rent ideali- 
stisk oprindelse (ligesom i det kristne gudsbegreb 
»det unærmelige lys« i Johannes brev o. 1.) og giver 
os intet sikkert fingerpeg om Ormuzds oprindelse. 
Ihvertfald vilde det ligge nærmere at opfatte ham 
som en udvikling af den gamle Dyaus Asura end 
afVaruna. Med sikkerhed kan det dog kun siges, 
at vi i Ahura Mazda finder et utvetydigt udtryk for 
den Asuriske, særligt Adityaske gudekarakter. 

Det opsving, de etiske faktorer i Adityadyrkelsen 
har taget på iranisk grund, måles sikrest på Mitra- 
hymnerne i Veda og Avesta. At disse retter sig 
imod en gud, der oprindelig var den samme, det 
røber ikke blot navnet, men også de to guders ka- 
rakter. Mitra er, som hans navn: »pagt, troskab« 
antyder, en pagts- og retsgud, der, som alle sådanne 
guder, før eller senere er blevet forbundet med solen, 
hvis præcision og klarhed giver en gud i den funk- 
tion en gavnlig støtte. I Veda mærker vi ham vel 
som juridisk magt: hans ord holder sammen på 
menneskene (III, 59, 1), hans dommerøje våger over 
alle (VII, 61); men lysguden og den fyrstelige regent 
har, som venteligt var i Veda, fået overtaget og be- 
hersker de få sange, der er viet denne allerede for- 
svindende gud. I Persien er det gået ham omvendt: 
der mærker man vel solguden overalt, hvor Mithra 
beskrives, men hans væsen og virken ligger 
så nøjagtig i pagtgudens plan, at man ofte ikke 
véd, om mjin skal oversætte ordet mithro ved »tro- 
skab« eller betragte det som gudens navn. 

Således vidner denne forskel langt bedre end 
en fuldstændig identitet vilde kunne gøre det, om 
at denne JVsura oprindelig har hørt hjemme i begge 
lande. Han har fået sin udvikhng efter landenes 

jordbund og er ikke et lån fra den ene religion til 
den anden. Fra Ormuzd har han i Avestas udvik- 
lingstid været så strængt adskilt, at han først er 
kommet til gyldighed i Avesta i sen tid; og således 
er det vel også gået den tredie sikkert påviselige 
Aditya i Iran: Aryaman. Han er så forsvindende i 
Avesta, at han må være en rest fra fordums tid; 
havde han været et lån fra Indien, havde man gjort 
mere ud af ham. 

Forbavsende er det, hvor også gudsforholdet 
har den samme kolorit i den indiske Adityadyrkelse 
og den iraniske Ahuratro. Vel er der næppe nogen 
Avestahymne, der nå'r Vasisthasangene i fromhedens 
inderlighed; men berøringen ligger i den etiske 
karakter. Forestillingerne renhed og skyld er 
fælles for begge trosområder: i Avesta mere positivt 
udtrykt ved ordet asha, ren, i Veda mere ved det 
tilsvarende negative : anrta, (syndig, uren, løgn), hvil- 
ket just er hyppigt i Adityasangene. Dog er også 
det positive rtåvan, der dog mere har betydningen 
af retfærdig end af ren, fremtrædende i disse hymner 
(f ex. i det stærke sted VII, 66, 13, hvor Adityaerne 
skildres som: rtåvåna rtajåtå rtåvrdho ghoråso anr- 
tadvishas — retfærdige, retvise, retstro; hjemsøgende, 
løgnQendske). Også i syndsbetegnelser som agha, 
enas, ja selv drugdha (VII, 86, 5) mødes Adityasan- 
gene med Avesta; det sidste ord især at mærke, 
fordi det giver synden den karakter af bedrag, 
som er så ejendommelig for Avestas opfattelse. 



Denne lighed i den religiøse følelse kan vise til- 
bage til et oprindeligt slægtskab i kultus, for hvil- 
ket der er en vis sandsynlighed. Det er nemlig 
mærkeligt, at i Vedasangene, som ellers kvæles af 
offerlugt, og, navnlig når de rettes til Indra, er lige- 



Digitized by LjOOQ IC 



154 Asurisk kultus. 

såmange spisesedler for en guddommelig appetit, — 
dér danner Adityasangene i denne henseende en 
værdig undtagelse, skønt flere af dem hører hjemme 
ved offeret. 

Hvad der her forlyder om Sonia og offersmør 
er stærkt tilbagetrædende og åbenbart ikke gudsfor- 
holdets egentlige formidling; hvori denne da har 
bestået, om i en manende besværgelse, i et sone- 
eller skyldoffer (ligesom det senere Mithraoffer) lader 
sig ikke sige. Kun én ting tør vi påstå: den samme 
karakter som det Deviske offer, kan det ikke have 
båret: Det hele præg af materiel forplejning, hvor- 
ved guderne skal holdes til at gøre nytte: skaffe 
frugtbarhed, sejr eller hvad andet, man kan ønske 
sig af livets goder, det mærker man altsammen ikke 
meget til i Asuraverdenen, og det vilde sikkert have 
forrådt sig, hvis det havde været en hovedinteresse 
her som i Devadyrkelsen. 

Men en lignende kultisk forskel aner vi i virke- 
ligheden mellem Ahura- og Daevadyrkelsen på ira- 
nisk grund. Eller rettere sagt: den er det sikreste 
af alt; ti den brutale slagten offerdyr var netop den 
side af Daevadyrkernes adfærd, som Zarathustra ret- 
tede sin stærkeste protest imod; det er så at sige 
den praktiske ting, hvormed Gathaerne bestandig 
opererer, ja helt op i den yngre Avesta giver den 
ortodoxe afsky for det kætterske offervæsen sig ud- 
tryk i udførlige skildringer af Daevadyrkernes kul- 
tus. Således giver Bahram Yasht (XIV, 48 ff.) os 
tydelig underretning om, hvorledes der må ofres og 
hvorledes der ikke må ofres, o: om hvad der er 
Ahurisk og hvad der er Daevisk praxis. »Når de 
ariske stammer ære Verethraghna«, siger Ahura 
Mazda her, »så skal de bringe ham offergaver, ud- 
strække Barsom og koge ham et kvæghøved, et 
hvidt høved eller et af lignende farve. Men deraf 

må ingen dødssynder få noget, ejheller nogen skøge 
eller nogen ufrelst, en, som ikke synger Gathaer, som 
fordærver livet og hindrer den ahuriske, zarathustri- 
ske tro«. Modsætningen til dette tilladte offer frem- 
sættes V. 54 ff.: »Ej æres Verethraghna, når de Dae- 
vadyrkende mennesker, som har »Kødflængeren« til 
deres gud, lader blodet rinde og udgyder det i 
strømme; når de tænde ilden med det træ, som 
hedder Haperesi; når de bøje dyrets nakke og ud- 
spile dets bug og udspænde alle dets lemmer; når 
dets slagtere pine det og ikke slagte det helt, når 
dets mordere pine det og ikke myrde det helt, når 
de holde dets liv tilbage og vride dets ansigt om« ^). 

Bedre besked kan vi ikke ønske os; men for- 
skellen på de to ofFerskikke er ikke blot den, at en 
humanere behandling af offerdyret anbefales fremfor 
et råt sejgpineri. De to ofre har åbenbart en for- 
skellig pointe. Det legitime offer synes at være det, 
som også Herodot har beskrevet, hvor kødet koges 
(pacayén) og frembæres sammen med offergaverne 
(eller vievand zaothrå) som gave til guderne. Ved 
Daevaofret derimod fremhæves blodets udgy- 
delse så stærkt, at man må formode, at det er den, 
det kommer an på, og den langsomme dræben af 
dyret kan i en offerteknik kun have til hensigt at 
drive blodet så rigeligt ud som muligt. At de knu- 
ger oxens nakke ned og vrider dens hovede op, er 
et træk, som minder om andre folks offerslagtning. 
Har det opadvendte ansigt med himmelguderne at 
gøre?^) 

I hvilken hensigt denne blodofring foretages, 
om til soning eller som madoffer, antydes ikke, ej- 
heller i hvilken forbindelse ilden står med offeret. 
Det må dog formodes, at ilden ikke er offerbærer 
endnu; ti havde man brændt kød derpå, skulde 
denne græsselighed nok have vakt ortodox forargelse; 

det eneste, de rettroende kan anmærke ved bålet, 
er, at der fyres med Ved, som ikke er koshert ; Dar* 
mesteter formoder, at det er grønt ved, hvilket efter 
zarathustrisk skik ikke måtte brændes på grund af 
det deri indeholdte vand. 

Ihvertfald står vi her overfor en meget primitiv 
og rigtig hedensk ofFerskik; den anden ofring med 
det kogte kød repræsenterer en senere udvikling; 
men det er endnu et spørgsmål, om dette offer, der 
altså har floreret på Herodots tid, er det egentlig 
ahuriske. Af Gathaerne skulde det synes, som om 
enhver offferslagtning er forkastelig, og vi vil senere 
komme til at drøfte den mulighed, om ikke det offer, 
vi her får skildret, er resultatet af et kompromis 
med den Daeviske gudstjeneste. 



Tilbage står et spørgsmål, som har været drøftet 
meget og endda er Qærnt fra sin løsning, nemlig om 
Haoma, offerdrikken, er et oprindeligt iranisk kul- 
tuselement, stammende fra den ariske tid, eller om 
den skulde være trængt ind i den persiske kirke fra 
Indien, hvor den under navnet Soma spillede så stor 
en rolle i den vediske gudstjeneste. 

Problemet rejser sig naturligt af den påfaldende 
kendsgerning, at Haoma slet ikke nævnes i Gatha- 
erne, hvorfor man almindeligvis antager, at den op- 
rindelige lære ikke har kendt den eller ihvertfald 
ikke anerkendt den. Dette argumentum e silentio 
har Pischel af formelle grunde søgt at bestride, idet 
han bl. a. henviser til, at sommerfuglene, som dog 
er så talrige og prægtige i Indien, intetsteds er om- 
talt i Sanskritlitteraturen — hvormeget lettere kunde 
det da ikke hænde, at Haoma var blevet uomtalt i 
de få Gathahymner, som er os levnede. Men denne 

logik er ikke fuldstændig: Sommerfugle kan let 
komme til at mangle i en litteratur, hvis nemlig 
denne mindre side af naturen ikke er gået op for 
den litterære bevidsthed; men hvis Haoma har 
spillet en lignende rolle i gammelzarathustrisk kul- 
tus, som den spiller i den senere persiske eller i 
den vediske, så har man fuld føje til at vente den 
omtalt i en gejstlig digtning, der, trods sin fragmen- 
tariske karakter, dog giver så mange andre gode op- 
lysninger om det kirkeliv, den tilhører. Vil man ind- 
vende, at Gathaerne fornemmelig er didaktiske og 
ikke kultiske digtninge, så kan det dog siges, at når 
Atar, offerilden, nævnes så mange (ialt 9) gange i 
disse, så turde Haoma ikke fattes, om den havde 
stået jævnsides med hint vigtige kultuselement. Og 
sammenhænge, hvori Haoma kunde forekomme, 
mangler da heller ikke, f. ex. i den hyppige omtale 
af frelseren Saoshyant, der i den yngre Avesta så 
ofte optræder med den hvide Hom, den han ved 
tidernes ende skal berede som en livets drik. Det 
er da også karakteristisk, at den uægte Gatha (Yasna 
42), der har trængt sig ind blandt de ældre, strax 
møder op med Haoma, som et uundværligt led af 
det hellige. 

Men er der således sandsynlighed for, at Gatha- 
teologien ikke har anerkendt Haoma, så tør vi måsl^e 
formode, at denne ikke har været noget led af den 
ahuriske gudstjeneste, af hvilken Zarathustrismen 
voxede ud, og hvis kultus den nye lære i alt øvrigt 
(Atar, Barsom osv.) gør indtryk af at have fulgt. 

Haomadyrkelsens fortid må da vel søges uden- 
for det ahuriske Iran, og da enten blandt de Daeva- 
dyrkende Iranere eller endogså helt ovre i Indien. 
De geografiske eftersporinger af Soma'ens vandring, 
som man fra Roths til Hillebrandts tid har anstillet^), 
fører os ikke til noget sikkert resultat; langt nærmere 

kommer man sagen ved at se på selve Somaens og 
Somadyrkelsens karakter i Indien og Iran. Vi lærer 
deraf for det første, at Somaen næppe, hvad man 
ved første betragtning kunde fristes til at tro, kan 
være et lån fra Indien. 

I dette land var Soma nemlig, så langt vi kan 
forfølge det vediske offer, først og fornemmelig en 
gudedrik, Indras brændevin, det mægtige lokkemid- 
del, hvormed man bejlede til gudernes gunst og 
gjorde sig dem til vilje. Ja, så stor en fortryllelse 
øver denne drik over guderne, at man er ganske 
sikker på, at den gør sin virkning, blot man har 
destilleret den på rette måde, og selve Somabryg- 
ningen bliver derfor en magthandling, en ufejlbar 
trolddom, ved hvilken gudernes medvirken i grun- 
den er overflødig; den bliver en stor fetisch, som 
skaffer regn og frugtbarhed og børn og sejr og alt, 
hvad hjærtet begærer. 

Avesta kender vel også Haoma som gudernes 
drik, ti Haomaofret beredes »til Mazda«, men denne 
side af «agen er ganske underordnet, og at man 
skulde lokke guderne, endsige tvinge dem, med 
Haoma, eller at denne drik er noget, guderne er 
særligt lystne efter, derom hører man ikke det 
mindste i den hellige bog. Derimod er der en an- 
d^n egenskab, som gør Haoma dyrebar og uund- 
værlig, og det er dens ævne til at læge og styrke, 
til at forlænge livet, »holde døden Qærn« som det 
udtrykkelig hedder i Haomas stadige tillægsnavn: 
duraosha ®). Altså en livsdrik, der endogså er så kraf- 
tig, at den skænker udødelighed, hvorfor den hvide 
Hom ved opstandelsen skal beredes for alle de salige. 
Derved får Haoma en sakramental betydning som 
det evige livs materielle betingelse eller synlige form, 
og den heldes i øret på den døende, at han kan være 
sikker på sin salighed. Men af alt dette fremgår 

det, at Haoma fornemmelig er til for at gavne men- 
neskene og ikke, som den indiske Soma, blot for 
at glæde guderne og gennem dem at skaffe mate- 
rielle goder tilveje. 

Denne forskel kunde nu vel forklares ved den 
udprægede forskel mellem de to religioner, af hvilke 
den ene just har »menneskeliv«, den anden »gude- 
hjælp« til sit løsen; men netop denne forskel for- 
byder os at antage, at Iranerne på en tid, da deres 
religion var udformet, skulde have gjort et kultisk 
lån fra en ganske forskellig religion og have optaget 
et element, som man måtte tillægge en ganske anden 
betydning og give en hel anden brug, førend det 
kunde indpasses i den persiske kirke. Derimod 
kunde man vel tænke sig, at drikken under mere 
ubestemte former har bestået hos begge folk i den 
ariske tid og derfra har udviklet sig på sin måde i 
hver af de to gudstjenester. 

For Iranernes vedkommende må vi nu altså 
vel søge dette Somaens gamle hjemsted udenfor 
de ahuriske kredse, og når vi da henvender os til 
Daevadyrkerne for at finde det dér, da har dette 
allerede på forhånd en vis rimelighed, idet jo So- 
maen også i Indien er så særligt knyttet til den 
Deviske gudsdyrkelse. Dog fattes heller ikke lige- 
fremme antydninger af, at det er Daevadyrkerne og 
kun dem, der har drevet Somakultus i Iran — hvis 
vi da tør lide på den oversættelse af Gathaen Yasna 
48, 10, som Roth og Bartholomå samstemmer i. — 
Ifølge denne hedder det^): »Hvornår, o Mazda! vil 
mændene være mig til vilje? Når vil de slippe svi- 
neriet med denne fusel, hvormed afgudspræsterne 
lumskt og nedrigt beruse dem og de onde lands- 
høvdinger?« Ordene miithrem ahyå madahyå, som 
det her kommer an på, betyder egentlig: »denne be- 
rusende driks urin«, men nogen mening giver de 

kun, når man med Bartholomå tager muthrem i 
videre forstand som skældsord for noget ækelt: svi- 
neri, besudling (»Sudelei « unflåtige Ceremonie«). 

Heraf ser vi nu for det første, at Haoma har 
hørt med til Dae vadyrkernes officielle kultus, idet 
de særlige Daevapræster (karpand) nævnes som Ha- 
omadrikkere, og da den hele sang retter sig mod 
afgudsdyrkerne. Men vi ser tillige, at Haomacere- 
monien førte til drukkenskab og udskejelser både 
hos præster og menighed, og vi kan forstå, at disse 
hedenske manerer har vakt Ahuradyrkernes forar- 
gelse. Når disse nu ikkedestomindre tilsidst optog 
Haomaceremonien, så kan dette kun forklares som 
et led af den almindelige optagelse af Daevisk kul- 
tus, som Zarathustrapræsterne på et senere tidspunkt 
er blevet nødsagede til; og at Haoma hører hjemme 
i sådanne indtrængte Daevaers kreds, kan man bl. a. 
se af Verethraghnayashten, hvor vi (v. 57) just ser 
Verethraghnadyrkeren bruge den som en ganske 
primitiv tahsman. »En Haomagren bærer jeg på 
mit hovede som skytsånd; jeg bærer den sejrsæle 
Haoma; jeg bærer den til værn for mit eje; jeg 
bærer den til værn for mit liv. Hvo den vil bær« 
og binde, kan være tryg for sin Qende«. HvisVere- 
thraghna, hvad vi har formodet, er en latent Indra, 
da passer Somaen dobbelt godt til denne gud. 

Men også her ser vi Haoma virke som en »stærk 
urt«, gavnlig for mennesker, og ikke som gudemad 
eller gudemadding, og man tør vel — om man vil 
bevæge sig lidt frit — formode, at det også hos In- 
derne i deres ældste tid fornemmelig har været så. 
Der findes i Veda såvelsom i Avesta en gammel 
guddom ved navn Trita. Begge steder betragtes 
han som en oldtidsskikkelse og navnlig i Veda 
træder han — som Macdonnel har påvist (J. R. 
A. S. 1893) — tilbage i fortids skygger og svinder 

bort, alt som Indra og de andre Vedaguder kommer 
i kurs. 

Men netop om denne Trita har Pischel gjort 
gældende, at han først og fremmest må ses som 
Somabryggeren, som den gud eller rettere halvgud, 
der opfandt denne drik; og i sammenhæng med 
ham fremhæves det ofte, også i Veda, at Somaen er 
lægende, livsforlængende, døden fordrivende (se Pi- 
schels citater G. G. A. 1894. Anm. af Hardy). Ja 
Pischel finder endogså disse steder så stærke, at 
han ikke betænker sig paa at erklære Trita for en 
fortidens læge, der ved en euhemeristisk proces er 
bleven til halvgud; men man tør med det samme 
bevismateriale slutte, at Trita, der optræder aldeles 
ens i Veda og Avesta, er en oldarisk læge gud, 
hvis lægemiddel var Somaen, og som i den forstod 
at berede mennesker og guder udødelighedens drik. 
Fra denne begyndelse kan Somadyrkelsen have ud- 
viklet sig i begge religioner: i Brahmanismen til det 
trolddomssvangre gudeofFer, ved hvilket Somaen skal 
skænke guderne liv og kraft, beruse dem til stor- 
værker og lokke dem til ydelser; på iranisk grund 
først til hin hedenske Daevakultus med den beru- 
sede vildskab, senere, under zarathustriske former, til 
den sobre gudehyldest og til den af selve religionens 
hjærte udsprungne begejstring for den lægende livs- 
drik, for den dødsQærnende kraft, det frelsende sa- 
kramente, det evige livs symbol. Og denne hånd- 
gribelige forskel fortæller bedre end nogen dogmatisk 
forklaring om den betydelige afstand mellem Brah- 
manisme og Mazdeisme, netop fordi den har udvik- 
let sig af noget, der engang var fælles og ens hos 
disse folk i deres forhistoriske samliv*). 



11 



Digitized by LjOOQ IC 



Uen avestiske heltesaga, sådan som den især 
er overleveret os i Haoma- og Zamyadyashten (Yasna 
9 og Yasht 19), bekræfter på ejendommelig m^de^ 
hvad der er sagt om dobbeltforholdet mellem Indisk 
og Iranisk. Til hælften falder den nemlig sammen 
med indiske sagn eller indisk mytologi, til hælften 
er den ganske uafhængig af denne, og vi kan iagt- 
tage, hvorledes den efterhånden forlader det Fælles- 
ariske og hvorledes det specielt Iraniske udvikler sig 
deraf. Ti i helterækken er det just de ældste og først 
nævnte skikkelser, som vi også møder i Veda, nemlig 
de to, vi nu alt kender: Yima ogThrita og dertil 
Yimas fader Vi van hånt, den vediske Vivasvat, 
og Athwya, den vediske Aptya, Tritas patronymi- 
kon. Men med disse hører også den sikre forbin- 
delse med Indien op. Mange gange har man forsøgt 
at følge denne længere og finde indiske paralleler 
til de andre helte: især Thraetaona og Kere- 
saspa, som er Avestas egentlige heroer. Den første 
er i Homyashten konfunderet med Thrita på en 
sådan måde, at man fornemmer forfatternes egen 
uklarhed over disse gamle skikkelsers familieforhold. 
Men denne forvirring har ikke bedret sig ved de 
moderne forskeres indgreb ; ti disse har altfor stærkt 

ladet sig lede af sproglige sammen ligningslyster. Om 
Xhraetaona virkelig er den vediske Traitana, er 
mere end tvivlsomt. Ordene turde være forskellige : 
Traitana synes afledt af Trita, Thraetaona »den med 
de tre kræfter«. At Traitana siges at have hugget 
hovedet af en kæmpe (hvilket jo er disse heltes nor- 
male bestilling) behøver dog ikke at identificere ham 
med Feridun (Thraetaona), der netop ikke huggede 
hovedet af uhyret, men bandt det til klippen; og af 
de mange forskellige træk, som særpræger denne 
store iraniske helt, findes der intetsomhelst på yedisk 
grund. 

Endnu selvstændigere står Keresaspa;tiat der 
findes en brahmansk Rishi, der hedder Kri^a^va, 
giver os ikke den mindste oplysning om Keresaspas 
fortid. (Man læse Darmesteters umulige forsøg Orm. 
et Ahr. 214). Keresaspa ^r den egentlige kæmpe i 
den iraniske sagnverden, og han modsættes derfor 
netop fredens repræsentant, sin broder Urvaxia. 
Navnlig senere, hos Firdusi o. a., hvor Keresaspa 
optræder under navnet Ruste m (hvilket på Pehlevi 
endnu kun er tillægsnavn til Keresaspa), er han 
kraftkarlen, slagsbroderen, der som alle disse stærke 
mænd tilsidst får et forsmædeligt endeligt^). Men 
Keresaspa selv, i hans avestiske form, er en af de 
store forløsere, der fra sin mytiske slangebedrift, 
efterhånden som han omspindes af den zarathu- 
striske teologi, bliver en eskatologisk figur, en red- 
ningsmand i hine sidste kampe, da mørkets ånder, 
og den klippebundne drage blandt dem, skal slippes 
løs mod lysets hære; dog ikke for, som i den nor- 
diske myte, at fortære disse, men for at besejres af 
dem; og Keresaspa bliver da just slangen Azhi Da- 
hakas banemand. 

Der er ikke den mindste smag af Indien i dette, 
intetsomhelst, der minder om Veda. Vi er helt på 

iranisk grund, og så langt vi kan følge disse skik- 
kelser tilbage, er de mærkede af deres iraniske op- 
rindelse. Navnlig hvis vi vil formode, at disse kølle- 
væbnede helte: Rustem, Keresaspa, Thraetaona, i 
virkeligheden er en fortsættelse af den oldariske Indra 
— med eller uden mellemleddet Verethraghna — , så 
ser vi her just ret, hvor sporløst det oprindelige er 
gået tabt, og hvor forskellig skæbne den samme 
mytologiske figur har måttet friste i de to nabo- 
lande: I Indien en stedse stigende gudevælde, en 
stedse mere broget mytologi; hvor Indra slipper, 
tager Vishnu og Krishna fat og udvikler frodigt de 
spirer, både til det høje og det lave, som lå i den 
vediske gud. I Persien derimod ser vi, hvorledes 
den kæmpende Deva og luftgud af selve den folke- 
lige sagndannelse drages stedse nærmere mod jorden 
og ind i den historiske virkelighed, ind i nationens 
udviklingsgang, indtil det sidste skær af naturmyten 
er slukket og alt er omsat i jordiske kræfter og 
menneskelige værdier. 



I dette sidste: i bevægelsen bort fra natur- 
myten og ind i det menneskelige livs vær- 
dier ligger det iraniske folks religiøse anlæg, og vil 
vi nu, efter vor betragtning af Iranernes hedenskab, 
kaste et blik tilbage over dette, skal vi se, hvor tid- 
ligt denne tilbøjelighed rører sig hos dem. 

Naturen er for den sædvanlige hedning et 
uklart, blandet røre af åndelige kræfter og materi- 
elle værdier. Disse to verdener betinger bestandig 
hinanden: guderne må til, for at verdensgoderne 
kan vindes; men galdt det ikke om at vinde disse, 
så var der heller ingen brug for guderne. Det 
levende og det livløse, det personhge og det stof- 
lige, holdes på dette erkendelsestrin vanskeligt ude 



Digitized by LjOOQ IC 



Naturens frigørelse. 165 

fra hinanden, og hedningen skulde dårlig kunne 
forklare, om vandet nu bevæger sig, fordi der er 
en gud i det eller om guden blot skal passe på 
vandet, fordi det bevæger sig; om ilden er ham 
dyrebar, fordi den er en gud, eller om den er en 
gud, fordi den er ham dyrebar osv. 

Mod dette virvar har den iraniske skælneævne 
tidlig protesteret; vi mærker allerede i Iranernes 
tidlige hedenskab en kemisk proces, der vil udfælde 
den materielle side af naturen og give den selvstæn- 
dig gyldighed. 

Således ser vi de chthoniske guddomme vige 
eller rettere opløse sig i det element, hvortil de var 
bundne, ofte dog med en udsondring af et åndeligt 
residuum, der bliver spiren til en kommende udvik-. 
ling af idéer eller nye mytologiske skikkelser. Vi 
så, at Apam Napat har måttet opgive sit herredømme 
over vandene og overgive dette til den stjærne, hvis 
magt over regn og vandflod en primitiv naturforsk- 
ning mente at have iagttaget. Således bliver jord- 
gudinden Armaiti til jorden selv — for senere tillige 
at blive ydmyghedens genius; og der danner sig 
efterhånden af det hedenske kaos en bevidst dyr- 
kelse af elementerne, af selve de materielle ver- 
densstoflfer, der nu, uformidlede af mytiske mellem- 
væsener, bliver religiøst hyldede, fordi deres prak- 
tiske værdi er indlysende. Her, i denne praktisk 
værdifulde stofverden, har vi Iranerens egent- 
lige naturbegreb og grundlaget for hans forestilling 
om naturens hellighed. Derfor har Iranerne også 
så lidt af, hvad vi kunde kalde egentlig kosmisk 
spekulation, det, hvori Brahmanerne drukner, og 
hvori selve det vediske offer væves så uhjælpeligt 
ind; forestillingerne om Kosmos bliver i Avesta et 
stykke geografi og en teologisk udformet lære om 

et verdensløb, hvori de åndelige kræfters kamp bli- 
ver verdens egentlige historie. 

Den samme praktiske rationalisme, der ytrer sig 
i denne opstilling af et materielt naturbegreb på 
naturmytologiens bekostning, har også vistnok meget 
tidligt ført Iranerne til at erkende menneskever- 
denen som en selvstændig realitet og føle sig histo- 
risk og politisk bestemte. Men også denne bevidst- 
hed har hjulpet dem til at overvinde det rent mjrto- 
logiske standpunkt. De gudevæsener, der ikke havde 
den guddomskraft i sig, som den iraniske fromhed 
efterhånden lærte at kræve af en gud, de måtte, som 
vi nys så, træde de menneskelige stier; de omsattes 
i helteskikkelser og anbragtes i historien som led i 
den politiske og religiøse udvikling. Denne tydelige 
skælnen mellem gud og menneske adskiller Irane- 
ren bestemt fra Inderne, der indtil vore dage har 
haft en afgjort tilbøjelighed til det stik modsatte : til 
at lade de betydelige mænd, der opstod iblandt dem, 
opgå i gudeverdenen, og således tjene til at forøge 
Indernes mytologi istedenfor at bidrage til deres 
historie. 

Men altsom Iranernes stigende realisme bemæg- 
tiger sig natur- og menneskeelementerne i mytologien, 
frigøres ' dennes egentlige kærne : forestillingen om 
en åndeverden. Hvad enten det er guder eller 
djævle, så har disse, sålangt vi kan følge det Irani- 
ske tilbage, været tænkt mindre legemlige og mindre 
naturbestemte end tilsvarende væsener hos Inderne 
eller overhovedet hos de andre Indogermaner. Af 
dette anlæg til åndeliggørelse udvikler den zarathu- 
striske teologi sig, og uden et sådant anlæg vilde 
denne ikke have haft nogen jordbund at slå rødder 
i. At Indien ikke afgav en sådan jordbund, det ser 
vi bedst af, hvor ringe betydning de tilløb, enVa- 
sistha gør til at skabe en åndsreligion, i virkelig- 

heden fik. Det lykkedes dem mindst af alt at op- 
hæve den vediske gudstjenestes materialisme, og 
åndeligheden kommer i Indien først til magten i de 
filosofiske systemer, altså udenfor den egentlige kul- 
tusreligion. 

At Iranerne tænkte sig åndeverdenen som stri- "^ 
den de er vel det kendeligste mærke, de har sat på 
deres religion. I alle mjrter, som man kan kalde 
særlig ironiske, rører tvedragtstanken sig, og at denne 
dualisme har bestået allerede i hedensk form, det 
har vi set exempler nok på i de mange kampmyter, 
vi har haft lejlighed til at omtale. 

Dog må vi netop på dette vigtige punkt udvise 
des større forsigtighed og ikke prise Iranerne for, 
hvad mange andre folk også har haft. Alt heden- \ 
skab er i virkeligheden dualistisk: kampen mellem j 
onde og gode magter, således som den særlig af- / 
spejler sig i slangedræbermyten, er ikke blot det 
stadig tilbagevendende æmne i den indogermaniske 
mytologi, men den dukker — som navnlig Gunkel 
har påvist det — op overalt i den semitiske, og 
såvel i den mongolske som i mange primitive my- 
tologier har den været herskende. Hvad der er det 
ejendommelige for Iranerne, er snarere, at de har 
beholdt denne dualisme og gjort den til basis for 
en mægtig teologi, medens de fleste andre religioner 
læmper den, når de går over i det kultiverede stade; 
og navnlig Inderne fjærnede sig så fuldstændigt fra 
den i deres præstelige tænkning, at de er blevet lige 
så typiske repræsentanter for monismen som Ira- 
nerne er det for dualismen. 

Irans natur kan, som det ofte er blevet frem- 
hævet, og som jeg allerede har antydet, have haft 
nogen indflydelse på, at dualismen fæstnedes og til- 
spidsede sig så stærkt i dette folk, og et vidnesbyrd 
herom er det måske, at det ikke først og fremmest 

er modsætningen mellem lys og mørke — skønt 
dette idelig fortælles i ikke-iranologers omtale af 
Mazdeismen — men langt snarere den praktiske 
modsætning mellem tørke og frugtbarhed, den, 
der spiller så stor en rolle i Persien, som kom til 
at danne den iraniske dualismes naturside. Dæmo- 
nerne, som de gammelhedenske Iraner har frygtet, 
har først og fremmest været tørkens — vi kender 
Duzhairya og Apaosha — , nogen dæmon for mørke 
synes der ikke fra gammel tid at have været (skønt 
dæmonerne selvfølgelig er natlige og bor i mørket), 
og Ahrimans naturbedrift er i Avesta ikke at udbrede 
mørket, men at standse kilderne. Ejheller har de 
Iranere, af hvilke Zarathustrismen fremgik, drevet 
nogen kultus af lyskloderne, således som det også 
regelmæssigt forlyder i de populære fremstillinger: 
Først sent og ganske sekundært bliver Mithra en 
solgud ; månen, der tilbedes i en sen og lavet Yasht, 
dyrkes væsentlig, fordi den »gemmer tyrens sæd«, 
Sirius, fordi den bringer regn. Kun i ilddyrkelsen 
(af Atar og Hvareoo) kan man finde en fremtrædende 
tilknytning til noget lysende. Ejendommeligt er det 
også, at det just er lysguderne (Daeverne), som 
Avesta bekæmper og gør til djævle. 

Tiele har søgt at påpege en historisk grund 
til dualismen, nemlig Irans særligt udsatte beliggen- 
hed, der medførte så mange kampe med grumme 
natoer og sikkert også har bidraget til at hærde 
Iranerne til krigere. 

Men alle disse onder, både tørken og Qender, er 
jo i virkeligheden meget hyppige og plager mange 
lande, uden at disse derfor frembringer nogen Zara- 
thustra. Omvendt ser man dualisme opstå, hvor der 
ikke er nogen særlig naturgrund dertil; således har 
Khonderne, et folk midt i det monistiske Indien, 
udviklet en religiøs dualisme, der i hårdhed og 

skarphed langt overgår Persernes^). Man får ingen 
religion eller teologi ud af sådanne naturbetingelser 
alene; og når jeg har søgt en kultisk grund til at 
forklare Iranernes dualisme, da skal denne selvfølge- 
lig heller ikke være den hele forklaring, men kun 
en påpegelse af et af de momenter, der i samvirken 
med andre kan føre til fast resultat. 

Og det vigtigste, det afgørende, blandt disse er 
sikkert at søge i Iranernes egen folkekarakter, i deres 
skarpe skælneævne og faste anlæg for praktisk livs- 
førelse og ren livsvandel. Lad os ikke glemme, at 
Darius i sin indskrift ikke blot af beder tørke og 
fjender, men også løgnen fra sit rige. 

Den moralske sans har været Iranernes dybest 
liggende, ideale anlæg. Det er vel til syvende og 
sidst den, der i sin fremvæxt har drevet dem fra 
naturmyten over i de praktiske livsværdier, og den, 
der har gjort tanken om livets kamp, det Ondes og 
det Godes tvedragt til deres religiøse overbevisnings 
kærne. Dette anlæg kan selv en Zarathustra ikke 
have givet dem. Han kan være den, der bragte det 
til udfoldelse og gjorde det til folkets bevidste eje, 
måske endog til deres herskende ævne. Men noget 
har folket sikkert givet ham at bygge på, og det bli- 
ver dog Iranernes ære, at de frembragte ham og 
deres ære, at de har fulgt ham. 

Side I— 14. 

^) Nemlig den udførlige indledning til hans »Zend-Avesta«. 
Paris 1771. 

^) På denne modstand var de forsøg strandede, som Skotten 
Fraser en halv snes år tidligere havde gjort på at lære 
tydningen af Avesta hos præsterne i Surat. 

^) God skildring af denne side af Anquetils livsførelse i artik- 
len om ham i »La grande Encyclopédiec 

*) Skandinavisk Litteraturselskabs skrifter. XXL (1826.) s. 232. 
Jones' skrift hedder: »Lettre å M. A*** du P***, dans la- 
quelle est compris l'examen de sa traduction des livres at- 
tribués å Zoroastrec 

*^) i indledningen til Vendidadoversættelsen S. B. E. IV. 1880. 
XVI; samme indledning giver en kort, men tilstrækkelig 
oversigt over forskningens historie. Væsentlig det samme i 
hans franske: Le Zend Avesta I. Paris 1892. VIILff. Ud- 
førligere i A. Hovelacque: L' Avesta, Zoroastre et le Maz- 
déisme. Paris 1880. og (bedre) i M. Ha ug: Essays on the 
sacred language, writings and religion of the Parsees, ny 
udgave ved West. London 1878. (1884). 

^) Rask (anf. st.) tillægger ham »mangel på klassisk, især græsk 
og brahmansk lærdom«. 
. ') hvad allerede Burnouf indrømmer. Gommen taire sur le 
Yagna. GXXV. »Les manuscripts de M. Rask qui passent 
pour plus anciens que ceux de la Bibliothéque du Roi, et 
dont plusieurs mémes sont les originaux de ceux d'Anque- 
til.« Geldner kalder dem (Grundriss der iranischen Phi- 
lologie. I, 41) »die Sammlung der åltesten und besten Ave- 
stahandschriften < . 

II Side 1— U. 

8) I Skand. Litt. Selsk. skrifter. 1826. XXI. Tysk oversættelse 
ved V. Hagen. Berlin 1826. Den engelske original findes i 
Transactions of the Bombay brancli of the Royal Asiatic 
Society. 111,524. Erskines afhandling findes i Transactions 
of the Literary Society of Bombay. 1819. 
») Hvad alle indrømmer. Darmesteter S. B. E. IV. XXII. 
Geldner: Grandriss. I, 41. 

*°) Se Prolegomena til hans Avesta, die heiligen Bficher der 
Parsi. 1895. s. I. »Wenn ich uber die Leistung meinesVor- 
gångers N. L. Westergaard ein Urteil auszusprechen mir ge- 
statte. so glaube ich dazu wie kein Zweiter berufen zu sein, 
denn ich håbe alle Quellen und Hilfsmittel, uber welche W. 
gebot, nochmals gewissenhaft nachgeprfift. Die weit schwie- 
rigere Editio princeps ist Westergaard in bewunderungs- 
wurdiger Weise gelungen. Er hat die ihm bekannten Hand- 
schriften so vorzQglich hearbeitei und daraus einen so 
mustergultigen Text hergestellt, dass fur mich kaum etwas 
zu thun ubrig geblieben wåre ohne ganz neues handschrift- 
liches Materiel.« 

^1) Mills: A study of the five Zarathustrian Gathas with texts 
and translations. Leipsic 1894. 4to. 

**) Se den prospektus, der i sin tid fulgte med værket. 

^') »Bemærkninger over de Persiske hellige Skrifters Alder og 
lyemstavn« og »Bidrag til den oldiranske Mythologi« (i 
Oversigt over det kgl. danske Videnskabernes selskabs for- 
handlinger. 1852.) 207 AF. og 246 ff. 

") af disse har Eranische Alterthumskunde. Leipzig 1871—78. 
I — III. størst værdi. Såvel hans Commentar uber das Ave- 
sta. I— II. Leipzig 1864 — 68. som hans Avestaoversættelse: 
Avesta, die heil. Schr. d. Parsen. I— III. Leipzig 1852—63. 
er nu noget forældede. 

**) Nemlig hans fremstilling af Persernes historie i Grundriss 
d. iran. Phil, II. og den instruktive afhandling: Die alt- 
iranische Religion und ihr Stifter Zarathustra i Preuss. 
Jahrbucher. 1897. Mangfoldige enkelte oplysninger også i 
hans store værk: Iranisches Namenbuch. 1895. 

") Geigers hovedværk er: Ostiranische Kultur im Altertum. 
Erlangen 1882. 

^^) de Harlez: Avesta, livre sacré des sectateurs de Zoroastre. 
I— III. 2de éd. Paris 1881. Indledningen giver en meget 
god skildring af Mazdadyrkelsen. I sine Etudes Avestiques, 
Paris 1877. bekæmper han Darmesteter. 

^8) M. Haug: Essays on the sacred language, writings and 

Side 1—14. III 

religion of the Parsis. 2. ed. Edit. by E. W. West. Lon- 
don 1878. Die funf Gathas, herausgegeben, Obersetzt und 
erlåutert von M. Haug. Leipzig 1860. 

^^) Zoroastrische Studien. Berlin 1863. Mithra i Abh. z. Kunde 
d. Morgenlandes. 1857. Die persische Anahita. Abh. bayr* 
Akad. I. Kl. VIII. Bd. I. Abt. 1856. 

^^) Disse bidrag er mest spredte i tidsskrifter; fortegnelse her- 
over i Grundriss d. ir. Phil. II, 45 f. En betydelig mono- 
grafi er blandt disse Hiibschmanns fremstilling af Ave- 
stas eskatologi, Jahrb. t prot. Theol. V, 203—245. Selvstæn- 
dige bøger er Hubschmanns Ein zoroastrisches Lied. 
(Yasna 30). MQnchen 1872. og Bartholomae's Arische 
Studien. Halle 1882—87; den samme lærde har givet os en 
yderst fortjenstlig Gatha-udgave med grammatik og ordliste. 
(Halle 1879). Også Geldner har givet sit meste i tids- 
skrifter men tillige enkelte mindre bøger: Studien zum 
Avesta. I. Strassb. 1882. og Drei Yasht. Stuttgart 1884. 

«») Le Zend-Avesta. I— III. Paris 1892—93. Ofte rådfører man 
sig bedre med hans engelske overs, i S. B. E. IV og XXIII, 
navnlig er indledningen i vol. IV i høj grad at anbefale. 
Hans mytologiske hovedværk er Ormazd et Ahriman. Paris 
1877., men hans lille: Haurvatat et Ameretat, Paris 1875. 
overgår det i metodens skarphed og sikkerhed. 

2«) Mills oversættelse af Yasna i S. B. E. XXXI. bringer et 
stort udvalg af de traditionelle kommentarer og meget lexi- 
kalsk stof, men nogen skarp metode er den ikke præget af. 
Hans indledningsforelæsning i Oxford J. R. A. S. April 1899 
indeholder betydelige synspunkter. Wests arbejder er 
næsten alle nedlagte i de bind af S. B. E., som bærer titlen 
»Pahlavi textsc Wil so ns The Parsi religion as contained 
in the Zend Avesta, Bombay 1843, som også bør nævnes 
blandt de engelske værker, har trods sit omfong og sine 
mange faktiske oplysninger aldrig ret fået betydning for 
forskningen. 

**) Det er især værkets anden del, der bliver brug for. Her 
har Geldner skrevet om Avesta, Weissbach om kile- 
indskrifterne, West om Pehlevilitteraturen, NOldeke om 
den episke litteratur, Ethé om den nypersiske litteratur. 
Justi og Horn skriver Persiens historie. Jacksons frem- 
stilling af den iraniske religion er desværre endnu ikke 
udkommet. 

**) Manuskriptet vil komme til at tilhøre Universitetsbibliote- 
ket. En god fremstilling af Avestas gudelære og af dual- 

IV Side 15-31. 

ismen findes i S. B. Thriges Historisk Årbog 1878.; jfr. 
iøvrigt J. Fibiger: Mit liv og levned. Kbh. 1898. s.338f. 

Side I5—3I- 

1) ArdaViraf I, 7f.; tallet 12000 hos Tabari og Masudi. 

^) De skænd, Alexander fortjener for denne bedrift, har Just i 
givet ham (Grundriss II, 472 f.). Han viser, at Grækerne 
har gjort sig skyldige i et, tilmed ganske umotiveret bar- 
bari, der ikke lader sig forsvare ved nogen symbolsk for- 
klaring (om vestens triumf over østen e. 1. som v. Gutschmid 
og Noldeke vil). At kongen var drukken, beretter Curtius, 
måske som formildende omstændighed. 

*) Arda Viraf anf. st. 

^) Hovedstedet for disse vidnesbyrd er Kleuker: Anhang II, 1 ; 
kort uddrag Geldner: Grundriss. II, 32 f. 

*) Jfr. Geldner: Grundriss. II, 34. 

«) S. B. E. XXXVII, s. XLII; Geldner tager, Grundriss. I, 36, 
nogen afstand fra denne hårde kendelse, men mener dog, 
at Avestasproget ikke kan have været levende sprog for 
diaskeuasteme. 

') Jfr. Geldner: Grundriss. II, 46. 

^) af zan = jnåy erkende. 

*) Således Andreas (se Geldner: Grundriss. II, 2). En anden 
forklaring, der også har meget for sig, er West*s, ifølge 
hvilken aviståk betyder * viden«. 

w) S. B. E. XXXVII, s. XLVII. 

^*) I Gesch. d. Alterthums. I, 508, an£arer Ed. Meyer et citat 
af Ren an, hvori den erfarne kritiker erklærer Avesta for 
en slags Talmud. Dette kan passe godt for overarbejdeisens 
karakter, men Renan har ikke set, at denne dækker over 
en digtning, der mindst af alt kan kaldes talmudisk. 
") Geldner har efter Darmesteters og Wests forbillede 

tegnet det i Grundriss. II, 4—5. 
**) Darmesteter: L. Z A. III, Lllf. Darmesteter var sig be- 
vidst, som han i et Brev til Jackson har indrømmet, at 
hypotesen var meget vovelig; ikke destomindre er den frem- 
sat fuldstændig kategorisk. 
") Jfr. Geldner i Gr. d. ir. Ph. II, 39. 

") West: J. R. A. S. 1893. s. 654. Geldner på nysanførte 
sted af Gr. d. ir. Ph. Ti el e i Revue de Thist. du Relig. 
1894. XXIX, 68f. og i K. Akademie Amsterdam Verslagen 
en Mededeelingen. 3e Reeks D. IX, 364 f. 1895. Justis 

Side 32—63. V 

Fremstilling af Zarathustras liv i Preuss. Jahrb. 1897 lader 
D.s teori ude af betragtning. 

Side 3J-~4i. 

*) Transskription, oversættelse og lexikon i J ustis »Der Bun- 
dehesh«. Leipzig 1868. Nyere oversættelse af West: S. B. 
E. V. Oxford 1880. 

2) Bahman Yasht, oversat af West: S. B. E. V. 

*) En prægtig udgave af Dinkart med Gujerati- og engelsk over- 
sættelse afPeshotan. I— VII. Bombay, fra 1874. Spredte 
partier oversatte af West i S. B. E. Se nærmere: Gr. d. ir. 
Ph. II, 91 ff. 

*) Dadistan, oversat af West: S. B. E. XVIII. 1882. 

6) Oversat af West: S. B. E. V. 1880. 

«) Oversat af West: S. B. E. XXIV. 1885. 

') Hoshang & Haug: The book of Arda-Viraf. London- 
Bombay 1872. A. Barthélemy: Livre d'ArdaViraf. Tra- 
duction. Paris 1887. 

®) Zerdushtbogen er udførligt refereret af Spiegel (Sitzungs- 
berichte Bayr. Akad. Philos. Classe 1867). 

*) Zarer behandlet afOeiger (Sitzber. Bayr. Akad. Phil. Classe 
1890. 243 f. Ardashir af Noldeke (Beitr. z. Kunde der 
Indog. Spr. IV.) 
*<*) Mohls franske prosaoversættelse: Le livre des rois. I — VII. 
Paris 1877—78 og Pizzi: Il libro dei Rei. I— VIII. Torino 
1886—88 er gode gengivelser; Schacks smukke udvalg: 
»Das Heldenbuch von Iran« i metrisk oversættelse har gjort 
stor nytte ved at udbrede kendskabet til Firdusi i Tysk- 
land; men den opvejes langt af Ruckerts mesterlige, på 
engang rammende og digteriske oversættelse (udg. af Bayer 
fra 1890. Berlin. I— III). 

**) Æstetisk bedømmelse af Firdusi hos Ndldeke: Grundriss. 
II, s. 172—73. 

*2) Især betragtningerne efter Feriduns død er her karakteri- 
stiske. Om Firdusis religiøse standpunkt se Noldeke: 
Grundriss. II, 160 f. 

Side 51—63. 

*) Jus ti: Grundz. II, 396 f., hvor der overhovedet er samlet 
et stort materiale til Persernes karakteristik. 

*) I Encyklop. Britt, særligt udgivne på tysk som Th. Ndldeke: 
Aufsåtze zur pers. Geschichte. Leipzig 1887. og A. v. Gut- 

se hm id: Geschichte Irans von Alexander bis zum Unter- 
gang der Arsaciden. Tubingen 1888. 

') ikke just ved ordene: tti; /utv to n§qawv ytvo; axgov l/«iv 693 
D, hvormed kun kan menes højdepunktet eller typen på et 
monarki, men i udviklingen s. 694 A. B. 

^) Syncellus ed.Dindorf. 1,486. Solimus 35,6. Se Ndldeke: 
Aufsåtze. 77,1; Wellhausen: Isr. u. Jfld. GeschichteM86. 

*) Stave: Parsismus u. Judenthum. 1898, s. 78. 

®) Offentliggjort afCousin og Deschamp i Bulletin de cor- 
resp. Hellen. XIII, 529 f. Den attiske text viser ifølge Dit- 
tenbergers analyse (Hermes. XXXI, 643 f.) spor af en 
ældre ionisk, som kan være den fra Darius stammende. 
Udførligt er indsluriften behandlet af Ed v. Meyer i begyn- 
delsen af hans »Entsteh. d. Judenth.«. 

Side 64—73. 

^) Jeg sigter til det afOeldner og Pischel hævdede stand- 
punkt (i deres Vedische Studien). Hos os har Vodskov 
fremstillet den samme betragtning i hans »Sjæledyrkelse og 
Naturdyrkelsec Standpunktet er utvivlsomt rigtigt, og tun- 
gerne bliver kun »onde«, fordi de har været nødte til at 
rette en skarp kritik mod den ældre slægts, særlig Max 
Mullers, megen tale om Vedaernes barnlige kultur. 

«) Se f. ex. Herodot. III, 65. 

«) Se Just i: Grundriss. II, 426. 

*) Jus ti smstds. 

*) Ifølge denne fortælling åbenbarer en Sibylle sig i det øje- 
blik, Krøsus bestiger bålet, og det sprog, hun udtaler, bi- 
drager til at omstemme Kyrus. »Men Perserne mentes at 
have bragt dette istand for at befri Krøsus«, og senere hed- 
der det: »Perserne kom Zoroasters forskrifter ihu, ifølge 
hvilke det ikke er tilladt at brænde de døde eller over- 
hovedet at besmitte ilden, hvilket hos dem var en ganmiel 
og grundfæstet regel.« 

®) Jackson i »Zoroaster«. New York 1899. (Herimod West 
i I. R. A. S. July 1899.) 

^) Geiger: Ostiran. Kultur. Justi, som i 1864 kaldte sin 
Handbuch der Zendsprache »Altbaktrisches Wdrterbuch«, 
har nu ganske forladt dette standpunkt. 

*) Justi: Preuss. Jahrb. Bd. 88, s. 255. Nærmere herom i 
denne bogs bd. II. 

«) hos Athenæus. XIII; se Rapp: Z. D. M. G. XX, 65. 

Side 77—92. VII 

^^) Jfr. Jus tis indgående undersøgelser herom i Preuss. Jahrb. 

1897, s. 255 f. og Grundriss. 402. 
") Just i: Grundl. II, 403. 

Side 77— 9J. 

^) Således Geldner, og Justi (Grundl. II, 411), der udleder 
kong Fraortes* navn af var (confessor). ligesom han også 
fremhæver kileskrifternes var som den ejendommelige ter- 
minus for bekendelse af Avestatroen. Jfr. lat. verus, tysk 
wahr, russ. wera religion. 

*) Vi vil senere få exempler nok herpå. 

^) månayen ahe yatha nå meregho hupareno. nå anser Geld- 
ner for uægte; Justi (Lexicon) »som om en mand var en 
fugl« tager nå som nomn. af nar, 

*) I den svenske vise om »liten Karin« kommer to duer ned 
fra himlen for at hente hendes sjæl: >de togo liten Karin, 
och se! de blefvo tre«. — Den kristne kirkes engleskikkelser 
udspringer vel af samme forestilling om bevingede sjæle, 
>som om en mand var en fugl«. I billedlig fremstilling 
kan de dog kun føres tilbage til de romerske genier. Dog 
dækker ordene i Matthæus 18 om børnenes engel Fravashi- 
forestillingen. Også småbørn har deres Ferver (Yasht 13). 
Dog er det hermed ikke sagt, at den nytestamentlige engle- 
forestilling er persisk. 

^) N. Søderblom har i Revue de l'hist. d. Relig. April 1899, 
i en artikel, der desværre først er kommet mig i hænde 
efter trykningen af dette arbejde, fremstillet Fervernes kul- 
tus udførligt. — Om skuddagenes og årets sidste dages hel- 
lighed er den romerske Februar et talende vidnesbyrd. 

^) Skikken at ofre de Døde klæder er vistnok indogermansk; 
vi finder levninger af den helt op i Grimms eventyr, hvor 
skomagerkonen ved juletid syr klæder til de nøgne under- 
jordiske, der havde arbejdet for hendes mand om natten. 
Og fra den tid gik det altid skomagerfolkene vel. 

7) Fravardin-Yasht. (XIII) v. 16, 14, 10, 11, 15, 24, 20, 26. 

«) Gotternamen. Bonn 1896. 

^) ud£arligere har jeg fremstillet teorien i »Hedensk monote- 
isme« s. 22 f. 

^^) I hans »Griechische Kulturgeschichte« II, begyndelsen. 

") Se Sam Wide: Lakonische Kulte. 1893. s. 79. 

^') Se f. ex. historien om Cuchullin og den røde kvinde i 
Windischmann: Irische Texte. 2te Serie. II, 248 ff. 

") Art. »The prisoners of the gods«. »XIXth Century«. 1898. 

VIII Side 93—105. 

Marillier: La doctrine de la réincarnation des åmes en 
Irlande. R. H. R. 1899. 

^^) Se Benfey i indledningen til hans >Pantschatantra(. 

«) G. G. A. 1894. Anmældelse af Hardy, s. 425 f. 

*®) ja for guddommen selv, som man især kan se det af Attars 
Mantic Uttair. Garcin de Tassy. kap. 45. I denne guddom 
er kærligheden utvivlsomt hovedbegrebet; men vejen til 
fuglenes ophøjelse går igennem deres visdom, således som 
man kan se det hos Firdusi, hvor Simurgh fornemmelig 
virker ved sin visdomstale og spådomskraft (se historien 
om Zål's opdragelse. VuUers. 1, 131 ff.). løvrig viser Simurgh 
tilbage på en meget gammel fugledyrkelse; dens navn, som 
Sufismen panteistisk tyder som >30 fugle« ($i morg), må 
afledes af Pehl. cin-mrd svarende til Av. saena-meregha, 
»fuglen Saenac eller > falkefuglen«. Om det er den saena, 
som er nævnet Yasht 13, 97, er tvivlsomt, men sikkert viser 
navnet tilbage på den gyena, > falken«, som Vedaerne be- 
standig nævner som hellig fugl og hvem Somaens rov til- 
lægges. Altså er denne fugledyrkelse oldarisk. 

") Din o hos Athenæus. XIV, 633. 

Side 93—105. 

^) Darmesteter har draget denne mytologiske parallel og 
dens konsekvenser i indledningen til oversættelsen af Vend. 
II. S. B. E. IV. 

*) Således overs. Westergaard det omstridte ord Ivairyån. 

^) Oversigt over det kgl. danske Vidensk. selsk. forhandl. 1852, 
260 f. 

*) Således endnu Darmesteter: L. Z. A. II, 19 f. 

^) Westergaard ser i ovennævnte artikel noget anderledes 
på sagen : at just Inderne af pessimisme forlagde livets her- 
ligheder til det hinsidige; men der er dog ikke tvivl om, 
at Yima er et venligere fænomen end Yama. 

«) Navnlig E. Rohde: Der griech. Roman. 1^76. s. 196 note, 
samler mange træk af denne forestillingsrække; se også 
hans >Psyche«. 1ste udg. 101 f., 289 A. 3. 

') Det mener Roth også i sin art. om Yama i Z. D. M. G. IV. 

^) Et stærkt bevis for chthonisk kultus hos Perserne kunde 
man hente fra Herodots beretning (VII, 114) om, at Per- 
serdronningen Amestris, da hun blev gammel, lod 14 yng- 
linge begrave levende på en korsvej (for derved at forlænge 
sit liv). Ja Herodot bemærker udtrykkeligt: »det er nemlig 
en persisk skik at begrave levende«. Imidlertid gør skikken 

Side 106—121. IX 

et aldeles upersisk indtryk og allerede Kleuker gør op- 
mærksom på, at dette faktum står aldeles isoleret og mod- 
stridende i beretningerne om Perserne (se Baehrs kom- 
mentar til stedet). Vi får da vel skrive denne overtro på 
dronning Amestris private regning og tænke os, at hun har 
bragt den med fra sin hjemstavns religion. 

«) S. B. E. XVIII, 393,8. 

*<*) Exempler hos Darmesteter: Haurvat. et Ameret. s. 64 f., 
jfr. Kr. Nyrop: >Kludetræet« i >Dania«. I. 

") Se C har din: Voyages. II, 200. 

Side io6— io8. 

^) Windischmann: Geographie des Bundehesh i hans »Zo- 
roastrische Studien«:. Justi: Beitråge zur alten Geographie 
von Persien. Marburger Universitetsprogr. 1869. 1870. 

Side 109— 131. 

*) Således betragter West sagen: S. B. E. V, 1880, s. 67 note. 

*) Det xathrim xa^them, som her (med Geldner: Drei Yasht. 
s. 29) er oversat >den bydende hersker« forstås med sprog- 
lig ret (og med henblik på R. V. II, 35, 4 f.) af andre (Win- 
dischm., Da.) som »kvindernes herre <, génie des f emmes. 
Det er dog et spørgsmål, om Avestas Apam Napat i den 
grad er den i vandet nedlagte spirekraft, at han kan få 
denne titel. Men iøvrigt tror jeg, at forestillingen om at 
vandet indeholder sæd og spirer er en meget gammel og i 
Avesta fuldt rodfæstet naturfilosofi. Den spores ikke blot 
i sagnene om træet > Mangefrø«, om Apam Napat og Tish- 
trya, men endnu i forestillingen om at Zarathustras sæd 
gemtes i søen Kansava og der befrugtede den kommende 
frelsers jomfrumoder. Det er jo ogsaa en ret begribelig 
forestilling, at vandet, som bringer alt til at spire, selv 
indeholder spirene. 

^) Spiegel (Z. D. M. G. VI) regner også stjærnedyrkelsen for 
sen i Iran. 

*) Nærmere om dette problem i Geiger: Le mythe de Tish- 
trya. Muséon. Louvain 1882. og Pi zz i: Tishtar- Yasht. 
Torino 1882. 

*) de Gubernatis: Zoological mythology. London 1872. I, 
292 f. 

«) Episoden er efter Bundehesh gengivet af Da.: L. Z.A. II, 398 f. 

^) Windischm.: Zor. Stud. s. 29 f. Zohaksagnet har jeg for- 
talt i >Guder og helte«. 1898. s. 13 f. 

X Side 122—158. 

Side laa— 137. 

(Her står ved et uheld tallene •) og ') istedenfor *) og ').) 

^) herfra dog de ofre at undtage, som er forbundne med lig- 
brænding som f. ex. de germanske (Cæsar. VI, 19). 

^ Stengel: Griech. Kultusaltarth. s. 94. 

^) Den opfindelse at fremkalde ild ved gnidning tilskrives 
Atharvan ; den kan bruges ved den første anlæggelse af den 
hellige ild og skal bruges ved Somaofret, når Somaen ind- 
bringes. Den fremgnedne ild lægges i dette tilfælde i den 
allerede iforvejen brændende Ahavaniya-ild (som er taget 
fra husherreilden). 

*) At den nuværende Atherva-Veda er yngre end Rig- Veda, er 
hævet over al tvivl; men dens indhold, trylleformlerne, er 
vistnok ældgamle. 

6) G. G. A. 1894. anf. st 
NB. For chåzan al når s. 136 læs chåzin al når, hvilket snarest 
bør oversættes »ild vogteren«, da partc. chåzin i reglen op- 
fattes personligt. 

Side 138—158. 

^) Således har Geldner gjort i sin art. >Zoroaster« i Encyclop. 
Britt, og derved grundlagt en ny betragtning af Zarathustras 
historiske stilling. 

2) Geldner i Ved. Stud. I, 139 ff. 

8) Jfr. dog West' s replik: J. R. A. S. July 1899. s. 608. 0. 

*) Denne oversættelse af det vanskelige sted syntes mig umid- 
delbart indlysende: at ligne Varuna med en tyv er ikke util- 
stedeligt, da det ikke er tyvens tyvagtighed, men hans hur- 
tighed, der lægges vægt på; at løse synderen af syndens 
snare er Varunas særlige nådesakt. Senere har jeg til min 
glæde set, at Pischel (Ved. Stud. I, 106) ikke blot har 
oversat på samme måde, men også forsvaret den gramma- 
tisk, idet han forklarer den uheldige accusativ pagutrpam 
som attraktion. Dr. S. Sørensen anser dette for urigtigt 
og vil hellere oversætte: »Selv en kvægtyv slipper man jo 
løs, o konge! så slip da også Vasishta som en kalv af tøjret«; 
men denne tanke synes mig langtfra så karakteristisk som 
den anden; og det grammatiske anstød kan man virkelig 
ikke tage sig så nær i et sprog, der som Veda'ens — modsat 
det klassiske Sanskrit — endnu bærer præg af at være i 
bevægelse. 

^) Jeg afviger her på enkelte punkter fra Geldners oversæt- 
telse i »Drei Yasht«, til hvis analyse jeg ellers kan henvise. 

Side 159—169. XI 

®) I ofre til jordguder eller »sjæle« trykkes offerdyrets hovede 
nemlig omvendt ned mod jorden. 

^) Roth: Wo wåchst der Soma? Hillebrandt: Vedische 
Mythologie. I. 

®) Og duraosha er vistnok et meget gammelt ord. aoshanh 
>Død<.(af \/ iish — brænde) når tilbage i ligbrændingstiden 
. og er ikke blevet forstået af Perserne ; det har også væsent- 
lig bevaret sig i sammensætninger. 

«) Bezz. Beitr. VIII, 226. 

Side 159. 

*) Til bestyrkelse af min formodning om Soma'ens skæbne i 
de to religioner kan tjene, at de ofrende brahmaner drak 
Soma, sikkert med det formål at blive udødelige eller komme 
i nærmere rapport til guderne. Da denne skik kun er be- 
varet i sammenhæng med ofrene, kunde den synes at være 
en kultisk og præstelig tradition fra hin fortid, da Soma 
væsentlig var udødelighedsdrik. Et andet mærkeligt faktum 
er den; at der hos Inderne optræder en særlig udødeligheds- 
drik for guderne amrtam (ambrosia), hvilken Iranerne ikke 
kender. Det synes altså, som om Somaen i den grad er 
bleven gude er næring og brSendevin, at man har måttet 
give guderne noget andet til at holde deres evighed^ 
live med; men dette punkt er vanskeligt at behandle, da 
grænsen mellem Soma og Amrita ikke er skarpt afstukket. 

Side 163—169. 

^) Om Rustem har hr. Arthur Christensen fortalt for dan- 
ske læsere i »Nord og Syd«. 1898. II— III. 

-*) Om Khondernes religion se Capt. Macpherson's fremstil- 
ling i J. R. A. S. New ser. VII. 



Digitized by LjOOQ IC 



■ Digitized by LjOOQIC 



Digitized by VjOOQIC 



Digitized by VjOOQIC 



Digitized by LjOOQ IC 





Digitized byC^OOQlC 






'^y'-i -^^YV^Vf 



ifis^i 



it ^^^'^ 



^^^V:;^^ 



^-'''/^C/ ''il "^fi^^ 



'^. 



^^ 



' dl 






^"U 



E%^ 



%<-:^j^'"^v: 



^1^^^.^^ 



^!^ 






